
EDITORIAL 


ROST 





Forţa laicatului 


S-a săvirşit încă un an bisericesc. Unul dintre cei mai grei. Au fost cîteva 
evenimente care, după zeci de ani de compromis, au dus la despărțirea 
apelor în Ortodoxia noastră. S-a ales grîul de neghină pe un singur 
Cuvânt: Hristos. După cum ne-am raportat Ia El, ne-am aşezat de-a stînga 
sau de-a dreapta. Am tras şi o concluzie: forța laicatului ortodox stă în 


provocările. 





Claudiu Târziu 





Cunoaştem mentalitatea, prea adânc înrădă- 
cinată la noi, ortodocşii români, conform căreia 
menirea laicilor este ascultarea şi punct. În fapt, o 
scuză pentru laşitate şi lene. Ascultarea îşi are 
rostul ei în Biserică şi nu minimalizăm rațiunea 
păzirii ei. Dar nu orice acţiune este neascultare. 
Cum nu pentru orice gest - de pildă, mersul la 
piață - trebuie să ceri binecuvântare. Mai mult, a 
mărturisi este tot o formă a ascultării, a ascultării 
de poruncile lui Dumnezeu. El nu ne îngăduie să 
tăcem cînd şi pietrele ar striga: dinaintea legife- 
rării căsătoriei între homosexuali, a avorturilor 
pe bandă rulantă, a scoaterii icoanelor din şcoli, 
a ereziilor comise de la vlădică până la opincă, a 
blasfemiilor Ia care se dedau diverşi „artişti“ sti- 
pendiați din bani publici, a mutilării sufleteşti a 
copiilor noştri printr-o educaţie ateistă, a necin- 
stirii sfinţilor din închisorile comuniste etc. Cînd 
se petrec acestea, avem datoria să mărturisim 
adevărul. Cu vorba şi cu fapta, pînă la ultimele 
consecinţe. 

Dacă ştii că fratele tău este în greşeală, nu e 
creştineşte să-l „tolerezi“ în păcat, ci să-i spui ade- 
vărul şi să încerci să-l îndrepți. Iar dacă nu vrea, 
trebuie să alegi între el şi Hristos. 

Aşa ne-am înțeles noi datoria de creştini, 
de exemplu, în cazul Corneanu - Drincec. Şi 
n-am fost singurii. Atunci s-a văzut cel mai 


unitatea Sa nu numai în dul, ci şi în acţiune. Și va ti nevoie ca laicatul să 
fie mai prezent de-acum în Biserică şi în societate, pentru că se înmulțesc 


bine forța unităţii în acţiune a laicatului orto- 
dox. 

Memoriul către Sinod, pentru caterisirea 
celor doi ierarhi, a fost semnat de 56 de asociaţii, 
al căror demers a fost susţinut de peste 100 de 
mănăstiri şi parohii, precum şi de toţi stareții de 
la Sfântul Munte Athos. Sinodul s-a văzut nevoit 
să ia o hotărîre prin care, în mod ciudat, recunoş- 
tea erezia celor doi, dar promitea pedepse numai 
pentru cei care vor mai greşi de-acum înainte. În 
absenţa memoriul laicatului, probabil că nici nu 
se punea în discuţie subiectul. 

Nu ne îndoim că vor mai veni şi alte eveni- 
mente care vor reclama o reacţie din partea 
laicatului, dacă nu vrem să încăpem cu totul pe 
mîna diavolului. Nu e greu să presupunem aceas- 
ta dacă aruncăm o privire spre Occident. În SUA, 
dar şi în unele state europene, cum e Marea Brita- 
nie, foste biserici catolice şi anglicane au fost 
transformate în baruri, magazine, cluburi erotice 
şi chiar în bordeluri! Există mărturii, dovezi şi 
fotografii. Iar bisericile rămase încă biserici sînt, 
de fapt, muzee şi săli de concerte. 

Necuratul nu mai are nici o frână, de va fi 
avut-o vreodată, şi se va năpusti şi peste noi. Să 
nu ne facem iluzii că va ocoli Grădina Maicii Dom- 
nului. Pînă la asaltul decisiv, ne înmoaie însă 
voinţa, ne învaţă cu păcatul, ne amestecă învăţă- 
tura, relativizează totul, dezbină, susură promisi- 
uni, oferă plăceri... Credem că, dacă nu facem 


(continuare în pag. 5) 

Fapte, vorbe, ginduri 


Impotriva legalizării „căsătoriilor“ 
homosexuale 

Alianța Familiilor din România (AFR) a remis, la 
24 septembrie, Secretariatului Adunării 
Parlamentare a Consiliului Europei (APCE) o 
scrisoare şi o petiție cu peste 12.000 de 








semnături, într-o acțiune civică de protest 
împotriva anunțatei intenții a APCE de a adopta 
o rezoluţie prin care să le „recomande“ statelor 
membre să legalizeze căsătoriile între 
homosexuali. Aceeaşi scrisoare a fost remisă şi 
membrilor delegaţiei române la Strasbourg, 
acestora solicitându-li-se să voteze împotriva 
adoptării rezoluţiei. AFR consideră procesul prin 
care APCE caută să impună căsătoriile 
homosexuale statelor membre ca fiind 
nedemocratic. Fiecare stat îşi poate hotări 
politica în acest sens şi nu poate fi obligat să 
adopte o măsură sau alta. 


PD-L vrea ca Biserica 

să fie „Moș Gerilă“ 

„Doctrina economică şi socială“ a PD-L, cu care 
partidul vrea să câştige alegerile generale din 
toamna asta, prevede ca Biserica să preia de la 
stat împărțirea ajutoarelor sociale pentru 
persoanele defavorizate. Motivul sună bine: că 
preoții sunt mai cinstiți decât funcționarii 
Ministerului Muncii. Nu toţi, dar, mă rog... Ideea 
e că la cârma Bisericii a venit un om politic, care, 








după cum se vede, este invitat la masa puterii. 
Totodată, preoțimea va avea salarii mai mari. 
În schimb, preoţii noştri nu trebuie decât să 
explice enoriaşilor importanța vizitei periodice 
la medic şi, eventual, o dată la patru ani, cu cine 
Să voteze. 


PS Sofronie nu se dezminte 

În perioada 17-22 septembrie, PS Sofronie, 
Episcop al Oradei, a participat, din partea 
Bisericii Ortodoxe Române la Congresul 
Ecumenic al Episcopilor prieteni ai Mişcării 
Focolarelor, din Beirut (Liban). În aceste 
întâlniri, episcopii au obiceiul să „reînnoiască 
între ei, în fiecare an, ceea ce numesc Pactul de 
Unitate, prin care fiecare episcop promite 
fratelui său episcop să fie gata să-şi dea viața 
pentru el, iubind Biserica celuilalt ca pe a sa 
proprie“. Curată erezie. Dacă noi, ortodocşii, 
credem că există doar o singură Biserică 
adevărată, cea ortodoxă, iar celelalte sunt 
eretice, cum se pot jertfi episcopii noştri pentru 
alte biserici ca şi cum acelea ar fi adevărate? 
Reamintim că la ultima şedinţă a Sf. Sinod, în 
care PS Sofronie a fost iertat pentru actele de 
apostazie săvârşite prin împreună slujirea cu 
ereticii, s-a hotărât ca acesta şi ÎPS Nicolae, aflat 
în aceeaşi culpă, să se pocăiască în scris şi să nu 
mai comită alte erezii, sub amenințarea 
caterisirii. Această pocăință însă nu a fost dată 
de nici un episcop, iar acum PS Sofronie arată că 
totul a fost o mascaradă. 


Ungaria a ucis, 

România plătește 

Parlamentarii UDMR Kerekes Karoly şi Mate 
Andras Levente au propus, iar Senatul român a 
adoptat modificarea Ordonanţei de Guvern 
105/1999 privind acordarea unor drepturi 
persoanelor persecutate de către regimurile 
instaurate cu începere de Ia 6 septembrie 1940 
până la 6 martie 1945 din motive etnice. Astfel, 
indemnizaţia lunară, calculată în funcţie de anii 

de detenţie, deportare, ori strămutare se va 
acorda inclusiv persoanelor care, la data 
refugierii, expulzării sau strămutarii în altă 
localitate aveau domiciliul pe teritoriul statului 
român sau „pe teritoriile româneşti vremelnic 
ocupate de către alte state şi indiferent dacă 
localitatea în care au fost refugiaţi, 

expulzați sau strămutați se afla sub jurisdicție 
românească ori sub administraţia acelor state“. 
Mai precis, România va plăti şi pentru 

cetăţenii - evrei, țigani - prigoniţi în Ardealul de 
Nord în timpul ocupaţiei de către Ungaria 
hortystă. De ce? De ce nu? Doar n-aţi vrea să 
plătească Ungaria? 


Clopotele bat pentru patriarhul 
Daniel 

La împlinirea unui an de când a fost înscăunat în 
fruntea Bisericii Ortodoxe Române (BOR), 
Patriarhul Daniel a primit un cadou care 
trăzneşte a cultul personalităţii. Preafericitul şi-a 


















văzut cu ochii cinstitul chip pe noile clopote ce 
vor răsuna la Catedrala din Dealul Mitropoliei. 
Clopote pretenţioase, din cele cu control prin 

GPS, care au costat numai 80.000 de euro (un 

chilipir, preţ redus, după cum suntem asiguraţi 
de fabricant). Reprezentanții fabricii de clopote 
austriece Grassmayr au declarat presei că doar 
cei mai mari şefi religioşi se bucură de onoarea 
de a le fi imortalizate chipurile pe clopote. „În 

săptămâna în care am primit comanda de la PF 


Daniel, au mai venit două comenzi: una de la 
Vatican, cu chipul Papei Benedict al XVI-lea şi 
alta din Italia, cu chipul Papei loan Paul 
alIl-lea“, a spus Johannes Grassmayr, 
directorul companiei. Dar, pentru că 
sărbătoarea patriarhului român era mai 
aproape, austriecii s-au silit să onoreze întâi 
comanda BOR. Nu că e un motiv de mândrie 
naţională şi de veselie generală la un an de 
patriarhat? 


Ce cred tinerii despre viitor 
Sondajul IMAS „Cum îşi văd românii viitorul“, 
realizat, la cererea Reader's Digest, în 99 de 
localități din România, arată că 54% dintre 
români cred că tinerii nu se vor mai căsători, iar 
48% sunt de părere că principalul mijloc de a-ţi 
găsi un partener de viață va fi Internetul. Pe de 
altă parte, 73% dintre români sunt convinşi că 
politicienii vor fi corupți şi peste 30 de ani, iar 
76% nu cred în urbanizarea țării. Una dintre 
surprizele sondajului a fost aceea că 
moldovenii s-au situat pe primul loc la capitolul 
optimism, înaintea muntenilor, 

ardelenilor şi bucureştenilor. De asemenea, 
63% dintre moldoveni cred că „în viitor 
majoritatea românilor vor merge la 

biserică“. 


Din broker la New York, monah 
în Bulgaria 

Hristo Mishkov a avut o carieră de succes 

ca broker pe bursa Nasdaq din New Yoork 

până când s-a decis să renunțe la tot şi să se 
reîntoarcă în țara natală, Bulgaria, pentru a se 
călugări. Fratele Nikanor, aşa cum este cunoscut 
la mănăstire, a explicat această decizie: 

„Oricine poate fi un bun broker, dar acest lucru 
nu aduce un aşa mare beneficiu nici lumii, 

nici propriei persoane. Întotdeauna căutăm 
fericirea în lumea exterioară, în lucrurile 
materiale. Tocmai acestea ne fac să fim constant 
supăraţi, nesatisfăcuţi şi în permanență 
nemulțumiți“. 


Unde ne sînt 

vânătorii de fasciști? 

Consiliul Local Sfântu Gheorghe organizează, pe 
bani publici, o serie de manifestări omagiale ale 

unui criminal de război, ucigaș de români şi de 
evrei, Albert Wass. În perioada 3-9 noiembrie 
2008, la Sfântu Gheorghe va avea loc 
„Săptămâna Wass Albert“, în condiţiile în care 
cinstirea criminalilor de război este interzisă 
prin lege. UDMR şi alte grupuscule 

maghiare au tot încercat să obțină reabilitarea în 
justiţie a asasinului, dar n-au reuşit. 

Şi-atunci sfidează ordinea de drept, legile statu- 
lui în care trăiesc şi bunul-simţ comun. Albert 
Wass a fost condamnat în contumacie la moarte 
pentru omorârea a zeci de români şi evrei în 
1940, la ocuparea Ardealului de Nord de către 
Ungaria. 


Vinovăţie, politicianism, 
suspiciune 

Comisia Juridică a Senatului a hotărât, recent, ca 
preoții să nu mai fie verificați dacă au colaborat 
cu Securitatea decât a cererea cultului din care 
fac parte. O prostie politicianistă care are efecte 
perverse. Căci, în loc ca asta să-i scape pe popi 
(cei care au făcut pact cu diavolul nu merită a fi 
numiţi preoți), Comisia Juridică face să continue 
suspiciunea la adresa tuturor preoților. 

Din 1990 încoace, tot felul de nevolnici 
antihrişti, cu firmă de „societate civilă“, acuză 
Biserica Ortodoxă Română de colaboraţionism 
cu regimul comunist, de trădarea tainei 
spovedaniei şi de prigonirea bieţilor greco- 
catolici în complicitate cu aparatul de partid şi 
de stat. Tot de atunci, diverşi politicieni şi prea 
mulți ierarhi fac presiuni pentru a ţine 
adevărata istorie a Bisericii sub obroc. Ceva, 
ceva însă a început să iasă la lumină. 

Unii dintre ierarhi au fost deconspiraţi drept 
colaboratori ai Securităţii, alţii, văzuţi ca mari 
comunişti s-au dovedit, prin prisma 
documentelor istorice, adevăraţi apărători ai 
Bisericii şi ai clericilor prigoniți 

(aşa cum a fost patriarhul Justinian Marina). 
Din 60 de ierarhi ortodocşi doar câţiva au fost 
acuzați de colaborare cu Securitatea. 

Se apropia, deci, momentul să se limpezească o 
dată pentru totdeauna povestea asta. 

Şi taman acum s-au trezit senatorii să pună iarăşi 
la secret dosarele preoţimii. Nu ştim cât 

au făcut-o din interes politic, cât din prostie 

şi cât dintr-un tainic îndemn dat de 


Satana însuşi, ca să mai bage la apă 
credibilitatea BOR. 


Sfinţire la Mănăstirea Tigănești 
La 5 octombrie 2008, PS Galaction, episcopul 
Alexandriei şi Teleormanului, cu un sobor de 













ce Î = Mg 7 Ve | 
preoți, a târnosit Paraclisul Mănăstirii Sfântul 
Gheorghe-Ţigănesti (jud. Teleorman). 
Mănăstirea a fost fondată în aprilie 

2004, sub conducerea ieroschimonahului 
Prodromos Bele. După numai patru ani 

şi jumătate, prin târnosirea paraclisului 
mănăstirii, cu hramul „Buna Vestire“, 

locul acesta începe să devină 

„un bogat izvor de linişte mântuitoare şi de 
multă binecuvântare pentru toți ostenitori, 
ctitorii sau binefăcătorii şi închinătorii sfântului 
locaş“. 


Severin anunţă 

Noua Ordine 

Vorbind despre recenta răpire a unor turişti în 
Egipt, Adrian Severin, prea cunoscut politician 
român şi funcționar european, a afirmat, 

la postul TV Antena 3, că, trăind într-o lume 
globalizată, cu probleme globale (cum este 
terorismul), soluţiile trebuie să fie, evident, 
globale. Iar acest lucru nu mai poate fi realizat 
doar de autorităţile statelor naționale, 

fiind deci nevoie de o guvernare globală. 
„Avem nevoie de o guvernare globală“, a dictat 

el. Nu, noi, cetăţenii obişnuiţi, nu avem 
nevoie de nici un fel de guvernare globală. 
Înţelegem însă că Severin are o misiune de 
îndeplinit. 


Viaţa, ca o vizită 

La Editura Vremea (Bucureşti) a apărut volumul 
Viaţa, ca o vizită, de Erast Călinescu. 
„Instantaneele“ grupate sub acest titlul 
reprezintă, potrivit lui Răzvan Codrescu, 
„momentele şi schițele“ unui Caragiale 

mai discret şi mai vulnerabil la tentaţiile 
lirismului colocvial. „Darul observaţiei şi cel al 
notaţiei se împletesc fericit într-o proză scurtă 
plină de toate sevele vieţii şi de toată 
diversitatea deconcertantă a umanului...“, mai 
spune Codrescu. 


Erast Călinescu 


viața, 
ca o vizită 


instantanee 











De ce nu ne canonizăm martirii 
anticomuniști? 

La 11 octombrie, începând cu ora 7.30, la emisi- 
unea SEMNE de pe TVR 1, a fost difuzat un 
reportaj-documentar excepţional, realizat de 
Rafael Udrişte. Cu patos şi profesionalism, 
Rafael Udrişte răspunde la întrebarea din titlu: 
„De ce nu canonizăm martirii anticomunişti?“. 
Pentru că structurile de putere sunt încă în 
mâna foştilor securiști şi nomenclaturişti comu- 
nişti, pentru că Sinodul BOR este vinovat şi 

fricos, pentru că marea masă a creştinilor e igno- 
rantă şi nepăsătoare. Interlocutorii lui Udrişte: 
PS Justinian Chira, Episcopul Maramureşului, 
Părintele Augustin, duhovnicul schitului 
„Înălțarea Sfintei Cruci“ - Aiud, Părintele Ioan, 
mănăstirea Petru Vodă - Neamţ, Maica 
Inochenţia, mănăstirea „Sf. Maria“ - Techirghiol, 
Emilia Corbu, istoric, Muzeul Judeţean Slobozia, 
Claudiu Târziu, preşedintele Asociaţiei „Rost“, 
Ştefan Ruxanda, redactor-şef al revistei 
„Atitudini“. În reportaj se pune inclusiv 
chestiunea închiderii abuzive a expoziţiei 
„Destine de martiri“ de Ia Iaşi, organizate de 
Muzeul Judeţean Ialomiţa, CNSAS şi „Rost“. 
Filmul poate fi vizionat pe blogul lui Rafael 
Udrişte: http://rafaeludriste.blogspot.com/. 

Încă aşteptăm o reacţie de Ia Patriarhie. 

Libertatea de a lua bătaie 

Un cameraman de la PRO TV Chişinău, Mihai 
Şambra, a fost ridicat de pe stradă, în urmă cu 
câteva săptâmâni, de milițieni, reţinut ilegal şi 
bătut, vreme de patru ore, până la leşin, pentru 
că a filmat un miting politic. Exact ca în stalin- 
ism. Bătăuşii în uniformă sunt din sectorul 
Buicani ai Capitalei. Primarul Chişinăului, Dorin 
Chirtoacă, i-a chemat la ordin pe şefii poliţiei. 
Numai că aceştia l-au ignorat, ştiindu-se protejaţi 
de către gaşca de comunişti a lui Voronin. În 
replică, primarul a anunţat taie finanțarea 
poliției până când va fi lămurit asupra abuzului 
comis în Buicani şi a măsurilor luate ca aşa ceva 
să nu se mai repete. Dorin Chirtoacă a promis să 
sesizeze şi organismele internaționale privind 
acestor încălcări ale drepturilor omului. Poate că 
nu le-ar strica nostalgicilor comunişti de la noi 
câte o scurtă excursie în Basarabia, că îs cam 
departe China sau Cuba. Alo, Bucurenci, se 
aude? 


Un vaccin tulbură societatea 
românească 

O serie de asociaţii civice pentru apărarea drep- 
tului la viață şi protejarea copiilor au atras 
atenția că vaccinul împotriva cancerului la col 

uterin (Silgard, în variantă europeană, Gardasil, 
în varianta americană) este periculos şi a provo- 
cat deja moartea unor fetițe în SUA. Românii 
sunt avertizaţi să nu-şi lase copilele să fie vacci- 
nate. Vaccinarea se va face tuturor fetelor de 
peste 11 ani şi care nu-şi vor exprima în scris 
dezacordul. Campania de vaccinare va începe în 
noiembrie. Principala susținătoare a vaccinului 


este Madeleine Albright, fostul secretar de stat al 
SUA, care a venit şi în România să convingă 
autoritățile de binefacerile „medicamentului“. La 
ora când scriem aceste rânduri, se pregăteşte o 
amplă mediatizare a campaniei de vaccinare, 
fără să ni se spună şi riscurile la care ne 
expunem copiii. 





„lepurașul“ de final de mandat 





Câteva (altfel de) reglări de conturi la final de 
mandat. Cabinetul Tăriceanu, adică trupa susțin- 
ută de PNL-Patriciu şi PSD, a făcut câteva daruri 
clienţilor politici. Să nu fie uitaţi, dacă dă 
Domnul şi nu mai pupă o nouă pleaşcă de patru 
ani. Acum câteva luni, a dat liber la venituri 
uriaşe, pe spinarea boborului plătitor de taxe, 
şefilor de toate calibrele din multele şi inutilele 
agenții naționale. Când presa a dezvăluit că un 
astfel de şefuleţ ajunge să ia şi 50.000 de euro 
pe lună, Tăriceanu a fost nevoit să revină asupra 
primei decizii şi să limiteze veniturile amicilor 
săi politici la indemnizaţia unui secretar de stat, 
adică vreo două de euro. Un alt cadou i l-a făcut 
alianța la guvernare PNL-PSD lui Nicolae 
Văcăroiu, cel mai insipid om politic, care, după 
ce ne-a plictisit ca premier şi şef al Senatului, de- 
acum în nouă ani va îndeplini rolul de om de 
paie în scaunul de şef al Curţii de Conturi. Când 
Iliescu a avut nevoie de un premier-marionetă, 

ca să conducă statul după poftă, l-a pus pe 
Văcăroiu. Când şefii PSD au vrut să se asigure că 
au comanda celei de-a doua poziţii în stat, l-au 
pus preşedinte al Senatului pe acelaşi Văcăroiu. 
Acum, când sunt dubii asupra învingătorilor din 
proximele alegeri, băieţii veseli îl pun pe acelaşi 
Văcăroiu controlor-şef al banilor publici. Prin el 
vor putea fi dictate controale asupra inamicilor 
şi făcute multe altele. 





Cum îi mai doare de cultură 











Guvernul a alocat, aşa, pe ultima sută de metri, 
21,4 milioane de lei (noi, evident) 

pentru construirea a 42 de aşezăminte culturale 
la țară şi în micile oraşe. Patru ani n-au avut 
timp. Acum îi doare rău capul de cultură. Pe cine 
cred onorabilii că păcălesc? Şi de unde ştim că 
aceste cămine aşezăminte n-or să fie ca sălile de 
sport ale lui Năstase, să se prăbuşească după ce 
li se taie panglica? 





Topul bogaţilor 

în țara săracilor 

Două publicaţii au lansat două topuri, una cu 
primii 300 de bogaţi ai României, alta cu primii 


Editorial 


nimic azi pentru salvarea noastră, peste 20-30 de 
ani va fi deja prea tirziu. Lumea românească va fi 
înlocuită de un deşert de suflete moarte, care nu 
vor mai aştepta a doua venire a Mîntuitorului, ci 
doar sfîrşitul. 

lată de ce e momentul ca laicatul 
să-şi asume menirea, să se scuture din letargie şi 





500. Într-un top domină Gigi Becali, în celălalt 
Dinu Patriciu. Aştia câteva sute ar putea 
cumpăra România, dacă nu ar avea-o deja 

în proprietate. Dar asta ştiam noi şi fără 
clasamente. Interesant ni se pare că 

fostul primar general al Capitalei Adrian 
Videanu, mare lider PD-L, şi-a înzecit averea în 
ultimii doi ani, de la 30 de milioane de euro, 
ajungând să aibă 260 de milioane de euro. Ce 
frumos este să fii primar al Capitalei? Şi să mai 
zică vreunul că Videanu a schimbat 

degeaba bordurile din Bucureşti - pe unele de 
câte trei, patru ori. Păi, nu degeaba, pe bani 
buni, după cum se vede. 











(urmare din pag. 3) 


să se organizeze temeinic. Am mai spus-o: 
Biserica nu e numai clerul și cinul monahal, ci şi 
laicatul. 

Aşadar, e târziu, dar încă nu prea târziu să ne 
luăm rolul în serios, pentru un dialog roditor şi o 
împreună-lucrare mântuitoare cu preoții şi 
călugării noştri. 

Şase pretexte pentru 
a nu face nimic! 





Mircea Platon 





I. Partea dramatică 


A face, a construi, a construi pe loc bun, cu 
temelie solidă. A lămuri. Lucrând, lămureşti, lim- 
pezeşti lucrurile, lumea, pe tine, pe ceilalți. Asta 
dacă lucrezi în via Domnului. Dacă lucrezi pentru 
Mamona, atunci nu faci decât să sporeşti confuzia 
din tine şi din ceilalţi. Care sunt motivele pentru 
care, după cum suspină mulţi, România € în con- 
tinuu „război civil“? Care sunt motivele pentru 
care nu ne lămurim? Ne agităm, facem multe, dar 
nu lămurim nimic, nu limpezim nici chipul Ro- 
mâniei, nici al nostru, nu ne ridicăm pe verticala 
nici unei coloane vertebrale, nici unei turle. Orice 
sugestie, observaţie, întrebare, tentativă de a lă- 
muri nişte lucruri, orice încercare de a lua lu- 
crurile „la bani mărunți“ e primită, la noi, cu ostil- 
itate osificată agonic în aceste tipuri de pretexte 
folosite pentru a nu lămuri nimic - şi deci pentru 
a nu face nimic. 

1. Ai plecat din România. N-ai mâncat salam 
cu soia, nu eşti de-al nostru, nu mai ştii cum e aici. 
Ai plecat şi nu-ţi place „acolo“: păi, sigur, unii oa- 
meni sunt veşnic nemulțumiți, nu se acomodează 
nicăieri. Ai plecat şi îţi place „acolo“: da, sigur, păi 
te-ai înstrăinat, nu mai ştii ce bine e la noi, ce ţară 
frumoasă avem, cu oameni calzi, primitori; te-ai 
asimilat, îţi place, te-ai vândut. Vii dintr-o ţară 
normală şi ne spui nouă ce să facem aici. Te-ai 
„împlinit“ în acea țară normală: păi asta înseam- 
nă că nu mai ştii cum e să te „descurci“ aici. Nu te- 


ai „împlinit“: păi atunci eşti un luzăr, ia uite la 
mine ce maşină nouă am, şi cum mă duc eu în 
vacanță în Turcia vara şi la supermarket tot tim- 
pul. 

2. N-ai plecat din România. Da, bun, eşti un 
luzăr; ce ştii tu? Nu eşti expert, n-ai burse. Nu ştii 
cum e în Occident: civilizaţie, nenicule, nu ca aici. 
Eşti rasist, homofob, legionar, sexist, fundamen- 
talist. Înapoiat. Taci şi ascultă, şi înghite. Că, dacă 
erai bun de ceva, plecai din țara asta de luzări. Ai 
plecat şi nu te-ai mai întors: nu eşti patriot. Ai ple- 
cat şi te-ai întors: n-ai reuşit acolo şi acum vii şi 
vrei să o faci pe deşteptul aici. 

3. Eşti legitimat de „noi“. Păi bine, domnule, 
noi îţi dăm burse şi dumneata aşa îţi manifeşti re- 
cunoştinţa? Păi, cum, ne critici? De ce spargi rân- 
durile, de ce ajuţi duşmanul, „inamicii inteligen- 
ței“ care va să zică? Dacă eşti legitimat de noi, da- 
că noi ţi-am dat şi te-am pus acolo unde eşti acum, 
păi fii şi tu recunoscător, şi nu mai critica atât. Ma- 
nifestă iniţiativă doar în „cadru legal şi cu prea- 
viz“. Eventual în pauza de cafea, la simpozion. Ca 
să detectezi cât mai repede masa cu tartine şi glu- 
mele bossului. 

4. Nu eşti legitimat de „noi“. Păi, dacă nu eşti 
legitimat de „noi“, nu exişti. Noi suntem „noi“. Tu 
cine te crezi? Nu construieşti, nu eşti în nici o insti- 
tuţie, unde, a propos, sunt doar oameni puşi de 
„noi“. Nu ştim cine eşti, cine te-a dus „dincolo“, 
cine te-a adus „înapoi“, ce vrei de la noi. Mai bine 
te ignorăm. De fapt, nici nu exişti. Ce spui? Nu 
se-aude. Şi chiar dacă se-aude, cui îi pasă? Nu înțe- 
legem. Nu ştim autorii de care vorbeşti dumnea- 
ta. Noi îi ştim numai pe aştia de ne convin nouă. 
Şi închide dreacu' uşea după dumneata, că trage! 
Du-te înapoi de unde-ai venit, că oricum eşti ne- 
gativist. Nu ştii ce greu se construieşte, cu câte sa- 
crificii. Trebuie să înveţi să faci sacrificii, să te 


1 Şi acest articol, ca şi cel precedent, îi are în vedere pe creştinii care au ales să rămână în lume, nu pe monahi. 





10 


anul VI e nr. 68 


ÎN DEZBATERE 








adaptezi: să-ți ridici o vilă în oraş şi-o casă la ţară, 
să-ți iei maşină, Volvo, de om serios, să lupţi, cum 
ar veni, din interiorul sistemului. Doar aşa poţi 
schimba ceva. 

5. Eşti ortodox. A, bun, am înțeles, eşti fana- 
tic. Mă mir doar că n-ai barbă. Eşti legionar, rasist, 
homofob. Nu cumva eşti de-ai lui Vadim sau Be- 
cali? Posteşti! Eşti fanatic. Da' totuşi cum de n-ai 
barbă?! Că domnul Pleşu a scris o carte despre 
îngeri şi are barbă... Eşti antioccidental, deşi stai 
în Occident. Păi, dacă nu-ţi place, vino înapoi. Ca 
după aia să vedem dacă mai poţi s-o mai faci pe 
deşteptul după ce te spălăm noi pe creier aici şi îţi 
spunem tot ce le spunem celor de la punctul 2. 


II. Partea dogmatică 


Dacă toate stratagemele de mai sus sunt 
uşor de detectat şi de combătut, deşi cu risipă de 
energie, de răbdare şi de umor, şi cu slaba nădej- 


de de a schimba ceva, şi mai periculos e chietis- 
mul ortodoxist, îmbrobodirea pioasă a gândului 
lucrător. Fatalismul pseudoisihast e mai periculos 
pentru că nu se opune fățiş adevărului, ci îl mi- 
mează. Dar o populaţie de fatalişti, un millet de 
ortodoxişti abulici, va conveni întotdeauna paşa- 
lelor tehnocrate. Dacă ateii şi elitele distrug liber- 
tatea în numele determinismului istoric, al Isto- 
riei, pseudoisihaştii distrug, istoria în numele 
„smereniei“. Ambele tabere neașă, în fond, liber- 
tatea creştinilor. Pentru unii nu suntem destul de 
culți, pentru alții nu suntem destul de sfinți. Și, 
desigur, de vreme ce toți marii oameni şi toți 
marii sfinţi sunt în trecut, nu ne rămâne decât să 
„recuperăm“ în numele arheologiei culturale şi 
duhovniceşti, într-o cultură de muzeu şi o credin- 
ță lăcrimoasă, „figurile“ trecutului. Dar mai întâi 
trebuie să ne asigurăm că sunt moarte cu adevă- 
rat, că sunt moarte de-a binelea. Pentru că nu 
vrem să facem ce-au făcut ele, ci doar să strivim 





anul VI e nr. 68 


IN 


ROST 


ÎN DEZBATERE 








cu efigia lor pe oricine ar încerca să atragă atenția 
asupra micimii noastre. Şi asupra cauzelor 
micimii noastre. 

Ideea acestor pseudoisihaşti, care afirmă, de 
exemplu, că „familia e antihrist“, ar fi că a gândi 
sau activa politic înseamnă a vrea să construieşti 
utopia, a fi hiliast. Şi a crea utopia înseamnă a 
dori să izgoneşti dracii şi să faci minuni. Or, nu 
poţi face minuni decât dacă te nevoieşti şi ajungi 
la nepătimire. Înainte de a atinge acest punct, nu 
poţi avea „nebuna îndrăzneală“ de a pretinde să 
faci politică, adică să construieşti utopia, adică să 
scoţi dracii din alții. Şi totul e susținut cu citate 
din părintele Cleopa eventual, sau din părintele 
Teofil Pârâian. 

Cred că o mare parte a chietiştilor orto- 
doxişti împărtăşeşte această lectură sacerdotală a 
rolului creştinului în lume. Şi totuşi, ea e greşită 
pentru că un creştin nu e sacerdot decât în vir- 
tutea botezului, în Biserică. El nu e sacerdot în ca- 
litatea lui de cetăţean al polisului, ci în calitatea 
lui de membru al Bisericii. Statul nu e pentru 
creştin o instituție sacră, aşa cum era polisul pen- 
tru greci sau Roma pentru romani. Pentru orto- 
docşi, nu statul, ci Biserica e locul/modul de în- 
chinare la Dumnezeu. Şi de aceea nu avem o reli- 
gie civilă, precum romanii sau grecii. Noi nu ve- 


nerăm strămoşii ca zei domestici sau zeii cetăţii. 


revelat, a religiei fără cler, a religiei care nu avea 
drept scop mântuirea, ci relaţiile de bună-vecină- 
tate cu zeii locuitori şi protectori ai cetăţii, erai 
sacerdot în calitate de cetăţean, nu în calitate de 
„inițiat“ precum creştinul. 

Prin botez, creştinul e smuls păcatului şi în 
acest sens e smuls „lumii“, dacă prin lume înţele- 
gem firea căzută. Dar nu e smuls vieții pămân- 
teşti. Totuşi, el e sacerdot în virtutea acestei morţi 
şi învieri împreună cu Hristos care e botezul. Dar 
nu € sacerdot în virtutea faptului că e cetăţean al 
Constanţei, aşa cum erau grecii de pe vremea 
anticului Tomis. Cu alte cuvinte, între sacerdoţiul 
civil al păgânilor şi sacerdoțiul laic al creştinilor 
există o diferență: primul e legat de naşterea în 
polis şi îşi găseşte împlinirea în imanent, în bună- 
starea cetăţii; al doilea e legat de moartea şi învie- 
rea împreună cu Hristos şi îşi găseşte împlinirea 
nu în destinul manifest, ci în mântuire. 

Împărăţia lui Hristos nu e în lumea aceasta, 
şi tocmai această distincție ne cere nouă, creş- 
tinilor, să trăim cu o dublă cetățenie?. Nu putem 
să absorbim transcendentul în natură, precum 
păgânii, nici să aspirăm teocratic statul, precum 
musulmanii. Mântuitorul nostru e Dumnezeu şi 
om, şi Biserica e instituţie divino-umană. Creşti- 
nii trăiesc paradoxal, ca persoană, în lume pentru 
Hristos, a Cărui împărăție e dincolo de lume. Nu 
trebui să aşteptăm să ne sfințim înainte de a face 
ceva. Pentru că nu ne putem sfinți decât în timp 
ce înfăptuim ceva. Nu ne va sfinți rezultatul 
politicii noastre. Dar ne va sfinţi exercițiul nostru 
de politică creştină. Nu ne va mântui un stat func- 
țional în România. Dar ne poate ajuta la mântuire 
implicarea noastră creştină în construirea unui 
stat funcţional în România. Nu ne va mântui dis- 
pariția corupției. Dar nu ne va mai dăuna mân- 
tuirii existența unui sistem de corupție generali- 
zată. Nu vom stârpi dracii, dar nici nu le vom mai 
da nas şi nu îi vom mai produce prin structuri bi- 
rocratice şi tehnocratice care ne impun legislație 
anticreştină, care ne impun să ne dăm copiii la 
şcoli unde sunt îndoctrinaţi anticreştin, care ne 
cer să ne vindem sufletul ca să putem supra- 
viețui: să furăm ca mod de viață, să minţim ca 


2 Şi de aceea nu putem fi „globaliști“ şi multiculturalişti, pentru că orizontul nostru e pe verticală, 
nu pe orizontală. Noi ardem în două lumi, nu în lume, fie ea şi „globală“. 

mod de exprimare, să fim laşi ca mod de gândire. 
De aceea, deci, nu ni se cere să fim sfinți ca să du- 
cem gunoiul, să tăiem lemne sau să ne gospo- 
dărim. Nu trebuie să fii sfânt ca să te gândeşti cum 
poți să ţii curat în cartierul tău. Nu trebui să fii 
sfânt ca să faci curat în biserică, să deretici în casă 
sau în oraş. Nu trebui să fii sfânt ca să fii gospodar 
sau ca să te asiguri că deputaţii din circumscripția 
ta electorală sunt creştini de ispravă. Din mo- 
ment ce nu aceste lucruri mântuiesc, nu are rost 
să le condiţionezi de sfințenie. 

Nu e adevărat că trebuie să fii sfânt dacă vrei 
să construieşti utopia. Un sfânt nu vrea să con- 
struiască utopia pentru că ştie că utopia e de la 
celălalt, e mântuirea în imanent, fără Dumnezeu. 
Şi nici un creştin nu ar trebui să vrea să con- 
struiască utopia. Toţi ar trebui să vrea să se mân- 
tuiască. Dar pentru asta trebuie să trăiască, în 
lume, cu Hristos. E un paradox pe care nu îl pot 
ocoli. Nu există scăpare uşoară din această îmbi- 


nare. Şi cei care, stând în lume, reduc totul la 
lumea privată a propriilor vicii şi virtuţi ar trebui 
poate să (re)înveţe să se gândească la Dumnezeu, 
nu la propria persoană, ca la centrul lumii lor. 
A nu te implica politic pe motiv că trebuie mai în- 
tâi să te sfințeşti înseamnă a spune că nu vrei să 
trăieşti pentru că vei păcătui. Implicarea politică 
nu e exorcism pentru că nu e construirea utopiei. 
E viaţă. E viaţă normală. Creştinul trebuie să facă 
politică aşa cum cumpără zarzavat pentru ciorba 
de post din piață: să aleagă, să se uite la raportul 
calitate/preţ. Nu e nimic mai mult. Dacă tot sunt 
sacerdoți, atunci ar trebui ca ortodoxiştii noştri 
să nu lege donatist eficiența săvârşirii tainei de 
vrednicia preotului. Ar trebui să lucreze taina lui 
Dumnezeu, taina libertăţii noastre în lume, cu în- 
credere. Firesc. Altminteri, dacă tot stăm aşezaţi 
strâmb în gânduri, în vorbe şi în orgoliile noastre 
„inițiate“, nu vom pricepe niciodată cum trebuie 
să facem tot ce mai avem de făcută. 

















3 Pentru un mic exemplu despre cum anume era conceput exerciţiul politic creştin-ortodox în Bizanţ, vezi 
excelentele traduceri - nădăjduiesc că sunt doar un început - ale istoricului Nicolae Şerban Tanaşoca din revista 
Tabor, editată de Î.PS. Bartolomeu Anania: „Sfaturile diaconului Agapet pentru împăratul Justinian“, în Tabor 
(nr. 3, iunie 2008); „Ale împăratului Vasile Macedoneanul capitole povăţuitoare pentru fiul său Leon“, în Tabor 
(nr. 5, august 2008). Parenezele lui Vasile Macedoneanul sunt atribuite Sfântului Fotie, Patriarh al 
Constantinopolelui, şi conţin lucruri de mare bun-simţ antipuritan precum: „Nu te purta nepotrivit cu 
împrejurările: ca muritor, învaţă să te bucuri de cele ce par bune în viața aceasta; ca nemuritor, ai grijă să te 
învredniceşti de cele nemuritoare“. Dar aceste cugetări „politice“ sunt completate de altele, care ar fi 
considerate „fundamentaliste“ astăzi: „Fă-ţi din credința sinceră în Hristos principiu şi temei de neclintit pentru 
zidirea vieţii tale“. Sau: „Să cugeți drept, potrivit dogmelor Ortodoxiei, şi să cinsteşti cu asupra de măsură 


Biserica“. 

Rolul creștinului în 
Vajnica Lume Nouă 


Prezentare de d-l Ovidiu Hurduzeu la workshop-ul CNCSIS 
„Religie şi politică în lumea contemporană“, Colegiul 
„Noua Europă“, Bucureşti, 17-18 septembrie 2008. 


Doamnelor şi domnilor, 

Întrucât am doar 15 minute la dispoziţie, voi 
ataca direct problematica enunțată în titlul pre- 
zentării mele. 

Când analizez rolul ce-i revine creştinului, 

mă gândesc la două aspecte. Primul aspect se re- 
feră la rolul pe care ar vrea să i-l atribuie Vajnica 
Lume Nouă (Brave New World) - un rol impus de 
o instanță străină de tot ceea ce înseamnă creşti- 
nism. Cel de-al doilea aspect priveşte rolul asu- 
mat de credinciosul creştin pentru a răspunde 
provocărilor şi presiunilor la care este supus în 
Noua Ordine Mondială. 
Dar mai întâi să încerc să definesc, foarte 
succint, ce înseamnă Vajnica Lume Nouă sau 
Noua Ordine Mondială. Privită din punct de vede- 
re politic, este o ordine planetară utopică, în care 
statele şi granițele naţionale nu mai contează. 
Naţiunile lumii sunt obligate să-şi supună suvera- 
nitatea unor organisme suprastatale. 

Instrumentele ideologice şi economice prin 
care Vajnica Lume Nouă este transpusă în reali- 
tate le putem grupa sub numele generic de tehno- 
globalism. Tehnoglobalismul consideră că activi- 
tățile financiare şi industriale, revoluţia tehnolo- 
gică contemporană trebuie să fie orientate spre 
transpunerea în viață a proiectului unei singure 
societăți globale. Vajnica Lume Nouă nu este doar 
o ordine economică sau politică, ea încearcă să 
înglobeze toate aspectele realului, toate dimen- 
siunile vieții. Obiectivul ei final este să constru- 
iască o sferă totală definită în chip de NOU ABSO- 
LUT. În fond, tehnoglobalizarea nu-i altceva decât 
un sistem de asimilare, omogenizare şi integrare 
a ALTERITĂȚII VII. Vajnica Lume Nouă nu distruge 
viaţa, o transformă doar într-un „habitat“ asepti- 
zat. În grădina zoologică a globalizării, leul nu 








mai este închis în cuşcă. Este menţinut în chip de 
animal viu-împăiat într-o savană artificială. 

Acest sistem totalitar - totalitar întrucât se 
vrea absolut - îi cere omului doar să se adapteze 
la noul mediul şi să adere la ideologiile tehnolo- 
globalismului. Adaptarea la mediu se cere atât 
individului de pe stradă, cât şi oricărei alte insti- 
tuții care vrea să funcţioneze în Noua Ordine 
Mondială. 

Şi creştinismul este constrâns să se adap- 
teze. „Globalizat“, trebuie să devină un habitat re- 
ligios al timpurilor postmoderne, o realitate fără 
contradicții, o utopie realizată la nivelul specta- 
colului - spectacol în sensul lui Guy Debord. 
Acest creştinism globalizat este menit să producă 
un creştin politic corect. Pe lângă ecumenismul 
obligatoriu, creştinul politic corect este pătruns 
de o spiritualitate de tip gnostic. Într-o astfel de 
spiritualitate, sufletul etern acționează asupra 
trupului, fără ca puritatea sa să se contamineze în 
vreun fel sau altul. Un fel de inginerie religioasă 
în care „transcendența spiritului“ rămâne intac- 
tă. În locul tensiunii creatoare dintre spirit şi ma- 
terie, caracteristică religiei creştine, puterea spiri- 
tului (intelect şi voință) domină în mod absolut 
materia circumscrisă. Tradus în plan politic, spiri- 
tualismul gnostic se referă la impunerea de pro- 
iecte şi modele globale „superioare“ asupra reali- 
tăţilor lui aici şi acum considerate ontologic defi- 
ciente. „Noul creştinism“, atât de drag globalis- 
mului, îşi trădează vocaţia sa intelectualistă şi 
instrumentală. Nu este departe de raţiunea tehni- 
cistă şi utilitară a vremurilor postmoderne. 
În Vajnica Lume Nouă, acest creştinism de orien- 
tare panteist-gnostică este menit să anihileze 
omul concret şi să-l înlocuiască cu o fantoşă ma- 
leabilă, supusă experimentelor de tot felul. Prin 

lă, pe care am denumit-o sclavul fericit, urmează 
să se integreze „fără durere“ în sistemul tehno- 
globalist. Creştinismul devine astfel o tehnică de 
adaptare la sistem, în genul psihoterapiilor şi po- 
liticilor consolaţioniste ale „grijii“, cum ar fi mul- 
ticulturalismul şi „umanitarismul“ drepturilor 
omului. 

Adaptarea creştinismului la cerințele Vajni- 
cei Lumi Noi are consecințe devastatoare. În cursul 
ultimilor cincizeci de ani, civilizaţia occidentală, 
construită pe pilonii trinitarismului creştin, s-a 
transformat într-o societate globală care a încetat 
să mai fie garantul valorilor iudeo-creştine. 

În Europa Occidentală descreştinarea şi pă- 
gânizarea sunt deja procese aproape împlinite. 
De pildă, doar 15% din italieni se duc duminica la 
slujbă, iar în Cehia procentul este doar de 3%. 
Nu este vorba de o secularizare sau despirituali- 
zare a societăţilor occidentale postindustriale. 
Dimpotrivă. În Occident, asistăm în prezent la o 
explozie a mişcărilor religioase. Practic, Vajnica 
Lume Nouă îşi creează propria sa „transcenden- 
ță“. Nu este de mirare că multe dintre noile neo-, 




















cvasi- şi pseudo-religii au primit statut de ONG-uri 
pe lângă ONU. Vajnica Lume Nouă încearcă să-şi 
legitimeze astfel nu numai componentele eco- 
nomice (tehnoglobalismul), culturale (multicul- 
turalismul, neoconservatorismul, apărarea drep- 
turilor omului), legislative (Tribunalele inter- 
naţionale), ci şi pe cele religioase. 

În Vajnica Lume Nouă, creştinismul devine o 
religie a Omului. Nu mai este o religie revelată ce 
se trăieşte aici şi acum prin întruparea lui Hristos. 
Ies din circulaţie Viaţa, taina întrupării Logosului, 
sabia ce separă şi tot ce ţine de dimensiunea ver- 
ticală. În schimb, se globalizează creştinismul de 
platou adaptat timpurilor, „parcursul spiritual şi 
moral“, religia pietistă, iubitoare de Umanitate şi 
Drepturile Omului. Este evident că Sfânta Treime 
este incompatibilă cu modul de operare în flux a 
Vajnicei Lumi Noi. Tehnoglobalismul funcționea- 
ză ca un flux de informaţii, imagini, simboluri, 
produce o lume imaterială şi „descărnată“. Trans- 
formată într-un information system, realitatea 
Vajnicei Lumi Noi iese de sub incidența materiei, 
energiei şi a limbajului încarnat - limbajul cultu- 
ral, situat al civilizaţiei iudeo-creştine. 

„Dezîntruparea“, imaterialitatea, simula- 
crul, decontextualizarea, uniformizarea sunt de- 
parte de spiritul şi litera creştinismului. Persona- 
lismul creştin propune persoana, locul de întâl- 
nire dintre concret şi universal, materie şi spirit, 
„eu“ şi celălalt. Vajnica Lume Nouă are însă ne- 
voie de un om abstract şi interşanjabil, perma- 
nent branşat, un „nod“ într-o reţea colectivă. 
În Vajnica Lume Nouă păcatul suprem este Întru- 
parea Logosului; şi, prin extensie, orice întru- 
pare. Logosul nu s-a încarnat pentru a spiritualiza 
materia în manieră new-ageistă, nici pentru a 
impune materiei informe o ordine „raţională“. 
Lucrarea lui Hristos se adresează unor oameni în 
carne şi oase, liberi să accepte sau să respingă 
mesajul şi faptele Lui. Luând trup şi faţă ome- 
nească, Fiul lui Dumnezeu a reabilitat existența 
concretă, ceea ce este un scandal pentru 
globalişti. 

În viziunea tehnoglobalistă, lumea concretă 
de „aici“ şi „acum“ este o lume iremediabil „rea“. 
Tradus în limbaj politic: „rea“ este lumea diferen- 
ței reale, a ifoselor naţionale, a tradiţiilor, a deter- 
minaţiilor locale şi istorice. Tărâmul „rău“ este 
locuit de oamenii de rând. Ei trebuie disciplinați 
ca nu cumva să se auto-distrugă în confruntări tri- 


bale, periclitând internaţionalismul cultural şi 
religios, abstrac-ţiunea planetară numită „umani- 
tate“. 

Care să fie însă lumea „bună“, cea la care 
creştinul ar trebui să se adapteze? În Vajnica Lu- 
me Nouă, „bună“ este considerată lumea abstrac- 
țiunilor iluzionist egalitare şi a utopiilor econo- 
mice globalizante. „Bun“ este atopicul, atonalul, 
the world wide web, heruvimul integrărilor. 
Omul amnezic planetar, nicidecum omul în carne 
şi oase. „Bun“ este virtualul, digitalul, creditul 
bancar şi ideologicul umanitarist. Şi tot „bune“: 
tolerantismul, relativizarea valorilor, instituţio- 
nalizarea mediocrității în numele lozincii „fiecare 
are dreptul la opinia sa“. „Bună“ este privirea 
multiculturală aruncată asupra lumii de jos din 
sfera elitelor iluminate. Realitatea, cu particula- 
rităţile ei geografice şi istorice, a devenit nu 
numai politic incorectă, ci de-a dreptul obscenă. 

Cei care cred că fundamentalismul religios, 
creştin sau islamic, se opune în vreun fel Vajnicei 
Lumi Noi se înşeală amarnic. Fundamentaliştii, 
ecumeniștii şi globaliştii merg mână în mână. 
Promovează cu toții ideea unei religii deteritoria- 
lizate, epurată de particularități culturale şi naţio- 
nale. Talibanii s-au năpustit cu furie împotriva 
obiceiurilor populare afgane, de la muzica tradi- 
țională până la luptele de cocoşi; în mod similar, 
„noua ortodoxie“ românească, născută la Londra 
şi Paris, ar vrea să scape de popii colivari, babele 
superstițioase şi parastase. Tariq Ramadan este 
de părere că Islamul poate fi practicat într-o for- 
mă mai „pură“ în Occident decât în țările musul- 
mane, în care religia a fost pervertită de naţiona- 
lism şi ipocrizie. În viziunea fundamentalistă, 
religia pură poate fi practicată doar în sistem de 
rețea, în comunități voluntare constituite în afara 
practicii sociale, pe bază de valori şi dogme reli- 
gioase neîntinate. Ingineriei culturale, practicate 
de globaliştii seculari, i se răspunde astfel cu o in- 
ginerie religioasă. Omul reconstruit economic şi 
darwinist se intersectează cu cel remodelat de 
fundamentalişti în termenii „religiei adevărate“. 
Persoana reală, în carne şi oase, este astfel înlo- 
cuită de omul abstract, transformată într-un sim- 
plu „instrument“, un „mijloc“ - o bombă umană, 
un instrument propagandistic etc. 

Credinţa în Hristos nu-i lasă însă pe creştini 
să cadă în amăşire, să se adapteze „veacului aces- 

ta“. Creştinii cred că revelarea lui Dumnezeu în 
lisus Hristos, doar ea nu poate fi încorporată în 
„noul absolut“, întrucât „Împărăţia mea nu e din 
lumea aceasta“ (Ioan 18, 36). Doar Adevărul 
întrupat nu-l asimilează maşina de produs amă- 
giri a Vajnicei Lumi Noi. 

Rolul creştinului nu este doar să înțeleagă 
mecanismele de iluzionare. EI trebuie să distrugă 
în primul rând zidul de minciuni construit pentru 
a ascunde realitatea (la temelia „zidului de minci- 
uni“ stau miturile elitelor globale, mituri privi- 
toare la progresul tehnologic, fuziunea planetară 
- one world, one accord - şi aglutinarea omenirii 
sub faldurile „umanismului“). Şi tot creştinului îi 
revine rolul să se opună ingineriilor care vor să-l 
transforme într-o abstracţiune - un „europeean“, 
„un cetățean al lumii“, sau un simplu „consuma- 
tor“. 

Înlăturând iluziile şi opunându-se ingineri- 
ilor de tot felul, creştinul va rămâne „sarea pă- 
mântului“. Precum sarea, creştinul are rolul să 
conserve. Dar ce-ar trebui oare să conserve? Va 
păstra vie spiritualitatea care nu a pierdut contac- 
tul cu viața concretă; va conserva o ordine socială 
construită după firea şi dimensiunile omului. 
Creştinul va avea grijă să conserve instituţiile 
care nu obstrucționează Adevărul. 

Tehnoglobalismul l-a plasat pe om într-un 
habitat economic şi spiritual în care cu greu poate 














să mai audă Cuvântul încarnat, şi cu atât mai pu- 
țin poate să-L înţeleagă. În habitatul religios con- 
struit de globalişti, creştinii sunt încurajați să 
reacționeze ca porcii, să calce pe mărgăritarele 
divine nesocotind îndemnul lui lisus Hristos („Să 
nu aruncați mărgăritarele voastre înaintea por- 
cilor, ca nu cumva să le calce în picioare!“ - Matei 
7,6). Iată de ce trebuie conservate acele situaţii şi 
instituţii - din păcate, din ce în ce mai puține - 
care îi ajută pe oameni să-şi păstreze modul de 
viață creştinesc. 

În acelaşi timp, creştinul are rolul să devină, 
prin lucrarea Sfântului Duh, „lumina lumii“, „o 
cetate aşezată pe un munte“ (Matei 5, 13-14). Cu 
alte cuvinte, creştinul trebuie să „crească“ într-o 
persoană-eveniment, întrupată în istorie, dar ori- 
entată eshatologic. În chip de eveniment, creşti- 
nul este o mărturie vie a Încarnării Logosului, 
Marele Eveniment din care derivă toate celelalte. 
Dacă sarea conservă, evenimentul modifică, este 
o intervenţie personală, radicală, care poate 
schimba cursul unei vieți sau al istoriei însăşi. 
Vajnica Lume Nouă încearcă să elimine Eveni- 
mentul din trupul creştinismului şi din viața de zi 
cu zi a omului, întrucât ar vrea ca omul să rămână 
o ființă non-evenimenţială. Pasiv, incapabil de 
acțiuni personale, omul nu s-ar mai preocupa să 
caute şi să lărgească the crack in the wall, fisura 
din zidul societății globale. 

Elitele ştiu prea bine că Întruparea Logosu- 
lui, ca „lumină a lumii“, poate să ofere direcţie şi 
înțeles în sfera politică şi socială. Ele se tem că 
Evenimentul le-ar reda oamenilor „0 speranță 
care nu este o simplă iluzie“ (Ellul). Nu-i de mira- 
re că Adevărul întrupat şi persoanele-eveniment 
sunt cu greu tolerate în Vajnica Lume Nouă. 
În fine, creştinul adevărat trebuie să fie ca o oaie 
în mijlocul lupilor. Noua Ordine Mondială este un 
tărâm în care oile nu mai vor să fie oi, ci vor cu 
toate să devină lupi, să domine şi să sfârtece. Azi 
a fi o oaie în mijlocul lupilor înseamnă să fii trup 
şi suflet cu neamul tău şi cu Biserica lui Hristos, 
aşa cum Moise şi leremia au fost una cu poporul 
lor, aşa cum lisus S-a identificat cu mulțimile con- 
crete, cu „oile fără păstor“. O astfel de atitudine - 
blasfemiatoare din punct de vedere globalist - 
implică un sacrificiu pe care doar creştinii ade- 
văraţi mai sunt dispuşi să-l facă. 

Ovidiu Hurduzeu 

Împotriva 


teologiei de debara 


Textele de mai jos, semnate de d-nii Mircea Platon şi Ovidiu Hurduzeu, credem că au 
o importanță aparte şi că ar merita o cît mai largă difuzare. Le supunem și atenţiei 
cititorilor noştri, după ce ele au apărut în mediul virtual, sperînd că vor da prilej 
unor dezbateri responsabile şi constructive, în împreună-căutarea „rostului“ pierdut. 


Mircea Platon 





1. Naţionalism și patriotism 


Recent, revistele Dilema veche (nr. 239/11 
septembrie 2008) şi 22 (Alt 22, Nr. 260/16-22 
septembrie 2008) au pus în discuţie naționalis- 
mul şi patriotismul încercând o redefinire a pri- 
mului în termenii celui de-al doilea, şi o redefi- 
nire a celui de-al doilea în termenii unui proiect 
politic civilizator european. Salvele de deschi- 
dere ale celor două grupaje de articole sunt trase 
de Andrei Cornea, care scrie despre identitatea 
naţională ca despre o „Preocupare toxică“, şi de 
Alina Mungiu, care mărturiseşte că naționalismul 
o „plictiseşte din ce în ce mai tare“ şi de aceea pre- 
feră să scrie despre „Patriotismul ca problemă“. 

Trecând peste sastiseala pe care mi-o 
cauzează intelectualii plictisiţi (de naționalism), 
trebuie să rezum poziţiile celor doi după cum ur- 
mează. Pentru Alina Mungiu, o patrie e „un pro- 
iect colectiv de devenire“. Există însă, desigur, 
proiecte de devenire bune şi proiecte de devenire 
rele. Alina Mungiu nu are „decât simpatie“ pentru 
orice proiect „de a completa civilizarea şi europe- 
nizarea României“. Datorită acestei definiţii, care 
ocoleşte cu grijă orice determinare istoric-organi- 
că a proiectului civilizator şi subiectului civilizat, 
Alina Mungiu poate să declare: „Patria mea nu e 
România, deşi este şi asta, intens, având atâtea de 
terminat la ea, în primul rând statul de drept, 
prag fundamental niciodată trecut de-a binelea. 
Patria mea e tot postcomunismul, din Caucaz la 


Tirana, în care regăsesc acelaşi proiect care are 
încă nevoie de noi. (...) Am studenți thailandez, 
şi latino-americani, şi africani, cu care lucrez foar- 
te bine, dar cu ai mei am în comun ceva mai mult, 
lucrul din care emană adevărata esență a patrio- 
tismului, o problemă comună. Când asta nu mai 
este, patriotismul se stinge, cum vezi în unele țări 
occidentale. Din fericire, simt că mai avem asigu- 
rate generaţii întregi de problemă, deci generaţii 
de nevoie de patriotism“. 

Aşadar, pentru Alina Mungiu, patriotismul 
nu mai e nici măcar acea devoțiune faţă de religia 
civilă, acea pietas romană față de strămoşi şi 
instituţiile prin care perpetuăm memoria lor. Cu 
alte cuvinte, patriotismul şi-a pierdut şi sensul de 
iubire față de țara/provincia natală, ba chiar şi 
caracterul de esenţialism constituțional, ca să zic 
aşa, pentru a deveni o simplă agendă de lucru. Pa- 
triotismul e o listă de cumpărături prinsă, cu un 
magnet, pe frigiderul plin cu bunătăţi al utopiei. 
După ce ai cumpărat sau rezolvat tot de pe listă, te 
poţi închide în frigiderul postistoric pentru a 
muri - sau criogena - înfulecând cele agonisite în 
conformitate cu lista. Rostul patriotismului ca 
problemă e deci de a se autosuprima (dialectic) 
rezolvând toate problemele. 

Conform Alinei Mungiu, Occidentul şi-a ter- 
minat problemele, e în utopie, poate deci să moa- 
ră Sau să doarmă liniştit. Dar oare de ce nu şi-ar 
descoperi Occidentul o nouă, patriotică agendă 
de lucru în renaşterea spiritului patriotic? Poate 
că Occidentul ar putea renaşte dacă ar putea avea 
loc o dezbatere onestă - deschisă, fără inhibițiile 

induse de corectitudinea politică şi de prejudecă- 
țile antinaţionale şi antipatriarhale implicite pro- 
iectului UEuropean de astăzi - despre adevăra- 
tele cauze ale morții patriotismului occidental. 

În condiţiile în care această dezbatere nu are 
loc, şi în care România e continuu injectată cu 
tranchilizante ideologice UEuropene, nu-mi ră- 
mâne decât să mă întreb dacă activitatea Alinei 
Mungiu nu va duce la „moartea“ patriotismului 
românesc anterior celor câtorva generații prevă- 
zute de ea. Pentru că, dacă patriotismul e depen- 
dent de recunoaşterea unei probleme, şi recu- 
noaşterea unei probleme e dependentă de cineva 
care să aibă curajul de a striga că împăratul e gol, 
cine ne garantează că, în climatul de conformism 
generalizat şi de mimetism nevertebrat care 
domneşte astăzi în România, va mai fi cineva dis- 
pus, peste încă o generaţie, să-şi rişte „poziţia“ 
pentru a atrage atenția asupra unor probleme 
(afară de stângiştii cu program, a căror „proble- 
mă“ e „rasismul“ sau „intoleranța“ României pro- 
funde). Fără probleme, şi brave new worlde prin 
definiţie fără probleme, no patriotism. Situaţia e 
implicită actualei poziţii a Alinei Mungiu, care e 
dedicată ducerii la îndeplinire a unui „proiect de 
lucru“ civilizator în România; nu e deci un proiect 
civilizaţional românesc, ci doar în România, e o 
franciză pentru care România nu furnizează ni- 
mic altceva decât materia primă şi încăpățânarea 
concretului de a nu funcţiona mecanic. Conform 
actualului proiect civilizator dus la îndeplinire de 
„elitele“ noastre, România nu are a furniza aces- 
tui patriotism un țel al ei. România are a se civili- 
za şi a adopta modelul civilizaţiei occidentale. 
România nu are a se creştina, de exemplu, sau a 
se regăsi, a afla cine este. 

Nu, pentru că aceste preocupări sunt „toxi- 
ce“, ne previne Andrei Cornea, care ne oferă şi o 
analogie fiziologică a acestei maladii naționalis- 
te: „Este particularitatea organismelor sănătoase 
să nu fie conştiente de sine. Piciorul sănătos um- 
blă, dar nu ştie că umblă, la fel şi inima sau plămâ- 
nii. Cel care e conştient că respiră, de fapt gâfâie, 
iar cel care ştie că umblă, şchioapătă“. Mă întreb 
dacă Andrei Cornea ştie că scrie. Sau ce scrie. 
Probabil că nu, de vreme ce continuă: „Unii cred 
că gândirea face excepție: a gândi cu conştiinţa de 
sine ar fi suprema gândire. Nu ştiu în ce măsură e 
aşa, dar e limpede că cel puţin marile creaţii ale 


spiritului apar mai degrabă fără ca autorii lor să 
ştie bine în ce fel“. 

Interesant mi se pare în acest pasaj faptul că 
Andrei Cornea combate teoria „romantică“ - sau 
„contrailuministă“ ar numi-o probabil domnia- 
sa, pe urmele lui Isaiah Berlin - a naţionalismului 
în numele teoriei romantice a geniului. Pentru că, 
dacă-i întrebai pe Vergilius, pe Dante sau pe 
Boileau ce şi cum în chestiunea ierarhiilor esteti- 
ce şi regulilor artei, ar fi ştiut să-ţi răspundă. Doar 
geniul romantic ar fi tăcut în faţa întrebărilor 
mundane, pentru a se lansa inspirat în torente 
muzicale sau despletiri lirice. Acolo unde Alina 
Mungiu ne propune, cu patriotism de simpozion, 
o agendă de lucru şi o mapă, Andrei Cornea ne 
îmbie relaxant cu geniul pur, cu idiotul de geniu, 
care tace în fața măreției propriei creații. 
După părerea mea, există două slăbiciuni esen- 
ţiale ale analogiei lui Andrei Cornea. Prima e că, 
din moment ce specific geniului autentic e să nu 
poți defini ce anume te ia în stăpânire, atunci spe- 
cific naţionalismului autentic ar fi supunerea 
necondiționată unui principiu, unei esențe supe- 
rioare căreia noi îi suntem doar portavoce 
mesianică. Un naționalism inspirat iliterat e cel 
mai puternic dintre toate şi vocea dezîntrupată 
radiofonic a lui Hitler ar fi exemplul cel mai bun 
pentru acest tip de naționalism mesmeric, pe 
care, nu am nici o îndoială, Andrei Cornea îl de- 
testă la fel de mult ca şi mine. 

În al doilea rând, dacă e adevărat că poetul, 
sau creatorul în general, nu ştie cum face ceea ce 
face, dacă e adevărat că e inspirat, nu e mai puțin 
adevărat că se întreabă mereu dacă va mai fi in- 
spirat, dacă e cu adevărat bun în ceea ce face. De 
aceea, după cum ne-o dovedeşte istoria, arta 
merge, atât de des, mână în mână cu orgoliul şi 
chiar cu paranoia. Pentru că în dosul siguranţei 
de sine în momentele creaţiei se ascunde veşnica 
interogaţie asupra propriei identități creatoare: e 
binecuvântare, e blestem, e cruce, e talant, e bine, 
e rău (să fii poet, filosof, compozitor, regizor, ro- 
mân, paraguayan)? Uneori, această torturată 
interogaţie sfârşeşte cu un glonte tras în cerul 
gurii. În cazul analogiei fiziologice, trebuie spus 
că piciorul funcţionează fără să ştie, dar creierul 
ghidează piciorul şi dă direcţia. La urma urmelor, 
cine ar vrea să aibă conştiinţa de sine a propriu- 
lui picior? 

Există aşadar o îmbinare firească de ierarhii 
şi posibilități naturale care face ca nici o creaţie să 
nu fie doar a „spiritului“, după cum scrie Andrei 
Cornea, ci a persoanei, trup şi suflet. Orice crea- 
ţie e un act liber al unei persoane în lume. Persoa- 
nă care e liberă pentru că e responsabilă. Şi de 
aceea explorarea propriei identități ar trebui 
înțeleasă ca interogaţie asupra propriilor respon- 
sabilități. Pentru că, lipsită de acest moment al 
dezbaterii oneste şi cuprinzătoare referitoare la 
propria identitate, responsabilitatea _civilizării 
României devine o simplă sarcină-standard, un 
punct de pe o agendă de lucru stabilită în nicăieri 
şi dusă la îndeplinire de agenţi orbi, a căror sin- 
gură identitate e latitudinea şi longitudinea 
unde-şi primesc instrucţiunile şi cecul. 
De aceea, cred că rostul şi scopul dezbaterii asu- 
pra propriei identități e acela de a formula în ter- 
meni comprehensivi - nu doar strategic civiliza- 
ționali, ci teologico-istorico-politici - un mod de a 
consolida şi susține domeniul, natural, al vieţii 
social-politice româneşti ca domeniu al libertăţii. 
Şi acest lucru aduce în dezbatere chestiunea 
relaţiei dintre teologie şi politică. 


2. Teologie și politică 


Relaţia dintre teologie şi politică e o ches- 
tiune mult prea vastă pentru a putea fi dezbătută 
în cadrele unui articol de mici dimensiuni şi re- 
strânse ambiţii. Pentru a circumscrie discuţia 
încă din start arealului românesc, voi atrage aten- 
ţia asupra mizelor „cazului Corneanu“, moment 
semnificativ al dinamicii teologico-politice 
româneşti. „Cazul Corneanu“ a fost, în principal, 
o confruntare între o tabără care judecă teologi- 
cul din punct de vedere politic şi o tabără care ju- 
decă teologicul din punct de vedere teologic. Pri- 
ma tabără, ecumenică, argumenta pentru lipsa 
de relevanță a canoanelor şi dogmelor bisericeşti 
în fața imperativelor politice care ar impune 
unirea/împărtăşirea ortodocșilor cu catolicii sub 
autoritatea Papei de la Roma spre mai deplina 
noastră integrare europeană şi civilizare. A doua 
tabără, tradiționalistă, susținea că viața liturgică 
nu trebuie distorsionată de dragul criteriilor poli- 
tice şi că nu trebuie să-i dăm cezarului ce-i al lui 
Dumnezeu. În esență, deci, tabăra tradiționalistă, 
ca şi cu prilejul alegerii Patriarhului BOR, s-a opus 








Dar cred că tabăra tradiționalistă poate fi pândită 
de un pericol, şi anume de acela al unui fel de mo- 
nism ortodoxist. Şi îl numesc intenționat „orto- 
doxist“. Pentru că, dacă ortodoxia e dreapta cre- 
dință, şi dreapta credință include şi distincția 
creat/necreat, fire/Creator, propriu ortodoxistu- 
lui din lume e de a nu-și asuma libertatea creatu- 
rală. Neasumând natura, neasumând politicul, de 
exemplu, ortodoxistul nu îşi asumă libertatea. 
Pentru că, în esență, acesta e rolul istoriei: e un 
timp al alegerii, al libertăţii şi deci al responsabil- 
ităţii. Cu cât suntem mai responsabili, cu atât sun- 
tem mai liberi. Monahul e liber şi pentru că duce 
cu el povara mântuirii sufletelor celor care se 
spovedesc la el. Are o familie mai largă şi o res- 
ponsabilitate mai tăioasă decât cea a părinţilor 
naturali. Dar pentru ortodoxul din lume, poate 
din cauza deceniilor de comunism, legătura din- 
tre ortodoxie şi libertate s-a subțiat. Am uitat că 

un ortodox din lume are două datorii: aceea de a 
fi ortodox şi aceea de a fi în lume, de a crede şi de 
a sluji. Libertatea nu e manifestată doar în pro- 
pria cămară, la lumina candelei. Libertatea, atun- 
ci când eşti în lume, se manifestă trăind în Hristos 
în cadrul instituţiilor - statul, familia, neamul - 
lăsate de Dumnezeu pentru existența noastră în 
ordinea firii. Aceste instituţii sunt daruri ale lui 
Dumnezeu. Ele nu mântuiesc, dar fără ele nu 
putem supravieţui pentru a trăi duhovniceşte. 
Ele sunt cadrul vieţii fireşti în care putem căuta 
viața suprafirească. 

Şi din această perspectivă, a asumării firii ca 
exercițiu al libertății, trebuie să privim şi dome- 
niul vieţii politice Ia noi. Există o tendinţă de a de- 
moniza nu doar clasa politică actuală, ceea ce nu 
e poate decât o uşoară exagerare, ci viaţa politică 
în sine, politicul ca atare. Pentru a da un exemplu 
concret, mă voi referi la comentariul unui nevă- 
zut prieten ortodox de pe forumul blogului lui 
Claudiu Târziu: 

„De fapt, eu chiar nu mai aştept nici un mo- 
del din politica noastră, şi nici din a altora. 
Părintele Amfilohie spunea, şi spune şi acum, că 
noi nu mai aşteptăm personalităţi care să vină cu 
un discurs «salvator», fie el şi conservator (adaug 
eu). Pur şi simplu e periculos să ai aşteptări din 
zona politicii, în aceste zile, când se practică 
deghizajul perfect. Ne iluzionăm dacă credem că 
mai poate fi un personaj care să reprezinte în 
mod autentic, nefățarnic, valorile reale. Cam asta 
spunea părintele Amfilohie, şi cam asta cred şi 
eu. Ba, mai cred că (alături de un părinte ca Se- 
rafim Rose) Antihrist nu va fi un Obama perfect, 
adică un stângist, ci cred că va reuşi să fie cumva 
deasupra acestui clivaj dreapta- stânga, moderni- 
tate-tradiţie. EI va oferi un surogat de tradiţie, 
însă un surogat extrem de convingător. El nu va 
veni doar cu idei multiculturale, nu, ar fi prea 
simplu. Va fi o copie a lui Hristos şi o întruchipare 
a tuturor iluzionismelor noastre, fie de dreapta, 
fie de stânga“. 

Sunt de acord că nu trebuie să aşteptăm per- 
sonalități care să vină cu un discurs „salvator“. 
Dar paradoxul e că tocmai astfel de persoane au 
priză în lumea ortodoxă românească. Suntem 
antimilenarişti în teorie, dar milenarişti în prac- 
tică, unde o mare parte a credincioşilor şi cleri- 
cilor ortodocşi a votat, ani de zile, sedusă de 


retorica de extracție apocaliptic-neoprotestantă a 
lui Corneliu Vadim Tudor. E adevărat că nu tre- 
buie să aşteptăm personalități salvatoare pentru 
că nu ne putem lăsa „salvaţi“. Dumnezeu ne aş 
teaptă să lucrăm împreună cu El pentru mân- 
tuirea noastră. A crede în personalități salvatoare 
înseamnă a abdica de la datoria noastră de a 
lucra noi înşine la propria noastră mântuire. 
Ortodocşii nu ar trebui să vrea să se mântuiască 
prin politică, aşa cum vor, de exemplu, stângiştii 
sau dreapta liberală, care imanentizează esha- 
tonul în statul comunist sau în capitalismul-multi- 
cultural. Dar ne trebuie oameni politici ortodocşi 
realişti, care să nu dispreţuiască omul obişnuit, 
provincialul, ne-integratul UE. Nu trebuie să 
aşteptăm personalități politice „salvatoare“. Dar 
trebuie să căutăm persoanele care ne pot respon- 
sabiliza politic. Realismul ortodox, în politică şi 
religie, e cea mai bună pavăză împotriva amăgi- 
rilor. Realismul se opune şi optimismului deşăn- 
țat, şi pesimismului apocaliptic. Altminteri facem 
ce vor şi duşmanii Ortodoxiei: facem din Ortodo- 
xie o problemă intimă, ne zidim apocaliptic în 
afara istoriei, pe care o abandonăm diavolului, şi 
ne lepădăm de fapte, rămânem doar cu credința 
şi cu „biserica interioară“. Cu un fel de „purgato- 
riu“ de debara în care, nici în mănăstire, nici în 
lume, stăm şi aşteptăm să ne curățăm de păcate 
luptând... selectiv. 

A aştepta să ne mântuim politic înseamnă a 
trata politicul ca pe o religie. Ceea ce e o eroare 
fatală. Dar a nu trata domeniul politic ca pe un 
domeniu de manifestare firească a oricărui creş- 
tin e o altă eroare. Creatura e distinctă de Crea- 
tor, dar Creatorul ţine creatura. Politicul e dis- 
tinct de religios, dar religiosul trebuie să ţină 
politicul. Creştinii trebuie să facă politică, să arti- 
culeze, aici sunt de acord cu Alina Mungiu, un 
proiect politic al cărui scop să fie nu mântuirea 
noastră, ci libertatea Bisericii, înțeleasă în sens 
de comunitate a tuturor creştinilor, trecuți, pre- 
zenți şi viitori. De aceea, libertatea Bisericii în- 
seamnă şi libertatea transmiterii tradiţiei şi in- 
strumentelor de înţelegere a tradiţiei (prin 
şcoală, viață culturală, politică etc.). Nu trebuie să 
politizăm Biserica. Ci doar să păşim creştineşte în 
cetate. Dar pentru asta trebuie să înțelegem cine 
suntem şi unde stăm. Comunismul nu ne-a 
înstrăinat de Occident de vreme ce a fost produs 

de Occident şi impus în România cu acordul occi- 
dentalilor, care şi acum continuă să nu-și onoreze 
obligaţia morală de a recunoaşte că au greşit deja 
şi că nu mai au dreptul de a ne supune unor noi 
procese de „reeducare“, democratică de data 
aceasta. Comunismul ne-a „occidentalizat“, ne-a 
industrializat, ne-a asfaltat, ne-a electrificat, ne-a 
modernizat, ne-a proletarizat. Comunismul a 
făcut, din țărani, dezrădăcinaţi de uzină. Comu- 
nismul a făcut un Bucureşti nord-coreean şi din 
Iaşi, oraş boieresc universitar, oraş demiproletar. 
Teza înstrăinării noastre comuniste de Apus, a 
dublei noastre înstrăinări (cum o numeşte 
Teodor Baconsky, gândindu-se la ce a mai rămas 
din democraţia occidentală şi din Biserica Roma- 
no-Catolică), e falsă. Noi nu am fost înstrăinați de 
Occident. Am fost masacrați pentru a fi occidenta- 
lizaţi mai uşor. Atunci şi acum. 

În timpul comunismului, elitele istorice, aris- 
tocraţia şi țărănimea creştină au fost lichidate. În 
vremea „tranziției“, s-a vegheat ca nu cumva eli- 
tele ortodoxe(-naţionale) să reînflorească. Şi asta 
pentru că „laicismul democratic“ - sub a cărui 
domnie se află România acum, în UE - e o conti- 
nuare nu cosmetizata, ci amplificată, „ecologist“, 
„multiculturalist“, „antirasist“, „feminist“, a ateis- 
mului comunist. Dacă îndrăznim să afirmăm că 
întreaga noastră cultură nu e străină de temeiul 
ei religios, nu ni se mai acceptă nici cultura, nici 
religia. Naționalismul, expresie culturală a creşti- 
nismului, e contestat din punctul de vedere al 
unei teologii spiritualiste, a dezrădăcinarii. Creş- 
tinismul, loc de întâlnire cu Dumnezeu, e luat sub 
protecţia Comisiei Monumentelor Istorice şi mu- 
zeificat cultural. Creştinismul nostru e învinuit 
de prea multă istorie. Istoria noastră e învinuită 
de prea mult creştinism. Ortodoxia trebuie să 
stea sub obrocul funcției ei politice, de condițio- 
nare sufletească întru obediență a cetăţenilor. Po- 
litica noastră trebuie să stea sub semnul funcţiei 
ei anticreştine. Trupul, rădăcinile sunt contestate 
în numele globalismului. Sufletul e reconvertit în 
funcţie a trupului. Şi tot aşa. 

Initiaţivele oficial-instituţionale au mers mai 
ales pe contransens cu Ortodoxia şi au avut ca 
scop mai ales decapitarea corpului social creştin. 
Cine articulează păsurile creştinului de rând în 
faţa stăpânirii? Rugăciunea i le articulează în faţa 
lui Dumnezeu. Dar în fața veacului, cine? Suntem, 


din cauza Europei şi a nevredniciei noastre 
creştine şi nu doar civilizaţionale, acefali cultural- 
politic. Avem o elită ventrilocă, vorbind cu glasul 
nimănui. Da, trebuie să fim articulați şi să ne 
facem tuturor toate, chiar şi gramaticii grămătici, 
pentru slava lui Hristos. Dar nu se pot face tutur- 
or toate decât cei care sunt liberi pentru că sunt 
robi lui Dumnezeu. 

Problema mea e mai puțin cu oamenii care 
nu înțeleg unde trebuie să pună virgula, sau cum 
ne poate folosi, în context românesc, pentru legiti- 
marea unei autentice forţe politice de regenerare 
a României, „discursul“ Palin. Gâlceava mea prin- 
cipală e cu acei care înțeleg şi unde se pune virgu- 
Ia, şi la ce bun Palin, şi Cine e Adevărul, şi care nu 
fac nimic altceva decât să se împotrivească eso- 
teric „divulgării“ acestor „secrete“. Nu pot să-i cer 
ţăranului să fie elită. Dar pot să-i cer elitei să fie 
creştină dacă pretinde că îl reprezintă pe româ- 
nul creştin (cel puţin pentru că acesta plăteşte im- 
pozitele din care provine venitul elitei). „Funda- 
mentalistul“ agramat îşi trădează vocaţia mai 
puţin decât „elita“ gnostică. Şi ce au în comun 
fundamentalistul agramat care caută să sară 
peste propria umbră şi elita gnostică e trufia. 
Care nu se „rezolvă“ cultural, ci creştin. Dacă elita 
şi-ar înţelege locul şi rostul, am avea creştini arti- 
culaţi care ar putea să ocrotească şi să ajute să în- 
florească pe creştinii articulați doar duhovniceş- 
te. Aşa, rămânem cu o armată de ologi. Elita noas- 
tră nu e doar elita chiorilor în țara orbilor, ci elita 
chiorilor care se străduiesc să-i orbească pe toți. 
Şi ne orbesc vorbindu-ne de „umanismul creştin“ 
opus umanismului ateu şi reacţionarilor „funda- 
mentalişti“. Dar umanismul creştin e în cel mai 
bun caz un pleonasm şi în cel mai rău un impuls 
spre secularizare, din moment ce nu e decât 
dublarea componentei umane în dinamica vieții 
creştine, care e urmarea lui Dumnezeu, Care S-a 
făcut om. Umanismul creştin vrea parcă, prin de- 
numirea sa, să umanizeze creştinismul, de parcă 
creştinismul nu ar fi deja calea de a restaura firea 
umană făcându-ne dumnezei după har. Cred că 
ceea ce avem de făcut acum aşadar este de a-l 
responsabiliza teologico-politic pe românul 
creştin ortodox, pentru că fără această responsa- 
bilizare el nu va putea fi liber. Aşa cum Dumnezeu 
s-a înomenit, trebuie şi noi să ne asumăm propria 
noastră umanitate, nu pentru a rămâne în ea, ci 

pentru a fi siguri că nimic nu ne poate trage 
înapoi din drumul nostru spre viața veşnică, pen- 
tru a o trage pe toată după noi. 


3. Unde apare Vlahuţă 


Şi aici „păşunismul“ îşi are valoarea lui, pen- 
tru că ne reaminteşte ce înseamnă firea - căzută, 
desigur, dar nu mai puţin fire. „Păşunismul“ ne 
aminteşte, într-o lume împânzită de propriile 
noastre creaţii, de lumea creaturilor lui Dumne- 
zeu. Ne reaminteşte smerenia lucrurilor mici, la 
scară umană. 

Mai întâi o observaţie preliminară. Lumea s- 
a schimbat mai mult în ultimele două sute de ani 
decât cei 1800 scurşi de la naşterea Mântuitorului 
şi până la 1800. Am intrat, în ultimele două sute 
de ani, sub zodia mecanicului, a timpului meca- 
nic, a spaţiului mecanic, a „maşinilor de locuit“, a 
semafoarelor, maşinilor, muncii în serie. Împre- 
ună cu redefinirea coordonatelor noastre exis- 
tenţiale, a redefinirii habitatului nostru natural, 
care a devenit tot mai artificial, tot mai man 
made, se încearcă şi o redefinire a omului. După 
ce omul a „făcut“ o lume nouă, din plastic, în Chi- 
na, încearcă acum să facă şi un om nou care să 
populeze această lume nouă. Un soi de android 
spălat pe creier de corectitudinea politică, bisexu- 
at, fără memorie, fără istorie, fără rădăcini, un 
om care nu locuieşte în lume, ci în trafic, între 
casa în rate şi slujba corporată, în hotelul global, 
un clonat care îşi este propriul lui Dumnezeu. 
Definită de Norman O. Brown, un guru intelectu- 
al al noii stângi, clasicist educat la Oxford de 
Isaiah Berlin, sarcina elitelor actuale ar fi: The 
endless task: to achieve the impossible, to tind a 
male female (vaginal father) or a female male 
(phallic mother). It is to square the circle; the 
desire and pursuit of the whole in the form of 
dual unity or the combined object; the satanic 
hermaphroditism of Antichrist. 

Important în acest context este să remarcăm 
Că, în epoca noastră, asaltul împotriva lui Dum- 
nezeu este întotdeauna însoțit de un atac împotri- 
va firii, lucru care premodernilor le era imposibil 
în afara unor laboratoare izolate. Având la dis- 
poziţie mijloacele tehnicii moderne şi ale ingine- 
riei sociale, noii „umaniști“ nu mai vor doar ca 
omul natural să uite de Dumnezeu, ci și ca omul 


natural să nu mai existe, ca omul în care s-a întru- 
pat Dumnezeu să nu mai existe. Nu e vorba doar 
să uităm cine ne-a făcut şi de ce. Ci chiar să trecem 
la autofabricarea noastră în serie astfel încât 
duhul lui Dumnezeu nici să nu mai aibă în cine să 
sălăşluiască. Elitele acestei lumi sunt un fel de 
„hoţi de cadavre“: le fură ca să le dea o viaţă arti- 
ficială care ar preveni învierea. Creştinul trebuie 
deci astăzi să salveze şi „păgânul“ din el care tre- 
buie mântuit. 

lisus Hristos a binecuvântat unirea dintre un 
bărbat şi o femeie, ne-a lăsat Sf. Maslu ca să ne în- 
sănătoşim trupeşte, ne-a lăsat Spovedania pentru 
ca să ne vindecăm sufleteşte, a binecuvântat co- 
piii, a predicat pe margine de lanuri, a fost, orice 
ar spune unii teologi ortodocşi de închiriat, un 
„isus prin grâu“ şi a folosit mereu un limbaj legat 
de viața firească. Acum, e adevărat că nu viața 
agrară mântuieşte. Poţi să te mântuieşti la bloc şi 
poți să te pierzi la mănăstire. Dar, atât timp cât 
doar Dumnezeu ştie cine e mântuit şi cine nu, da- 
toria noastră e de a căuta un „loc bun“ de mănăs- 
tire sufletească. Şi viața în ordinea firii, căzute 
desigur, dar a firii, ne dă mai multă libertate inte- 
rioară decât viața în lumea sintetică a omului 
autoclonat. Credința descoperită de cei din închi- 
sori e credința celor suferinzi şi credința celor 
scoşi în afara lumii civilizate. Credinţa celor aflaţi 
pe exteriorul lumii ca o roată dințată în care lo- 
cuim. Proiectul teologico-politic al lumii actuale 
urmăreşte să absoarbă totul în imanent şi să 
creeze un Dumnezeu după chipul şi asemănarea 
omului fără Dumnezeu. Adică un prototip robotic 
multiplicat, ca o aporie, la infinit, fără destinaţie. 

Rolul „păşunismului“, al lui Vlahuță de 
exemplu, al tăiatului lemnelor, al creşterii de 
copii, al împletitului, al vieții în ordine naturală, e 
să ne reamintească de noi înşine aşa cum suntem. 
Trăim într-un sistem menit a ne face să uităm de 
noi înşine fie vorbindu-ne mereu de noi înşine ca 
să ne modeleze, fie făcându-ne să evadăm din noi 
înşine în vis, drog, fantezie cinematografică, 
shopping spree/orgasm achizitor etc. Omul de 
acum funcționează, dar nu mai lucrează, nu mai e 
în contact cu lucrurile, cu realitatea. Funcţionea- 
ză în propria lui realitate. Diminuarea realității 
duce la diminuarea naturii umane. Lucrând în 
lume din ce în ce mai puţin, pierdem contactul cu 
orizontul stării noastre creaturale. 

Nu trebuie să uităm, de exemplu, de perver- 
tirea sufletească produsă, acum, de un sistem de 
şcolarizare prost, care, nemaînvățându-l pe copil 
nimic despre tradiţie, uită să-l mai pregătească să 
fie smerit, să aibă conştiinţa propriului loc în isto- 
rie, a contextului care dă semnificație propriei 
vieţi. Nu e important doar ca elevii să aibă icoane 
în clasă, ci e important şi după ce manuale învaţă, 
după ce programă. Românii ortodocşi trebuie să 
lupte pentru a căpăta control asupra conținutului 
şi calităţii programelor şcolare. Dezinteresul ac- 
tual, punctat de indignări apocaliptice ocaziona- 
le, nu are eficiența pe care ar avea-o monitori- 
zarea continuă a realității învățământului româ- 
nesc de către asociaţii de părinţi ortodocşi. Nu e 
vorba de transformat şcolile în instituții de îndoc- 
trinare ortodoxă, ci de redarea demnității şi 
funcţiei specifice învățământului: aceea de a 
educa copilul în spiritul valorilor clasice, de sensi- 
bilizare a lui la continuumul istoriei, la natura 
creaturală a omului. Nu în ultimul rând, şcoala 
trebuie să-l înveţe pe copil adevăratele definiții 
ale cuvintelor şi înțelesuri ale lucrurilor, în 
condiţiile în care „elitele“ lumii noastre practică 
un continuu bruiaj conceptual care redefineşte 
lumea redefinind instrumentele noastre de 
înțelegere a lumii. „Cuvintele îşi pierd puterea lor 
tainică şi dumnezeiască dacă sunt rău între- 
buințate şi ajung ca moarte“, spunea Sfântul 
Nicolai Velimirovici. 

De aceea e important, de exemplu, ce fel de 
elite avem. Actualele elite sunt semnele depen- 


denţei noastre. Sunt elitele lipsei noastre de liber- 
tate, nu doar pentru că nu ne exprimă, ci pentru 
că sunt mandarinii sinteticului, elite tehnocrati- 
ce, desprinse de sensul adânc al vieţii noastre şi 
cuplate la instrumentele funcţionării sistemului. 
Gardienii nu sunt elită. Nu sunt elite în ordine 
naturală, istoric-organică, sau elite în ordine 
supranaturală, religios-sfinţitoare, sunt elite în 
ordine sintetică. Sunt semnul dependenței noas- 
tre de o ordine nefirească. Sunt semnul abdicării 
noastre de la propria libertate dăruită de Dum- 
nezeu pentru a ne mântui. 

Şi atât timp cât nu lucrăm şi politic, atât timp 
cât ne vom mulțumi să afurisim televizorul, sau 
politica, sau „lumea“ în general, cu atât mai mult 
efect asupra noastră vor avea televizorul, politi- 
cienii corupți şi lumea în general. Dacă nu ne 
asumăm propria noastră umanitate în numele lui 
Hristos, vom fi învinşi de demonii purtând masca 
propriei noastre firi. Decența nu mântuieşte. Dar 
poate fi semnul sub care creştinul să acţioneze 
politic. Pentru că, aşa cum creştinul ortodox nu 
are nevoie mereu de reasigurări profetic-inspi- 
rate că Dumnezeu € cu el, aşa cum nu trebuie să 
facă mereu minuni şi să vorbească în limbi, aşa 
nici implicarea noastră politică nu poate sta doar 
sub semnul sfințeniei. Dar dacă a fi om normal 
astăzi a ajuns un lucru eroic, aceasta e şi vina creş- 
tinilor care au refuzat eroismul asumării întru 
Hristos a firii. Poate că „păşunismul“ zahariseşte 
credința. Dar credința noastră laşă prea a amărât 
România de azi. 


... cc.cccocoooroecooceeccooceoccooosecoooesecooocococcococeecocoocoocococeecocooceooocooceeooococeoocee 


De la „pragmatismul politic“ 
la realismul ortodox 


Ovidiu Hurduzeu 





Nu ştiu ce „discurs“ aş putea folosi ca să atrag 
atenţia asupra importanței acestui eseu pentru 
înțelegerea corectă a rolului care-i revine intelec- 
tualului ortodox în lumea de astăzi. Mă refer la 
„intelectual“ în sensul de creştin ortodox acti- 
vând în spaţiul public laicizat (cultural, politic 
etc.), o persoană care mărturiseşte Adevărul prin 
cuvântul scris şi rostit. Sunt conştient că unii nea- 
gă chiar existenţa unui intelectual ortodox, redu- 


când astfel Ortodoxia, cum bine spune Mircea 
Platon, la monism ortodoxist (teologie pură, asis- 
tență duhovnicească etc.). Pentru intelighentia 
secularizată, intelectualul ortodox este un „fun- 
damentalist“, un loser care nu poate ține pasul cu 
„progresul“. Pentru ortodoxul „pur“, intelectua- 
lul ce se situează de partea Adevărului nu este 
destul de „smerit“, destul de „iubitor“, nu se „jert- 
feşte“ îndeajuns. 

Rolul duhovnicului este să ne întărească în 
credință, să se roage pentru noi, să ne îndrepte 

pe calea credinţei, dar nicidecum să gândească 
lumea în locul nostru. Dau fuga la Părintele Iustin 
Pârvu să mă spovedesc, să-mi încarc „bateriile“ 
cu energie spirituală, să ascult un sfat duhovni- 
cesc. Nu sunt însă deloc sigur că marele nostru 
duhovnic mă ajută să înteleg cum poate „prece- 
dentul“ Sarah Palin să ajute la legitimarea unei 
vieţi politice normale la noi. Asta mi-o spune 
Mircea Platon. 

Departe de mine gândul de a pune semnul 
de egalitate între duhovnicii noştri şi intelectualii 
ortodocşi. Vreau doar să subliniez că în lumea de 
astăzi, aflată pe drumul sinuciderii fizice şi spiri- 
tuale, a-l responsabiliza teologic-politic pe creşti- 
nul ortodox este o necesitate vitală. Fiecare din 
noi are locul lui în Biserica lui Hristos, şi fiecare 
luptă, după puterile lui, cu „instrumentele“ (da- 
rurile) specifice care i le-a dat Dumnezeu. Şi luptă 
nu numai pentru mântuirea sa, ci şi pentru mân- 
tuirea aproapelui său. Aşa cum monahul duce 
„povara mânturii sufletelor celor care se spove- 
desc“, tot aşa intelectualul ortodox - în cazul 
acesta Mircea Platon - are responsabilitatea de a 
depune mărturie în faţa fraţilor lui întru credință 
despre grozăviile pe care le-a văzut şi trăit în mod 
concret în Brave New World. 

Ca să fii sclav fericit trebuie să ai banderola 
neagră pe ochi şi căluşul în gură, aşa încât să-ți 
rămână descoperite doar urechile prin care, zi şi 
noapte, să fii îndoctrinat cu proiectele civiliza- 
toare ale Alinei Mungiu. Mircea Platon încearcă 
să-l ajute pe românul ortodox să-şi smulgă de pe 
ochi banderola, încearcă să-l facă să vorbească 
liber. Nu-i acesta un gest la fel de „eficient“ (în 
ordine culturală) ca şi un sfat dat de Părintele 
Arsenie Papacioc (pe plan duhovnicesc)? Tot 
Duhul Sfânt lucrează, doar că lucrează în două 
maniere diferite. 

Mircea Platon le reaminteşte românilor legă- 
tura indisolubilă dintre Ortodoxie şi libertate, 

dintre Ortodoxie şi omul viu, autonom şi respon- 
sabil (autonom nu față de Dumnezeu, ci față de 
iluziile veacului acestuia). Epoca personalităţilor 
salvatoare a trecut (dacă a existat vreodată o 
asemenea epocă), nimeni în afara lui Hristos nu 
ne va salva. Iată de ce acum avem datoria ca fie- 
care dintre noi să devenim un „eveniment“ întru 
Hristos în familia noastră, în cartierul nostru, în 
țara noastră. Fiecare trebuie să devină o „perso- 
nalitate salvatoare“ pentru vecinul său. Să deve- 
nim un „eveniment“ după modelul Evenimen- 
tului încarnat în istorie. 

Şi cum am putea deveni oare „evenimente“ 
în sfera publică, de exemplu? Nu prin negarea 
unor aspecte ale creaţiei - şi sfera politică este 
unul dintre aceste aspecte -, ci prin situarea poli- 
ticului în perspectivă şi în relaţie cu Adevărul în- 
carnat. Dumnezeu nu ne separă de realitate, ci ne 
„aruncă“ în mijlocul ei - dar realitatea adevărată 
nu este realitatea Alinei Mungiu, ci este realitatea 
VIE în care fiecare fapt trimite la o realitate mai 
profundă, deplin revelată doar în lisus Hristos. 
Eseul lui Mircea Platon ne îndeamnă să opunem 
„realismului politic“ (numit şi „pragmatism po- 
litic“) realismul ortodox. Cu alte cuvinte, să opu- 
nem realismului „globalist“, bazat pe abstracțiu- 
ni, iluzii, fapte manipulate mediatic, conformism 
(adaptarea la timpuri) - acestui realism iluzionist 
al Omenirii abstracte, propovăduit de Alina Mun- 
giu şi prietenii ei globalişti - să-i opunem deci 
realismul lui hic et nunc, al „vecinului“ şi 
„vecinătăţii“, realismul care nu înţelege ce în- 
seamnă Om cu majusculă. Realismul ortodox, ca 
parte a gândirii politice creştine, nu va salva 
Omenirea, ci ne va ajuta să redevenim vecini. Dar 
nu putem să redevenim vecini, nu vom reuşi să 
ne manifestăm ca „evenimente“ unul pentru 
celălalt, atâta timp cât nu conservăm (unde a su- 
pravieţuit) şi nu recreem (unde a dispărut) pro- 
ximitatea, condiţiile ei materiale şi spirituale. Iar 
acesta este deja un proiect politic. 

Elitele dezîntrupate nu mai sunt vecini pen- 
tru nimeni; iar Mircea Platon şi alţii ca el li se îm- 
potrivesc pe motiv că elitele, prin diversele lor 
inginerii, fac tot mai problematice - ca să nu spun 
imposibile - relaţiile de vecinătate dintre oameni. 
(„Elitele“ nu ar avea putere fără imensele 
„mijloace“ de care dispun, dar relaţia dintre „elite“ 
şi „mijloacele“ tehnice este deja o altă poveste...) 

Neamul în Biserică 





Răzvan Codrescu 





Naționalismul — călcîiul lui 
Ahile? 


Compromis dinăuntru şi diabolizat din 
afară, traversînd derutant istoria secolului XX 
dinspre extrema dreaptă spre extrema stingă, na- 
ționalismul e privit azi cu o suspiciune aproape 
generalizată, pe fondul unei lumi ce se-ndreaptă 
galopant spre o „nouă ordine mondială“ pacifist- 
nivelatoare şi în principiu refractară la orice dis- 
curs identitar. În aceste condiţii, orice ocurență 
implicită sau explicită a naţionalismului pare să 
constituie un fel de „călcâi al lui Ahile“ pentru dis- 
cursul ideologic nealiniat, fie el de dreapta sau de 
stînga. 

Este cert că naționalismul se confruntă cu o 
dublă criză: internă, pe de o parte (handicapul 
exceselor istorice, disoluția curentă a sentimentu- 
lui naţional, desuetudinea discursivă, disensiu- 
nile între grupuri, mixajul etnic), şi externă, pe de 
altă parte (inflaţia prejudecăţilor, diabolizarea 
mediatică, marginalizarea, provocările globalis- 
mului, eclipsa generală a tradiţiei). Singura lui 
şansă, prin urmare, ar fi aceea de a se redefini din 
mers şi de a găsi soluţii realiste de acomodare cu 
actualitatea, în măsura în care acestea mai sînt 
posibile şi oportune. Iar înainte de a se angaja în 
vreo ambițioasă campanie politică, forțele naţio- 
naliste autentice, atâtea cîte au mai rămas, ar tre- 
bui mai degrabă să-şi concerteze eforturile într-o 
inteligentă campanie de pedagogie naţională, 
care la noi (ca şi în alte țări din estul Europei) im- 
plică, în plus, delimitarea fermă de pseudo-naţio- 


nalismul de sorginte comunistă (concurent per- 
vers şi încă redutabil, care ştie să profite, de pe 
poziţii populiste de stînga, tocmai de destructura- 
rea naționalismului propriu-zis, ca şi de lipsa mai 
generală a unei drepte credibile şi coherente). 

Am arătat în altă parte! că în istoria moder- 
nă a României se pot identifica trei tipuri de na- 
ționalism (dintre care numai al doilea e cu adevă- 
rat organic şi legitim): naționalismul masonic (de 
la Tudor Vladimirescu şi paşoptişti pînă la fonda- 
torii junimismului), naționalismul creștin (cu ră- 
dăcinile în Hasdeu şi Eminescu, dar consolidat 
abia de marea generaţie interbelică) şi naţiona- 
lismul comunist (de la protocronismul ceauşist 
pînă la discursul curent de tip România Mare). Or, 
aşa cum naționalismul creştin a avut de luptat 
cîndva cu reziduurile derutante ale naţionalismu- 
lui masonic (Simplu instrument conjunctural de 
distrugere a imperiilor tradiţionale), tot aşa na- 
ționalismul creştin de astăzi, în măsura în care 
mai posedă ambiția şi resursele de a juca un rol 
istoric, într-o încă posibilă „Europă a naţiunilor“, 
este chemat să salveze „ideea națională“ de rezi- 
duurile insalubre ale național-comunismului şi 
s-o reîncredințeze lui Hristos, Dumnezeul cel Viu 
al neamurilor (cf. Matei 28, 19-20). 


Recurs la ontologie 


Orice discuţie despre naționalism ar trebui 
să se raporteze, în mod principial, la fundamen- 
tul său ontologic: „naţia“ sau „națiunea“ în sens 
originar, „etnia“ sau „neamul“. Numai acest fun- 
dament ontologic corect înţeles şi asumat (reali- 
tate complexă şi inefabilă, pe care o aproximează 
toți termenii menționați) dă naţionalismului con- 
sistență şi legitimitate, dincolo de orice context 
istorico-politic, după cum contestarea acestui 
fundament permite criticismul antinațional şi im- 
plementarea discreţionară a noilor proiecte poli- 
tice de tip nivelator. 


1 Cf. „Ipostaze ale naţionalismului românesc“, în vol. Spiritul dreptei. Între tradiţie şi actualitate (Editura 
Anastasia, Bucureşti, 1997), sau „Naționalismul românesc în context european. Ipostaze istorice şi provocări 
actuale“, în vol. Cartea îndreptărilor. O perspectivă creştină asupra politicului (Editura Christiana, Bucureşti, 


2004). Etichetele au, fireşte, gradul lor de relativitate. 

Este curios (dacă nu cumva simptomatic) că 
o lucrare de referinţă, tradusă mai demult şi în 
româneşte?, Enciclopedia Blackwell a gîndirii po- 
litice, înregistrează termenul de „naționalism“, 
dar nu şi pe cel de „naţiune“ (pe care-l discută 
doar superficial, în cadrul articolului despre „Na- 
ționalism“). De altfel, despre limitele ideologizan- 
te în care este abordată problema de gîndirea so- 
cio-politică postbelică mărturisesc şi unele lucrări 
occidentale altminteri destul de consistente și cu 
mare influență în politologia actuală, cum ar fi 
Nations and Nationalism (a lui Ernest Gellner) 
sau The Ethnic Origins of Nations (a lui Anthony 
D. Smith). În general, s-a trecut dinspre extrema 
mai veche (şi puternic discreditată) a abordărilor 
de tip rasist (de la Gobineau la Chamberlain şi la 
ideologii direcţi ai nazismului, în frunte cu un 
Alfred Rosenberg) la o altă extremă (acreditată 
astăzi mai ales din conformism ideologic): aceea 
a relativizărlor psihologizante şi sociologizante, 
care au ajuns chiar pînă la contestarea realităţii o- 
biective a entităţilor etnice, ca la un E. Kedourie5 
(în publicistica noastră recentă nu s-au stins încă 
ecourile tiradelor necruțătoare ale d-lui Patapie- 
vici, pe urmele lui K.R. Popper“, împotriva orică- 
rui determinism naţional, şi mai ales împotriva 
aşa-numitului „esenţialism etnic“7). Pe aceeaşi li- 


2 Editura Humanitas, Bucureşti, 2000. 


nie se înscrie şi demersul „demitizant“ al istoricu- 
lui Lucian Boia („Națiunea este unul dintre marile 
mituri ale epocii moderne“?), tributar îndeosebi 
lucrării „deja clasice“ a teoreticianului stîngist Be- 
nedict Anderson, Imagined communities. Reflec- 
tions on the Origins and Spread ot Nationalism%. 
Tendinţa este sintetizată în această afirmaţie a lui 
Gusztâv Molnăr: „... consider sentimentul națio- 
nal ca pe o marcă definitorie a personalității uma- 
ne din epoca modernă, dar nu cunosc națiunea 
ca substantiv“10. Această „desubstantivizare“ şi 
sociologizare a naţiunilor îşi are originile, oricât 
nu le-ar plăcea s-o recunoască adepților ei, în cea 
mai pură gîndire marxistă. Consecința este, desi- 
gur, discreditarea naţionalismului (care rămîne 
astfel oarecum fără obiect, sau cu o bază mai 
degrabă subiectivă şi spectrală), de unde încer- 
cările de a-l substitui cu diferite abstracţiuni ideo- 
logice, ca de pildă „patriotismul constituțional“ 
(]. Habermas). Mai nou s-a inventat noţiunea de 
„naționalism civic“, opusă parşiv temutului „na- 
ționalism etnic“. Corolarul acestor dezvoltări 
ideologice şi conceptuale e decretarea falimentu- 
lui aşa-numitei „ere westfaliene“ (statale şi naţio- 
nale) şi proclamarea solemnă a unei „ere post: 
westfaliene“ (deci suprastatale şi supra-naţiona- 
le)i1, ceea ce aduce neplăcut de mult cu ideile cla- 


3 Blackwell, Oxford, 1983. În româneşte: Națiuni și naționalism, Editura Antet, Bucureşti, 1997. O ultimă sinteză a 
lui Ernest Gellner, de dimensiuni reduse, apărută postum în 1997, a fost şi ea tradusă în româneşte în 2001, la 


aceeaşi editură, sub titlul Naționalismul. 


4 Blackwell, Oxford, 1986. Poziţie ce încearcă să mai păstreze cu prudență baza etnică a fenomenului, dar care a 
fost deja aspru combătută, în favoarea punctului de vedere „contractual“ asupra comunităților naționale, mai 
ales de către Dominique Schnapper în La communaute des citoyens. Sur I idee moderne de nation, Gallimard, 


Paris, 1994. 


5 Nationalism, ed. IV, Blackwell, Oxford, 1993 (prima ediţie apăruse în 1960). Cartea începe cu această afirmaţie 
tranşantă: „Naționalismul este o doctrină inventată în Europa la începutul secolului al XIX-lea“. But what about 


nations, Mr. Kedourie? 


6 Rilosof al ştiinţei ce neagă orice formă de determinism şi unul dintre teoreticienii aşa-numitei „societăţi 


deschise“. 


7 A se vedea (în vol. Spiritul dreptei... ed. cit., pp. 175-189, sau în vol. În căutarea Legiunii pierdute, Editura 
Vremea, Bucureşti, 2001, pp. 183-194), mica polemică pe care am avut-o pe această temă cu autorul Politicelor 
(Editura Humanitas, Bucureşti, 1996), al cărui punct de vedere s-a mai nuanțat între timp, cum se vede şi din 
volumul Omul recent. O critică a modernității din perspectiva întrebării: „Ce se pierde atunci cînd ceva se 


cîştigă?“ (Editura Humanitas, Bucureşti, 2001). 


3 Aşa începe sinteza sa cea mai recentă pe această temă: Două secole de mitologie națională, Editura Humanitas, 


Bucureşti, 1999 (ed. a II-a, revăzută şi adăugită: 2002). 


9 Verso Editions and New Left Books, Londra, 1983. B. Anderson vede naţiunile ca pe nişte produse impure ale 


voinței politice, impuse mai ales pe cale mediatică. 
10 C£ rev. Provincia, anul Il, nr. 5, mai 2001, p. 9. 


1 C£ Andrew Linklater, The Transformation of Political Community. Ethical Foundations of the Post-Westphalian 


Era, Polity Press, Cambridge, 1998. 





anul VI e nr. 68 


27 


ROST 


ÎN DEZBATERE 





sice ale francmasoneriei!? şi cu discursul „spiri- 
tual“ de tip new-ageistiă. 

Că, în ciuda atitor destructurări, contami- 
nări şi relativizări, naţiunile există, cu tot cu colo- 
ratura lor etnică - acesta e un fapt în jurul căruia 
nu poate să încapă discuţie. Discuţiile încep 
atunci cînd se caută a se stabili natura şi notele 
definitorii ale acestei realități: este ea o realitate 
secundară, de ordin istoric şi subiectiv, sau este o 
realitate primară, de ordin metafizic şi obiectiv? 
Altfel spus, sînt naţiunile (neamurile) entități ne- 
cesare în ordinea firească a lumii (fie că o conce- 
pem ca determinism natural, fie că o concepem 
ca determinism divin), sau ele au un caracter 
aleatoriu, conjunctural? E greu de aproximat care 
ar putea fi cel mai simplu argument pentru even- 
tualul caracter aleatoriu, dar pentru caracterul 
necesar este fără îndoială acela că nu există indi- 
vid fără apartenență naţională, ba mai mult, ori- 
ginea etnică e ceva [a fel de imposibil de modi- 
ficatca şi condiția umană: aşa cum, născut om, nu 
mă pot preschimba în altă specie animală, tot aşa, 
născut român, să zicem, nu mă pot preschimba în 
chinez, în evreu sau în turc. Îmi pot schimba reli- 
gia, mentalitatea, patria, cetăţenia, înfăţişarea, ba 
chiar şi sexul - dar cu nici un chip apartenența 
etnică. În mod fatal, fie că-mi place, fie că nu, voi 
muri drept ceea ce m-am născut; şi, după expresia 
biblică, „mă voi adăuga la neamul meu“. 

Aşadar, înainte de orice altă tratare mai 
sofisticată (teologică, filosofică, istorică, etnolo- 
gică, sociologică, psihologică, biologică etc.), evi- 
dența bunului-simț e cea care ne arată că națiu- 
nea, naționalitatea, naționalul țin de o realitate 
obiectivă, de un dat al firii. Sigur că mie, om deş- 
tept şi gelos de libertatea mea, se poate întîmpla 
să nu-mi convină această stare de fapt şi să mă 
revolt principial împotriva ei, ca şi împotriva ori- 
cărei alte forme de determinism. Revolta nu folo- 
seşte însă la nimic dincolo de planul strict al 

















subiectivităţii mele: Ia nivelul ontologic al realită- 
ților primare, determinismul nu-i mai puţin exis- 
tent din cauză că îl contest eu. 


Spre o perspectivă teologică 


Din unghiul de vedere al unui naționalism 
creştin, interesează dacă această realitate incon- 
testabilă - naţi(une)a sau neamul - este de la 
oameni Sau este de la Dumnezeu. Episodul biblic 
al Turnului Babel (cf. Facerea 11, 1-9) sprijină ex- 
plicit aserțiunea că diferenţierea „limbilor“ (cu- 
vînt care în vechime avea şi înțelesul de „nea- 
muri“) nu-i străină de voința şi lucrarea divină 
(dar într-un sens mai degrabă corecțional). Con- 
ştiinţa teologică creştină nu se poate mulțumi 
însă doar cu acest vag mit paleosemitic (ce are 
mai degrabă relevanță morală şi nu explică decât 


12 Antinaţionale şi anticreştine, vizînd abolirea ordinii politice şi spirituale tradiţionale şi înlocuirea ei cu o „nouă 
ordine mondială“ (Novus Ordo Seclorum [Saeculorum] - cum citim pe bancnota de 1 dolar), păzită de un 
supra-guvern plutocratic, mai mult sau mai puţin ocult. Privind lucrurile din această perspectivă 
„conspiraţionistă“ (horribile dictu), „comunismul“ de ieri şi „comunitarismul“ de azi par două trepte ale 
aceluiaşi proiect unitar de descreştinare, deznaționalizare şi desuveranizare a statelor lumii. Noua politologie 
poartă o vastă campanie împotriva „statului-naţiune“, avansînd fel de fel de alternative federaliste şi făcînd loc 
conceptului - ispititor ca un cîntec de sirenă - de „cetățenie transnaţională“. 


13 Care se întemeiază pe ideea trecerii de Ia revoluta „Eră a Peştilor“ (identificată, în mare, cu creştinismul) la 
noua „Eră a Vărsătorului“ (eclectică şi cosmicizantă). Dintre contribuţiile pe teren românesc la bibliografia 
problemei, merită în continuare toată atenţia cartea lui Bruno Wiirtz: New Age. Paradigma holistă sau 
revrăjirea Vărsătorului, Editura de Vest, Timişoara, 1992 (reed. 1994). 

o latură a problemei!?), ci reclamă o fundamen- 
tare teologică mai solidă şi mai cuprinzătoare, în 
lumina revelaţiei hristice şi a tradiţiei bisericeşti. 

Spre o perspectivă providenţialistă ne duce 
şi puternica încredințare a lui Israel că este „po- 
porul lui Dumnezeu“, ales şi chemat să parcurgă 
mesianic o istorie sfîntă, păzindu-şi cu habotnicie 
temeiurile identitare, tocmai din răspundere față 
de Dumnezeul său şi de ordinea divină a Creaţiei. 
Numai că originea şi misiunea de sus Israel le 
revendică strict pentru sineî5, pe cînd pe noi ne 
preocupă o explicație integratoare, în măsură să 
dea seama nu doar de un neam, ci de toate nea- 
murile, consfințite ca atare prin universalismul 
mesajului creştin („La ai Mei am venit şi ai Mei nu 
M-au primit, chema-voi neamurile şi acelea Mă 
vor preamări!“). Cert este că nicăieri în Sf. Scrip- 
tură, nici în Vechiul Testament, nici în Noul Testa- 
ment, nu este contestată (sau măcar pusă a în- 
doială) legitimitatea existenţei diferenţiate a nea- 
murilor în istorie, cu toate consecinţele ce decurg 
de aici!€. Nici teologia Sfinţilor Părinţi ai Bisericii 
nedespărţite, fie ea răsăriteană sau apuseană, nu 
se pronunţă în alt sens; ba mai mult, Biserica 
Ortodoxă, care a păstrat cel mai fidel învățătura 


tradițională, a dăinuit firesc în duhul organicităţii 
etnice, orînduită treptat în Biserici naționale, pe 
temeiul unităţii în diversitate a întregii Firi crea- 
te!”. Apusul, din păcate, s-a îndepărtat de această 
viziune realist-spirituală, absolutizînd unitatea în 
detrimentul diversităţii, cu căutarea raționalistă 
a unui soi de universalism abstract, precursor 
religios al universalismelor laicizate ale moder- 
nității, de la „cosmopolitismul“ sau „internaţio- 
nalismul“ de ieri pînă la „mondialismul“ sau „glo- 
balismul“ de azi. Cu toate acestea, natura lucru- 
rilor a opus o rezistență semnificativă abuzurilor 
artificiale, naţiunile conservîndu-şi cu îndărătni- 
cie ființa şi conștiința de sine, chiar dacă pe fon- 
dul unei crize tot mai accentuate, ce pare a per- 
mite astăzi, cel puţin în Occidentul euro-ameri- 
can, pasul îndelung pregătit spre abolirea defini- 
tivă a structurilor naţionale, adică a întregii or- 
dini tradiţionale a lumii. 

Cum se poate deci fundamenta teologic, pe 
baze scripturistice, patristice şi ortodoxe, dar şi în 
confruntare deschisă cu provocările oneroase ale 
modernităţii, existenţa legitimă a naţiunilor şi nu 
mai puțin a naționalismelor (în sensul neperver- 
tit al cuvîntului)? Se ştie că problema, conturată 


14 Btnicul (sinteză inefabilă de sînge şi suflet) e asociat de obicei cu o anumită limbă şi cu un anumit spaţiu, dar 
între acestea nu-i o legătură indisolubilă sau o convergență necesară. Există în istorie şi neamuri care şi-au 
pierdut limba sau teritoriul, dar nu şi identitatea etnică, iar cazul cel mai relevant e chiar cel al poporului 
evreu. „Amestecul limbilor“ nu constituie nicidecum un criteriu suficient în explicarea diferențelor etnice sau a 


misterului etnogenetic. 


15 Statutul de „popor ales“ al lui Iahve reprezintă însăşi axa istorică şi religioasă a iudaismului, iar ideea domi- 
nației sale universale, pe cale de consecință, este limpede atestată în textul Legii (Tora): cf. Ieșirea 23, 22, sau 
Deuteronomul 7,6 (discutabilă răminînd doar extrapolarea acestei „alegeri“ din planul religios în cel 
istorico-politic). În orice caz, spune o formulă celebră datînd din secolul X şi atribuită rabinului Saadia 
Hagga'on, „Poporul nostru este un popor numai în virtutea Torei“. 


16 Ba mai mult, Biblia ne încredințează (cf. Deuteronomul 32, 8-9, dar şi Daniel 10, 13-21) că Dumnezeu a rînduit 
îngeri protectori fiecărui neam (de Israel văzând EI Însuşi). În cartea sa Despre îngeri (Editura Humanitas, 
Bucureşti, 2003), d-l Andrei Pleşu are un frumos capitol intitulat „Îngerii, muzica lumii şi națiunile“ (p. 158 şi 
urm.), din care îmi îngădui aici câteva spicuiri: „Toţi marii învățați ai creştinismului timpuriu sînt de părere că, 
în economia divină, fiecare seminție îşi are îngerul ei păzitor. Nu doar individul uman are, prin urmare, un 
înger [păzitor], ci şi poporul din care face parte. Iată, în acest sens, un pasaj semnificativ din [Sfîntul] Vasile cel 
Mare (sec. al IV-lea): «Ştim încă de la Moise şi de la Profeţi că există îngeri înainte-stătători ai tuturor națiu- 
nilor... Aceste căpetenii şi guvernatori puşi să ocrotească şi să supravegheze popoarele ce Li s-au dat în grijă sînt 
fără de număr». [...] Comentarii iudaice Ia legenda Turnului Babel (Testamentum Nephtali) precizează că 
răspândirea pe întreg pămîntul a urmaşilor lui Noe s-a făcut cu ajutorul unei armate de 70 de îngeri, care i-a 
învățat pe oameni 70 de limbi diferite. Origene consideră şi el că la originea limbilor naţionale stau îngerii (cf. 
infra, «Îngeri şi litere», pp. 204-206). Sîntem, aşadar, îndreptățiți să ne imaginăm că la temelia fiecărei 
comunități etnice se află un principiu spiritual, un înger, care se exprimă în felul de a fi al respectivei 
comunități, în destinul ei istoric, în limba şi cultura ei. [...] În asemenea măsură se identifică îngerii neamurilor 
cu neamurile pe care le păstoresc, încât, potrivit tradiţiei, ei vor fi chemaţi să răspundă o dată cu ele la Judecata 
de Apoi“ (pp. 165-166). Hristos este însă mai mare peste îngeri şi în El avem supremul „interlocutor ceresc al 


fiecărui individ şi al fiecărei naţiuni“ (p. 168). 


17 Lumea e bună prin unitatea ei şi frumoasă prin diversitatea ei, mărturisind din făpturi kalokagathia Creaţiei 
divine. Creștinismul adânceşte, în duh filocalic, unitatea transcendentă a Adevărului, Binelui şi Frumosului, 


anticipată rațional de filosofia păgână. 

în secolul al XIX-lea, a fost destul de pe larg şi de 
cu folos dezbătută în România interbelică, fie de 
oameni de ştiinţă creştini, precum Nicolae C. Pau- 
lescu (socotit de Nichifor Crainic, exagerat poate, 
chiar „fondatorul naţionalismului creştin“ la me- 
ridian românesc) sau Simion Mehedinţi, fie de 
filosofi cu sensibilitate teologică, precum Nae 
Ionescu sau Vasile Băncilă, fie de ideologi politici 
ai dreptei creştine, precum Corneliu Z. Codreanu 
sau (într-o fază mai târzie) Petre Ţuţea, fie de teo- 
logi propriu-zişi, precum Nichifor Crainic sau Du- 
mitru Stăniloae. Au avut loc şi polemici de am- 
ploare pe această temă (cea mai faimoasă fiind 
probabil cea din 1937, în care au fost angajaţi Nae 
Ionescu, Radu Dragnea, Dragoş Protopopescu şi 
Dumitru Stăniloae). Gândirismul (numit şi „orto- 
doxism“, nu fără o notă de maliţiozitate!8), şcoala 
lui Nae Ionescu (persiflată încă din epocă sub de- 








Vasile Băncilă 








Yi 





numirea de „trăirism“19) şi legionarismul (cel pu- 
țin pînă la moartea întemeietorului său şi „deca- 
pitarea“ generală a Mişcării: 1938-3920) au avut 
ca numitor comun spiritualismul şi naționalismul 
creştin (uneori, ce-i drept, cu supralicitări mai de- 
grabă ortodoxiste decît ortodoxe2l, de unde o 
anume rezervă a teologiei oficiale, ce nu trebuie 
nicidecum interpretată ca ostilitate de principiu). 
Etnicul, chiar abordat din perspective divergente 
(Constantin Rădulescu-Motru, Dimitrie Gusti, Lu- 
cian Blaga etc.), a constituit o preocupare de că- 
pătii, cu rezultate considerabile, pe nedrept igno- 
rate astăzi (cînd nivelul dezbaterilor congenere, 
impus din Occident, e unul aproape derizoriu, 
sub pretenţia unui soi de ştiințifism ideologizat, 
ad usum gentilium)). 

Cea mai solidă fundamentare metafizică a 
naţiunii în duhul teologiei mistice răsăritene, de 


Artă, Bucureşti, 1941 (ed. a II-a, revăzută şi adăugită: Editura Minerva, Bucureşti, 1982), capitolul intitulat 


„Ortodoxiştii“. 


19 'Termen pus în circulaţie, se pare, de către Şerban Cioculescu, critic literar cu mărturisite opţiuni de stînga. 


20 CE sinteza critică „Codreanu şi fenomenul legionar»“, în cartea mea De Ia Eminescu Ia Petre Ţuţea. Pentru un 
model paideic al dreptei românești, Editura Anastasia, Bucureşti, 2000 (reluat şi în vol. cit. În căutarea Legiunii 


pierdute). 


21 Ca şi tradiţionalismul în raport cu Tradiţia, ortodoxismul este receptat îndeobşte ca un fel de ideologizare a 


Ortodoxiei, fie în sens politic, fie în sens cultural. 

la înălțimea unei înalte autorităţi teologice, dar şi 
cu o bună respiraţie filosofică, îi aparține fără în- 
doială părintelui Dumitru Stăniloae şi se 
regăseşte în prima parte a volumului Ortodoxie 
şi românism 22, care sintetizează un deceniu de 
dezbateri serioase pe această temă?3. 

Pornind, în mare, de la aceste antecedente şi 
raportîndu-mă interpretativ la cunoscutul loc 
paulinic: „Căci precum în Adam toţi mor, aşa în 
Hristos toți vor învia. Dar fiecare în rîndul cetei 
sale24...* (I Corinteni 15, 22-23; subl. mea), încerc 
în continuare o sinteză a ceea ce se poate numi 
„teologia neamului“, socotind că acest cuvânt, 
deşi de origine maghiară, exprimă mai exact în- 
lăuntrul limbii române statutul ontologic şi di- 
mensiunea mistică a entității etnice sau naţio- 
nale, avînd şi avantajul de a fi (încă) un termen 
de circulaţie curentă (spre deosebire de „nație“, 
receptat tot mai mult ca un termen învechit şi 
oarecum livresc, eliminat în mare măsură din 
uzul curent de către sinonimul parţial „națiune“, 
ce are însă un puternic caracter sociologizant, 
impus mai ales pe filieră marxistă25). 


O problemă de conştiinţă 
creștină 


Diferitele denaturări ale naționalismului în 
istoria politică a secolului XX au dus treptat la o 
compromitere nedreaptă a înseşi ideii naţionale, 
ba chiar la o abruptă echivalare a ei cu ceea ce se 
numeşte îndeobşte rasism, şovinism sau xenofo- 
bie. 

Faptul acesta a convenit mai tuturor tabere- 
lor politice de stînga, care s-au grăbit să-şi scoată 
de aici argumente aparent îndreptățite în spriji- 


nul promovării diferitelor internaţionalisme, 
mai mult sau mai puţin democratice. Criza identi- 
tară a devenit una dintre mărcile „omului re- 
cent“ şi principalul factor dizolvant al culturilor 
tradiționale. 

Se pune însă întrebarea dacă procesul tot 
mai accelerat de deznaționalizare a lumii (pavat 
poate, ca şi iadul, cu bune intenții) nu reprezintă 
cumva o violentare a ordinii fireşti a existenţei is- 
torice? Nu cumva se petrece, la nivelul „națiuni- 
lor“ şi al „patriilor“, un proces de uniformizare 
tendenţioasă, foarte asemănător cu cel încercat 
la nivelul indivizilor în diferitele regimuri totali- 
tare (şi mai ales în cel comunist)? Nu e oare la fel 
de scandalos să pui între paranteze personalita- 
tea istoriceşte consolidată a unor comunităţi ca şi 
pe aceea a unor indivizi umani? Dacă fiecărui om 
i se recunoaşte dreptul la personalitate proprie şi 
la liberă determinare, atunci de ce acest drept nu 
s-ar cuveni respectat şi în cazul comunităților 
umane? Cum să nu existe temeri, în faţa acestor 
tendinţe nivelatoare cu vădit substrat ideologic, 
că internaţionalismul democratic al „noii ordini 
mondiale“ (sintagmă adeseori grafiată cu majus- 
cule) nu-i decît o formă camuflată de totalitarism, 
ale cărui victime nu vor mai fi atit indivizii luaţi 
izolat, cît comunităţile tradiţionale? Din acest 
punct de vedere, nu ne aflăm decât pe linia de 
continuitate a comunismului marxist („Prole- 
tarul n-are patrie!“), deci a așa-numitului interna- 
ționalism proletar, ale cărui baze sînt, cum bine 
ştim, ateismul şi materialismul, adică atentatul 
de tip luciferic la „ordinea firească a lumii lui 
Dumnezeu“26. Cea care se vede agresată, îndără- 
tul ordinii politice, este însăşi ordinea religioasă, 
care-n spaţiul nostru european se identifică 


22 Tipografia Arhidiecezană, Sibiu, 1939 (reed. Editura Albatros, Bucureşti, 1999) - texte apărute iniţial în 
Gândirea şi Telegraful român. Unele precizări utile se găsesc şi în Poziţia d-lui Lucian Blaga faţă de creștinism şi 
ortodoxie (Sibiu, 1942; reed. Editura Paideia, Bucureşti, 1993), care începe chiar cu un capitol intitulat 
„Românism şi Ortodoxie“ (cu referire mai ales la volumul Religie şi Spirit). 


23 CE şi vol. „Fiecare în rîndul cetei sale“. Pentru o teologie a neamului: Nichifor Crainic, Dumitru Stăniloae, 
Răzvan Codrescu, Radu Preda, Editura Christiana, Bucureşti 2003 (secţiunea „Repere tradiționale“), precum şi 
Costion Nicolescu, Teologul în cetate. Părintele Stăniloae şi aria politicii, Editura Christiana, Bucureşti, 2003 
(analiză bazată pe publicistica de tinerețe a marelui teolog, şi mai ales pe articolele sale din Telegraful român). 


24 În originalul grecesc: Hekastos de en to idio tagmati. 


25 În limbajul politologic şi sociologic, conceptul de naţiune nu mai acoperă atât o realitate ontologică sau 
organică, cît una de ordin juridic sau contractual, legată de ideea modernă de statalitate. 

2 părintele Dumitru Stăniloae evoca, din teologia germană, sintagma Gottes Erhaltungsordnungen, „orînduirile 
dumnezeieşti de conservare a lumii“. Pînă la urmă, ca orişice realitate organică, neamul poartă spre 
Dumnezeu, Creatorul şi Rost(uJitorul - Logosul - lumii. Orice refuz sau siluire a realităţii fireşti este „partea 
diavolului“, negarea luciferică a creaţiei şi a ordinii ei divine. 

organic cu creştinismul. 

De aceea, problema naţională se cuvine re- 
discutată (şi) din perspectiva generală a creştinis- 
mului, cu toată responsabilitatea mistică şi mora- 
lă pe care omul creştin o are în fața lui Dumnezeu, 
atit pentru sine, cât şi pentru aproapele. Trăitor în 
Biserică, creştinul are conştiinţa vie că nu se mîn- 
tuieşte „de unul singur“, ci că există cercuri con- 
centrice de viață comunitară (familia, neamul, Bi- 
serica), pe care nu le poate eluda nepedepsit, căci 
pînă şi pentru marea judecată fiecare va învia „în 
rîndul cetei sale“ (1 Corinteni 15, 23). Chiar dacă 
nu avem aici „Cetate stătătoare“ (Filipeni 3, 10), ci 
„Cetăţenia noastră este în ceruri“ (Evrei 13, 14), 
istoria sau „veacul de acum“ rămîne marea „sce- 
nă a mântuirii“, care nu ne poate fi indiferentă, 
după cum nu ne poate fi indiferent „trupul strică- 
cios“ în care vieţuim cu nădejdea „nestricăciunii“ 
ce va să vie. Nu absolutizăm „lumea“, nici nu ne 
împătimim de ea, dar ne pasă de rosturile ei, căci 
tot ceea ce ne înconjoară e sprijin sau piedică pe 
calea mîntuirii. 

Conform ideologiilor curente, naţiunile? 
sînt contestate pentru că generează naționalis- 
me, iar naţionalismele sînt definite ca forme re- 
volute de extremism şi intoleranță. Dacă naţi- 
unea este devalidată, atunci naţionalismele ră- 
min fără obiect. Este un caz tipic de reducționism 
ideologic. În realitate, aşa cum spuneam, exis- 
tența naţiunilor este un fapt de evidenţă elemen- 
tară, iar naţionalismele reprezintă consecinţe fi- 
reşti ale acestei stări de fapt. Că naţionalismele 
au ajuns uneori la excese reprobabile, acesta e un 
adevăr. Nu înseamnă însă că orice naționalism 
trebuie condamnat aprioric, aşa cum anumite 
excese pătimaşe ale iubirii nu ne îndreptăţesc să 
condamnăm iubirea în sine - care nu numai că 
este bună, dar este cel mai mare bun. 

Părintele Stăniloae conchidea, la capătul 
unei minuţioase analize teologice: „Există, prin 
urmare, naționalism şi naționalism. Există un 
naționalism care poate fi o grea cădere în păcat - 
şi de multe ori aşa este -, dar antinaționalismul e 
prin sine, ca fugă nu numai de forma creştină a 
viețuirii, ci şi de conţinutul ei firesc, o şi mai grea 
cădere în păcat. [...] Naționalismul, ca tot conți- 
nutul natural al vieţii, chiar dacă nu ne mîntuie 


el, ci credința din el, nici nu ne pierde practicîn- 
du-l cu credință. [...] Naționalismul, în sine luat, 
nici nu mântuie, nici nu pierde. Dar în practică, 
orice naționalism sau mâîntuie, sau pierde, după 
cum este sau nu este străbătut de credința creşti- 
nă“ („Naționalismul sub aspect moral“, în 
Ortodoxie şi românism, ed. 1998, p. 104). 


Unitatea în diversitate 
şi iubirea cuminecătoare 


Mai întîi se cade arătat că naționalismul ge- 
nuin n-are nimic de-a face cu şovinismul sau cu 
vreo altă formă de izolare ori agresivitate etnică. 
Tot aşa cum personalismul, la nivelul individual, 
nu-i o formă de însingurare sau de negare a celor- 
lalţi. Orice persoană este chemată să se dezvolte 
cât mai mult pe linia propriei personalităţi, aceas- 
ta constituind singura modalitate optimă de con- 
tribuție creatoare la organismul social. Tot aşa, 
orice neam este chemat să se dezvolte cît mai 
mult pe linia tradiţiei proprii, spre a aduce sporul 
său specific umanităţii înseşi, care nu este altceva 
decît unitatea în diversitate a tuturor comunită- 
ților umane, finalitatea lor armonică (integratoa- 
re, dar nu nivelatoare). E un adevăr banal că, 
bunăoară în ordinea valorilor spirituale, cu cât 
eşti mai specific, cu atât eşti mai interesant şi mai 
universal. Căci fiecare este chemat să atingă uni- 
versalitatea în propria lui specificitate. Uni- 
versalul este ideal, specificul este concret. Or, 
idealul trebuie întruchipat în concret, pe care-l ca- 
talizează şi prin care se valorifică funcţional. Uni- 
versalul viu, „întrupat“, nu este nicidecum totali- 
zare amorfă, ci vastă simfonie de note specifice. 
Cei ce umblă să ne ispitească în numele unui uni- 
versalism abstract şi impersonal sînt deopotrivă 
inamicii „neamurilor“ şi ai „omenirii“; şi, implicit, 
ai lui Dumnezeu, Care a rînduit ca neamurile să 
existe prin fire şi să coexiste prin iubire, pînă ce 
se vor înfățişa, cu zestrea lor istorică, la marea Lui 
judecată. 

Adevăratul naționalism înseamnă, aşadar, 
păzirea şi afirmarea creatoare a ființei şi geniului 
naţional al unui neam, dar şi efort conştient de 
armonizare cu celelalte neamuri, în concertul 
universal al omenirii. 


27 Folosesc aici termenul de „națiune“ mai ales cu sensul ontologic de natio („naţie“, „neam“), însă fără vreo 
iluzie de „purism“ etnic. Etno-identităţile, în acest tîrziu al istoriei, sînt realități complexe, funcționale în 


virtutea unei predominanțe asumate. 





32 


anul VI e nr. 68 


ÎN DEZBATERE 


ROST 





Naționalismul acesta nu are doar baze mate- 
riale (biologice, istorice, politice), ci şi baze mo- 
ral-spirituale, metafizice şi chiar mistice. De 
aceea, cea mai pură formă de naționalism este na- 
ționalismul creştin, ca unul care stă sub marele 
imperativ al Iubirii: iubire față de Dumnezeu, iu- 
bire față de propriul neam, iubire față de orice 
om ca făptură a lui Dumnezeu. Altfel spus, iubire 
lucidă (în sensul mistic al cuvîntului) faţă de ordi- 
nea firească a Creaţiei, în care neamurile/naţiile, 
lăsate ca atare de Dumnezeu, sînt forme de exis- 
tență metafizic legitime şi istoriceşte necesare. 
Orice atitudine - politică sau de altă natură - care 
contravine temeiului dumnezeiesc al iubirii 
cuminecătoare este o formă de patologie istorică. 
Şovinismul (rasismul, xenofobia), tocmai pentru 
că se întemeiază nu atit pe iubirea de propriul 
neam, cît pe ura față de alte neamuri, nu este de- 
cât o formă de pseudo-naţionalism, ce trebuie re- 
pudiată tocmai în numele naţionalismului adevă- 
rat. A amesteca însă tendențios lucrurile, culti- 
vind deliberat confuzia dintre naționalism şi şo- 
vinism25, denotă o lipsă de probitate vecină cu in- 
famia. Din păcate, propaganda antinațională a 
reuşit să inoculeze adînc această confuzie în con- 
ştiinţa opiniei publice mondiale, transformînd 
naționalismul în „sperietoarea“ de serviciu a lu- 
mii contemporane. Creştineşte vorbind, demer- 
sul onest ar fi acela de a veghea ca lucrurile să nu 
degenereze, prin manipulare interesată, nici în 
pseudo-naţionalismul şovin, nici în pseudo-uni- 
versalismul antinaţional, care nu sînt decît două 
fundături simetrice ale vieții istorice. 


Neamul între imanență 
şi transcendenţă 


În al doilea rînd, se cuvine reamintit că fun- 
damentul uman al naționalismului autentic nu 
este poporul, ci neamul. Actualizez aici o distinc- 
ție curentă în discursul interbelic de dreapta. Din- 
colo de imanența poporului, există o transcen- 
dență a neamului, conexată la Dumnezeu. Cînd 
spun „popor“, înțeleg o ipostază actualizată a 
neamului, uneori fastă, alteori nefastă, în funcţie 
de virtuțile sau păcatele liber exercitate de fieca- 


re trăitor curent. Iar cînd spun „neam“, înțeleg co- 
munitatea, deopotrivă istorică şi transistorică, a 
tuturor generaţiilor trecute, prezente şi viitoare 
subsumate ontologic aceluiaşi „model“ identitar 
de origine divină, avînd o dinamică structurală 
complexă, a cărei evaluare definitivă e legată de 
misterul eschatologic, în raport tainic cu fiecare 
destin personal. Chiar în stare degenerată, „chi- 
pul“ neamului continuă să subziste în fiecare din- 
tre noi, aşa cum, creştineşte vorbind, la nivelul 
ontologic al condiţiei panumane, păcatul n-a des- 
fiinţat din noi „chipul lui Dumnezeu“, ci numai l 
a stricat sau l-a obscurizat. Omul şi-a „ieşit“ din 
fire, pe toate registrele existenţei sale, dar Dum- 
nezeu îi lasă posibilitatea şi-i adresează chemarea 
de a-şi „veni“/re-intra în firea lui, mintuirea re- 
prezentînd o provocare complexă, deopotrivă 
particulară şi generală, personală şi comunitară, 
istorică şi metaistorică. Inşi şi neamuri (realități 
ontologic solidare) se pot pierde sau se pot 
câştiga, căzînd toate sub „judecată“: nu atât sub ju- 
decata omenească a istoriei (care este parțială şi 
poate fi nedreaptă), ci sub Marea Judecată a lui 
Dumnezeu, cea de la „plinirea vremii“. 

Raportul dintre popor şi neam nu trebuie în 
nici un caz înțeles simplist, ca unul dintre o reali- 
tate fizică, supusă devenirii, şi alta metafizică, 
sustrasă devenirii. În fond, este vorba de una şi 
aceeaşi realitate, dar în două ipostaze comple- 
mentare: una care „se arată“ în veac, alta care „se 
ascunde“ dincolo de veac, sau, altfel spus, de o 
prelungire a fizicului în metafizic, printr-o dina- 
mică tainică şi perpetuă, de ordin cumulativ. Tot 
ce păţeşte un „popor“ (ipostaza sincronicăa reali- 
tăţii etnice) se înregistrează în contul „neamului“ 
respectiv (ipostaza diacronică a aceleiaşi reali- 
tăţi). În felul acesta, putem spune, fără nici o 
ezitare, că „neamul“ se actualizează şi devine prin 
„popor“. Această dinamică ni se înfăţişează com- 
plexă şi imprevizibilă, ca una ce angajează tot şi- 
rul generațiilor istorice ale unui organism comu- 
nitar. De aceea, cum am arătat cu alt prilej (pole- 
mica mai veche cu d-l Patapievici, care a prilejuit 
numeroase lămuriri utile), se poate spune că nu 
există neamuri o dată pentru totdeauna rele, nici 
neamuri o dată pentru totdeauna bune. Ca orice 


2 Continuă să circule în mod curent sintagma perversă de „manifestări naţionalist-şovine“. E un vechi procedeu 
al stîngii, radicalizat de comunişti: se alătură ilegitim doi termeni, pentru ca unul (nevinovat) să fie compromis 
prin celălalt (considerat vinovat); aşa au apărut şi s-au încetățenit sintagme precum „naţionalist-şovin“, 


„mistic-obscurantist“, „idealist-burghez“ ş.a. 

realitate care cade (şi) sub incidența istoriei, nea- 
murile nu sînt entități perfecte, pentru că omul 
însuşi nu (mai) este o ființă perfectă. Viaţa naţio- 
nală se colorează şi ea, la toate nivelurile, de vir- 
tuţile sau de viciile umanului, iar neamul, ca an- 
samblu organic, se resimte, clipă de clipă, de sta- 
rea fiecărui mădular??. Aşa cum insul uman nu 
poate fi judecat definitiv după o singură împreju- 
rare a vieţii sale, ci o dreaptă judecată se cade să 
ia în seamă ansamblul acestei vieți, tot aşa nea- 
murile se cade să fie judecate în ansamblul exis- 
tenței lor istorice (tocmai de aceea precizam mai 
sus că adevărata lor judecată aparţine lui Dum- 
nezeu şi că nu se poate face decât la sfirşitul isto- 
riei). 

Conform învățăturii creştine, există o certă 
solidaritate eschatologică între ins şi comuni- 
tatea căreia îi aparţine. Învățăturii deja citate a 
Sfintului Apostol Pavel, privind învierea fiecăruia 
„în rîndul cetei sale“, Sfintul Ioan Teologul îi 


DR 1 EI" E) 











adaugă această viziune a Ierusalimului ceresc: „Și 
neamurile vor umbla în lumina ei [a cetăţii sfin- 
te], iar împărații pămîntului vor aduce la ea mări- 
rea lor [...] Şi vor aduce în ea slava şi cinstea nea- 
murilor“ (Apocalipsa 21, 24 şi 26). Încă din vechi- 
me, evreii sugerau unitatea mistică în eternitate a 
insului cu spiţa lui, spunînd despre cel ce murea 
Că „s-a adăugat la neamul său“. Biserica se roagă 
în mod curent pentru cei răposaţi să fie pomeniți 
de Dumnezeu „cu tot neamul lor cel adormit“. 
Neamul este resimțit ca un fel de „sine lărgită“ a 
fiecăruia dintre noi, avînd nu doar subzistență is- 
torică, ci şi permanenţă transistorică. 

Între „neam“ şi „popor“ există un raport 
analog - mutatis mutandis - cu cel dintre „Biseri- 
ca văzută“ şi „Biserica nevăzută“. Comunitatea 
mistică a neamului nu se substituie nicidecum co- 
munităţii mistice a Bisericii (o asemenea înțele- 
gere ar constitui o erezie de tip filetist, de care a 
fost păscut uneori naționalismul romantic, ce nu 








29 Părintele Stăniloae observa cu dreptate (cf „Scurtă interpretare teologică a naţiunii“, în Ortodoxie şi 


românism, ed. 1998, p. 23) că nu împotriva neamurilor e de luptat, ci împotriva păcatului care sluțeşte (Şi) 
neamurile: „Scoaterea neamurilor din starea păcătoasă nu se face prin anularea calităţilor naționale, ci prin 
îndreptarea naturii omeneşti în general. Dacă ar fi ceva păcătos însuşi specificul naţional, atunci nu s-ar mai 
putea face deosebire între buni şi răi în cadrul unei națiuni, căci toți ar fi răi!“. Principial, neamul este şi nu 
poate să nu fie. E devine însă întru Bine sau întru Rău, după împrejurările istoriei. Aici, „sub vremi“, lucrurile 
sînt neclare şi amestecate (perplexae şi permixtae, cu terminologia augustiniană), într-o mişcare perpetuă, 
fiind întotdeauna loc și de „mai rău“, şi de „mai bine“. 

s-a sfiit să vorbească chiar de o „mistică naţio- 
nală“), ci este internă acesteia: nu atât ca parte 
într-un întreg, cât ca diversitate în unitatea între- 
gului. 

În teologia Părintelui Stăniloae, pe lîngă ac- 
cepțiunea de comunitate mistică a generațiilor et- 
nice (la care ne vom adăuga cu toții, pînă la sfirşi- 
tul veacurilor, cu virtuțile şi cu păcatele noastre), 
neamul o mai are şi pe aceea de model/proiect 
dumnezeiesc etern care susţine şi guvernează 
realizarea în timp a unui destin comunitară0. (În 
acest sens, nu-i neavenit să spunem că libertatea 
făpturilor raţionale este şi o problemă de confor- 
mare sau de non-conformare la aceste cadre tai- 
nice ale ordinii divine: neamul, ca şi individul, îşi 
poate împlini destinul sau şi-l poate rata.) 

Ținînd seama de toate aceste dimensiuni 
teologice, confuzia dintre neam şi popor poate 
duce la grave neajunsuri pentru înţelegerea co- 
rectă a naţionalismului, care riscă să devieze une- 
ori nu doar spre o supralicitare păgînă a naționa- 
lului (cum a fost cazul rasismului german, a cărui 
critică ortodoxă a întreprins-o Nichifor Crainic în 
„Rasă şi religiune“), dar şi spre un populism de- 
magogic şi conjunctural (cum este cel practicat 
astăzi la noi de Partidul România Mare). 


Linia neamului 


În istorie există o linie a fiecărui neam5!, ur- 
mată şi îmbogăţită în măsuri variabile de şirul 
generaţiilor etnice. Ea, această linie a neamului, 
constituie axa esențială a existenței naționale. Pe 
ea se întîlnesc, în ceea ce au mai reprezentativ, 
morţii şi viii, cei ce au fost, cei ce sînt şi cei ce vor 
fi; la capătul ei va sta întreagă, pentru dreapta ju- 
decată a lui Dumnezeu, vrednicia sau nevredni- 
cia istorică a fiecărui neam. În dialectica istorică a 
vieţii naţionale, există generaţii care se învred- 
nicesc mai mult şi generaţii care se învrednicesc 
mai puţin. Sau, am putea spune: popoare care tră- 
iesc mai aproape de linia neamului lor şi popoare 
care, orbite şi decăzute, se îndepărtează consi- 
derabil de la această linie. Or, degenerarea unui 
popor poate să meargă şi pînă la frîngerea defini- 
tivă, încă de aici, a liniei istorice a unui neam; 
există destule exemple de neamuri care au pără- 
sit scena istoriei prin nevrednicia uneia sau a mai 
multor generaţii succesive. Un neam se poate 
„stinge“ atunci cînd poporul - ipostaza lui actua- 
lizată într-un anumit ceas istoric - decade atât de 
mult încât uită complet şi se îndepărtează de linia 
neamului, adică de formula specifică a vredniciei 


30 „Astfel, creațiunea propriu-zisă n-a constat într-o arătare a lumii în forma ei deplin dezvoltată, cu toate speciile 
şi varietățile lucrurilor din ea. Dumnezeu a creat numai semințele lucrurilor, dar în aceste semințe se cuprind 
potenţial toate formele ulterioare ale lor. Dezvoltarea aceasta se face printr-o colaborare a lui Dumnezeu, ca 
proniator, cu lumea. Ceea ce este de la început, în Dumnezeu, deplin descoperit şi dezvoltat, în lume se arată pe 
rînd, în timp. Dezvoltarea lumii e o descoperire în timp a formelor care există etern [în sophia divină]. În ce 
priveşte pe om în special, Dumnezeu a creat la început pe Adam şi Eva. Dar în ei se cuprindeau potenţial toate 
naţiunile [neamurile]. Acestea sînt descoperiri în timp ale chipurilor care există etern în Dumnezeu. La baza 
fiecărui tip naţional acţionează un model dumnezeiesc etern...“ (ibidem, pp. 21-22). Oricum le-ar numi - 
rațiuni/logoi, idei-voință, modele-forță, esențe, substanțe etc. - şi oricum le-ar concepe, creştinismul se înte- 
meiază, pretutindeni şi totdeauna, pe certitudinea unor „idei“ divine eterne, ce constituie - fie că le place, fie că 
nu „anti-esenţialiştilor“ - temeiurile şi ordinea metafizică a Creaţiei. Nu poți fi creştin dacă nu accepți, în însăși 
lumina Revelaţiei, o formă de esențialisrn. Toată tradiţia creştină, atât cea răsăriteană, cât şi cea apuseană, 
mărturiseşte esenţialismul ca pe o consecință a creaționismului. Este însă o deosebire fundamentală (pe care 
probabil că VI. Lossky a formulat-o cel mai limpede, bunăoară în Teologia mistică a Bisericii de Răsărit, mai ales 
capitolele IV şi V, sau în Introducere în teologia ortodoxă, mai ales cap. II): Apusul, pe urmele lui Augustin, 
perpetuează, inclusiv prin Toma de Aquino, un esențialism static de origine platoniciană (este esenţialismul sau 
substanţialismul prost, pe care-l cunoaşte şi e supărat d-l Patapievici, şi care confundă ființa neschimbătoare a 
lui Dumnezeu cu ființa schimbătoare a lumii, înghețînd dinamismul creaţiei divine), Răsăritul, depăşind de 
devreme atât idealismul platonismului antic, cât şi formele de neoplatonism creştinat ale origenismului sau 
augustinismului, a promovat - prin Maxim Mărturisitorul, Dionisie Pseudo-Areopagitul, loan Damaschin etc. - 
un esențialism dinamic sau energetic, consolidat definitiv prin marea sinteză palamită: este esenţialismul ce 
distinge între „ființa“ şi „lucrarea“ lui Dumnezeu, raţiunile lucrurilor ținînd de sfera „energiilor necreate“, a 
„dumnezeirii de jos“ despre care vorbea Sf. Grigorie Palama, prin care făptura se împărtăşeşte haric şi 
progresiv - liberă de orice fixism fatalist - din slava atotcuprinzătoare şi atotțiitoare a Creatorului ei, chemată 
fiind la în-dumnezeire (theosis). D. Stăniloae insistă şi mai târziu (cf. Teologia dogmatică ortodoxă, Editura 
Institutului Biblic şi de Misiune al B. O. R., Bucureşti, 1978, vol. 1, mai ales pp. 345-375) pe acest caracter orto- 
dox, „maleabil“ sau „flexibil“, al raportului dintre raţiunile eterne şi „raţiunile plasticizate“. 


SI Sintagma „linia neamului“ se întâlneşte, cu o accepţie asemănătoare, şi la Corneliu Codreanu (cf. Pentru 
legionari, Editura „Totul pentru Țară“, Sibiu, 1936, p. 427). 

şi demnităţii lui. Cîtă vreme mai există însă în 
sînul unui popor măcar o minoritate ce urmează 
şi mărturiseşte linia neamului, acesta se poate 
salva prin ea. Acea minoritate va fi naţional re- 
prezentativă: ea va constitui „elita mesianică“ a 
neamului respectiv, capabilă să-l îndreptățească 
în faţa lui Dumnezeu:2. Căci, după vechea măr- 





turie biblică (Ieșirea 18, 23-32), pentru o mînă de 
drepți Dumnezeu poate salva/ierta întreaga 
Cetate... 

Un popor ticăloşit trebuie mustrat cu aspri- 
me, tocmai în numele neamului, de către „drep- 
ţii“ lui. Poporul nu trebuie absolutizat şi iubit or- 
beşte. Dacă el periclitează, prin nedesăvirşirile 


32 Problema elitei este fundamentală, în pofida discreditărilor ei actuale. Întreaga istorie se întemeiază pe un 
„paradox“ pe care Marx n-a reuşit să-l înlăture prin decret ideologic: calitativ, majorităţile n-au fost niciodată 
reprezentative. Ele se manifestă cantitativ: „umplu“ o formă istorică sau alta, dar nu pot da ele însele formă 
istoriei. Bună sau rea, istoria o fac elitele (sau falsele elite) - deci minoritățile calitative (sau care se pretind ca 
atare) - din sînul unei comunități. De cînd lumea, cei puţini au decis pentru cei mulți. La noi şi aiurea, 
comunismul (ca şi neocomunismul succesiv) s-a întemeiat pe lichidarea sau marginalizarea elitelor autentice, 
decapitînd calitativ națiunea. El a instaurat puterea discreţionară a falselor elite, sub camuflajul pur demagogic 
al „voinţei proletariatului/ poporului“. Noi avem trebuință astăzi, înainte de toate, să ne crească la loc capetele 
retezate de comunişti. Nu este vorba aici, se înțelege, doar de aşa-numitele elite profesionale, nici de cele 
economice, cât de o adevărată elită națională, definită în primul rînd moral, care să redibuiască „linia 
neamului“ şi să ne readucă „în fire“. O astfel de elită nu se poate constitui decât în duhul Ortodoxiei, care 
reprezintă axa spirituală a dăinuirii româneşti. Cum au dovedit-o anii din urmă, orice „elită“ străină de acest 
duh rămîne inoperantă la nivel național. 

clipei, existența veşnică a neamului, atunci ade- 
văratul naţionalist are obligația morală şi istorică 
de a-l certa, trezindu-l din nemernicie, cum fă- 
ceau proorocii din vechiul Israel - şi cum a făcut: 
o Mintuitorul Însuşi („Neam [popor] păcătos!“ - 
le strigă EI evreilor în mijlocul şi din sîngele căro- 
ra S-a întrupat ca om). Dumnezeu Însuşi îi ceartă 
pe cei pe care-i iubeşte, dojana nefiind decât semn 
al iubirii care veghează. Adevăratul naţionalist va 
fi, aşadar, cel care, iubindu-şi neamul pînă la sa- 
crificiul de sine, va evita să-l mistifice sau să se 
mistifice. A vorbi necondiţionat numai în ter- 
meni superlativi despre poporul tău, oricât de ră- 
tăcit ar fi acesta, nu e atitudine de adevărat naţio- 
nalist, ci de jalnic demagog populist. Ca şi şovinis- 
mul, populismul este o formă de denaturare a 
naţionalismului; el apare de obicei ca apanaj al 
retoricii politicianiste, dispuse oricând, pentru in- 
teresele sale imediate, să linguşească poporul, 
chiar în detrimentul destinului naţional. Este toc- 
mai ceea ce au făcut în România ultimilor ani 
avortonii naţional-comunişti ai vechiului regim, 
dar şi anumite tabere ce s-ar dori sincer naționa- 
liste, fără a fi meditat însă cum se cuvine asupra 
temeiurilor mai adînci ale doctrinei şi atitudinii 
lor politice. 

Adevăratul naţionalist nu caută să-şi în-cânte, 
ci mai degrabă să-şi des-cînte poporul, spre a-l 
lecui de bolile sau infirmitățile curente. EI va fi 
„desfermecătorul“ poporului, de pe poziţiile ab- 
solute ale Tradiţiei neamului. Un astfel de „desfer- 
mecător“ a fost, bunăoară, Eminescu (azi atât de 
puţin sau de fals cunoscut, din păcate, în această 
ipostază trans-literară a personalităţii lui)55. Fără 
a fi o conştiinţă teologică sau o fire prea evlavioa- 
să, el a înțeles, cu intuiţia geniului, dar şi cu răs- 
punderea asumată a pedagogului naţional, că Bi- 
serica Ortodoxă este „Maica spirituală a poporu- 
lui român“, că formula de creştere a unei națiuni 
sănătoase este dată în însăşi tradiţia ei, că naţio- 
nalismul adevărat trebuie să se manifeste deopo- 
trivă critic şi creator, iar românii să răspundă 
„misiunii“ istorice pe care Dumnezeu le-a hărăzit-o: 
aceea de a fi „un strat de cultură la gurile 
Dunărei“. 


O concluzie care obligă 


Prin urmare, adevăratul naționalism, înte- 
meindu-se pe realitatea eternă a neamului, Că- 
lăuzit de iubire, dar şi de luciditate, nu se poate 
confunda nici cu populismul, nici cu şovinismul. 
El nu-i decât valorificarea istorică firească şi exem- 
plară, străină de orice extremism degradant, a fi- 
inţei şi geniului național „întru“ care am venit pe 
lume şi „întru“ care sîntem chemaţi a ne împlini, 
fiecare după puteri, ca în „sinele nostru lărgit“ 
sau în „conştiinţa noastră mai bună“. 

Religia lui Hristos, deopotrivă universalistă 
şi personalistă, poate cataliza, pe de o parte, dez- 
voltarea specifică şi armonioasă a fiecărei per- 
soane umane în cadrul organismului său etnic (a 
fiecărui „eu“ în cadrul lui „noi“) şi, pe de altă 
parte, a fiecărui organism etnic în cadrul general 
al umanităţii (a fiecărui „noi unii“ în cadrul lui 
„noi toţi“). Universalul este rînduit să se în-tru- 
peze în formele particulare ale naționalului, iar 
naţionalul este chemat să se dez-mărginească (iar 
nu să se anuleze!) în ecumenicitatea harică a lubi- 
rii. „Naţiunile - scrie D. Stăniloae - sînt, după cu- 
prinsul lor, eterne în Dumnezeu. Dumnezeu pe 
toate le vrea. În fiecare arată o nuanţă din spiritu- 
alitatea Sa nesfirşită. Le vom suprima noi, vrând 
să rectificăm opera şi cugetarea eternă a lui 
Dumnezeu? Să nu fie! Mai degrabă vom ţine la 
existența fiecărei naţiuni, protestînd cînd una 
vrea să oprime sau să suprime pe alta şi propo- 
văduind armonia lor, căci armonie deplină e şi în 
lumea ideilor dumnezeieşti“ („Scurtă interpre- 
tare...“ ed. cit., p. 24). 

Şi pentru că d-l Andrei Pleşu pare să ştie ceva 
ce d-l Horia-Roman Patapievici nu ştie (sau se 
preface a nu şti), îmi îngădui să-l mai citez o dată: 
„Apartenența la o naţiune sau alta este un dat 
providenţial, aşa cum este culoarea ochilor, statu- 
ra şi tot ce alcătuieşte identitatea noastră particu- 
Iară. Ca atare, această apartenenţă are un sens şi 
creează o răspundere. Nu te naşti întîmplător în- 
tr-o anumită națiune: există o marcă destinală în 
această împrejurare, există o comunitate istorică 
cu ceilalți, există, mai ales, formidabila comuni- 


35 Eminescianismul poate fi înțeles şi ca formulă de rectitudine şi vrednicie românească. Am scris cîndva despre 
„crucialul Eminescu“. Crucea este cuminecare a orizontalei cu verticala. În cazul lui Eminescu, am putea spune 
că se întretaie, în chip harismatic, verticala transtiguratoare a universalității cu orizontala creatoare a 
românității. Prin Eminescu, „omul deplin al culturii româneşti“, românitatea îmbrățișează lumea şi se înalță o 
dată cu ea, conştient sau doar instinctiv, spre taina Împărăției în care toate sînt una. 

tate de limbă care leagă, în adînc, pe toţi utiliza- 
torii ei. Şi există un rostal fiecărei naţiuni în isto- 
ria lumii care, neîmplinit, lasă vacantă o porţiune 
importantă a acestei istorii. Identitatea națională 
e un fapt de Ia sine înţeles, care lucrează în noi 
clipă de clipă. Naţiunile sînt o realitate foarte pu- 
ternică încă şi diversitatea lor este «sarea pămîn- 
tului». [...] Problema nu este a abandona sau a 
eluda tema naţiunilor, ci de a o pune la locul ei, 
fără emfaza secolului al XIX-lea, fără idolatrie, fă- 
ră obsesia confruntării dușmănoase şi a supre- 
maţiei exclusiviste. Asumarea identității naţiona- 
le trebuie, cu alte cuvinte, să ia chipul unei ofen- 


sive a creativității...“ (Despre îngeri, ed. cit., pp. 
169-170). 

Se cade recuperat, în concluzie, acel naționa- 
lism care îmbogățește şi deschide, cu grija de a-l 
separa tranşant de formele patologice ale sufi- 
cienței gregare. Altfel spus, se cade redescoperită 
relația intimă dintre naturalul creat şi divinul 
necreat3, reaşezindu-ne, cu înțelepciune şi rea- 
lism, pe coordonatele eterne ale lumii lui Dumne- 
zeu. Se cade, în fine, să reînvățăm lecţia adevăra- 
tei comuniuni, care înseamnă integrare organică 
a diversităţii existenţiale în marea unitate dina- 
mică a Făpturii. 


34 N. Crainic: „...naturalul şi supranaturalul nu se exclud, ci se completează; Hristos n-a venit să strice natura, ci 
s-o desăvirşească. Căci natura e creaţia lui Dumnezeu, iar creştinismul e revelaţia aceluiaşi Dumnezeu“ 
(„Nicolae Paulescu, fundatorul naţionalismului creştin“, în Ortodoxie şi etnocrație, Editura Albatros, Bucureşti, 


1997, pp. 128-129). 

Cine are de ciștigat 


din legea 


antidiscriminare 


Pr. Savatie Baștovoi 





protestat paşnic împotriva proiectului de 

lege care vine să „rezolve“ problema discri- 
minării în Republica Moldova. Legea este impusă 
de un oarecare parlamentar european printr-o 
scrisoare adresată primarului Chişinăului, în 
urma refuzului dat asociației homosexualilor din 
Moldova de a-şi organiza parada. 

Mitropolia Moldovei, condusă de mitropoli- 
tul Vladimir, a adresat o scrisoare Parlamentului 
Republicii Moldova în care îşi exprima dezapro- 
barea noului proiect de lege antidiscriminare. În 
document, pe lîngă invocarea procentului mare 
de creştini (93 la sută, potrivit statisticilor ofi- 
ciale), era invocată şi libertatea oferită de Decla- 
rația Universală a Drepturilor Omului care evită 
să includă în lista categoriilor discriminate for- 
mula „orientare sexuală“. 

Nu sînt cunoscute alte plingeri, cel puţin la 
nivel înalt, cum că în Republica Moldova discrimi- 
narea ar fi o problemă de stat. Singurul grup ne- 
mulțumit este cel al minorităților sexuale. Dar 
doleanțele acestui grup țin mai mult de imposibil- 
itatea lor de a-şi promova oficial politica sexuală, 
nu de cazuri de respingere a lor în cimpul de 
muncă sau în celelalte drepturi pe care Republica 
Moldova le oferă tuturor cetățenilor săi. 

Homosexualilor moldoveni (deşi, se pare, 
majoritatea dintre ei sînt ruşi) li se oferă dreptul 
la liberă exprimare, dovadă fiind site-ul lor ofi- 
cial, finanțat de organizaţii şi Instituţii străine, 
pînă la nivel de ambasade. Dacă homosexualilor 
şi lesbienelor din Moldova le-a fost respinsă cere- 
rea de organizare a paradei pe piaţa centrală a 


L, a începutul lui octombrie, moldovenii au 


Chişinăului, aceasta nu s-a făcut din motive dis- 
criminatorii, ci pentru că au existat cereri scrise 
din partea populaţiei care solicitau neautorizarea 
acestei parade pe motivul păstrării ordinii pu- 
blice. Paradele gay au prilejuit ciocniri violente 
pe întreg teritoriul fostei URSS, chiar şi în Litua- 
nia, țară membră UE, care, după ultima paradă, 
soldată cu victime, s-a văzut nevoită să interzică 
prin lege manifestaţiile gay. Homosexualitatea 
este considerată o înjosire de către moldoveni, 
iar promovarea ei este receptată ca un atac la 
demnitatea familiei. 

Grupul de homosexuali „moldoveni“ care a 
făcut atâta zarvă, ajungînd pînă la Curtea Euro- 
peană, a încăput în data de 5 mai, ziua prevăzută 
pentru paradă, într-un singur autobuz, în care 
mai erau şi pancardele şi baloanele adiacente. 
Adică, un grup mai mic de 40 de persoane ţine 
moițiş să defileze pe piața centrală a capitalei 
pentru a striga în auzul tuturor că ei sînt homo- 
sexuali. Iar moldovenii nu au dorit să audă asta. 
Primarul a ales să respecte cererea majorităţii, 
ceea ce este un act perfect democratic. 

Dacă Parlamentul Republicii Moldova va 
aproba acest proiect de lege, el va încuraja politi- 
ca homosexuală în toate sferele vieții publice. Iar 
moldovenii nu sînt popor de homosexuali. 
Această lege va da naştere adevăratei discrimi- 
nări, deoarece creează o problemă care pînă 
acum nu a existat. Moldovenii îi vor uri şi, la ne- 
voie, îi vor şi bate pe homosexuali (că la mol- 
doveni bătaia e sfintă), deoarece se vor sătura 
să-i tot vadă Ia ştiri, pozând în victime ale discri- 
minării. Cei cîţiva homosexuali din Chişinău, 
care şi-au demonstrat în ultima vreme verva cu 
care ştiu să atragă pe toţi şi pe toate în judecată, 

avînd sprijinul fățiş al unor demnitari europeni, 
vor declanşa procese nesfirşite bizuindu-se pe 
noua lege. Aparițiile scandaloase fac parte din 
strategia de publicitate a homosexualilor. 
Parlamentarii moldoveni, dacă nu vor ca 
problema celor sub 40 de gay declaraţi din repu- 
blică să devină prima prioritate a statului, trebuie 
să omită din lista categoriilor ce cad sub inci- 
denţa legii antidisciminare categoria „orientare 
sexuală“. E adevărat că în acest caz legea nu ar 
mai trebui votată, deoarece toate celelalte cate- 
gorii sînt protejate deja. În cazul acesta, parla- 
mentarii ar trebui să-şi îndrepte elanul spre alte 
probleme, mai de interes pentru moldoveni. 
Ceea ce nu ar fi un lucru rău. 

Legea votului 
unipecuniar 


Lect. Univ. Dr. Vasile Chira 





tă de actualul legislativ constituie un hibrid 

mioritic care ocultează libertatea electora- 
tului - este deja de notorietate chiar şi pentru cei 
ce nu au avut răgazul unei lecturi integrale a tex- 
tului. 

Cum e posibil ca un candidat care a acumu- 
lat 49% din voturi într-un colegiu uninominal să 
piardă, în timp ce un alt candidat din acelaşi co- 
legiu uninominal sau de aiurea cu un procent de 
10% (situat pe locul doi sau trei) să intre în Par- 
lament dacă partidul din care face parte obţine 
la nivel judeţean şi naţional un scor apreciabil? 
Ce formă de scrutin uninominal este aceea în 
care peste 90% din mandatele de parlamentari 
vor fi redistribuite de calculator în funcţie de 
rezultatele partidelor politice pe județ şi pe 
țară? 

În ţările Uniunii Europene în care se practică 
una din variantele scrutinului uninominal se res- 
pectă principiul sacru al acestui tip de scrutin: 
candidatul care obţine cele mai multe voturi 
(majoritate relativă) într-un colegiu uninominal, 
indiferent de numărul tururilor de scrutin (unul 
sau două), câştigă mandatul de parlamentar. Nu- 
mai politicienii români, de teama confruntării di- 
recte cu electoratul, au ales această monstruoasă, 
sincretică, adulterină şi inextricabilă formă de 
scrutin care, departe de a aduce o schimbare po- 
zitivă în reforma clasei politice româneşti, perpe- 
tuează într-o formă criptică arbitrarietăţile ve- 
chiului vot proporţional (de listă). De dragul dul- 
celui somn politic, aducător de venituri financia- 
re fabuloase, politicienii, aceşti călăi ai democra- 
ției româneşti, au preferat un sistem de vot con- 
fuz, cabalistic, dificil de calculat, viciat procedu- 
ral, şi arbitrar în detrimentul unui sistem de vot 
uninominal simplu, just şi comprehensibil (vot 


F aptul că legea votului uninominal elabora- 


uninominal cu două tururi de scrutin şi majori- 
tate relativă). 

După aproape 20 de ani de la momentul 
decembrist, ani în care confuzia, stagnarea demo- 
cratică şi deriva economică sunt realități ce defi- 
nesc cu fidelitate acest segment temporal, Româ- 
nia nu-şi mai poate permite să tolereze submina- 
rea sistemului de vot, atentarea Ia valorile demo- 
cratice comisă de către o clasă politică perversă, 
recrutată în cea mai mare parte din vechile struc- 
turi comuniste. Aceşti belferi burtoşi, aceşti ge- 
rontocrați agramați, impertinenţi şi autosufi- 
cienți, această haită reumatoidă a cărei unică 
țintă este acumularea ilicită de averi, ar trebui să 
primească neîntârziat oprobriul opiniei publice. 

Nu intenționăm să facem aici o critică ex- 
haustivă legii votului uninominal. Ne rezumăm 
doar la câteva amendamente esenţiale, prefe- 
rând să încercăm, în măsura în care acest lucru 
este posibil, o decriptare a articolului 48, care re- 
glementează redistribuirea voturilor. 

În cazul redistribuirii se aplică două unități 
de măsură: pentru stabilirea coeficientului elec- 
toral al unei circumscripţii electorale, se calcu- 
lează cu o scrupulozitate pro domo până la a opta 
zecimală inclusiv (art. 48, alin. 12). În cazul candi- 
daţilor independenţi însă sunt ignorate nu numai 
zecimalele, ci şi procentele, uneori deloc de negli- 
jat, obținute Ia vot, acestea revenind într-un mod 
grosolan, discreţionar şi arbitrar partidelor po- 
litice. Fie şi numai aceasta inechitate ar justifica 
constituirea candidaţilor independenţi într-o 
alianță electorală la nivel național pentru a bene- 
ficia, ca şi partidele politice, alianțele politice sau 
alianțele electorale, de redistribuirea voturilor 
neutilizate. În acest mod ar putea fi împiedicată 
redirecționarea voturilor independenților per- 
danți către partidele politice. Acelaşi algoritm de 
calcul care funcționează în cazul partidelor politi- 
ce la redistribuirea mandatelor, ar trebui să fie 

valabil şi pentru presupusa alianță electorală a 
candidaţilor independenţi, care odată constitu- 
ită, ar beneficia statutar şi de acel drept elemen- 
tar de care sunt privaţi, şi anume de a putea avea 
observatori în circumscripțiile electorale care să 
asiste inclusiv la numărarea voturilor. 

O altă carenţă a votului uninominal este le- 
gată de prevederea din art. 48, alin.7, lit. c, care 
dispune ca în cazul neatribuirii tuturor mandate- 
lor, Biroul Electoral Central să procedeze Ia atri- 
buirea acestor mandate prin practica aleatorie şi 
sinistră, a tragerii la soiți. Acest procedeu contra- 
vine spiritului firesc al democraţiei, compromi- 
țând totodată principiul reprezentativităţii. E 
adevărat, o astfel de practică funcţiona în antichi- 
tate. Democraţiile moderne însă au propus sis- 
teme electorale fundamentate pe libertate elec- 
tivă. 

Din punct de vedere al eticii electorale, legea 
votului uninominal este de asemenea departe de 
a elimina actele de corupție. Taxa oficială pretin- 
să unui candidat pentru campanie (50.000 de 
euro) plus alţii 100 sau mai mult, daţi ilegal par- 
tidului pentru a fi desemnat într-unul din colegi- 
ile uninominale, tipărirea programelor electora- 
le, panotajele, afişele, pliantele, publicitatea în 
mass-media, plata timpilor de antenă Ia televiziu- 
nile private, depozitul depus la prezentarea can- 
didaturii, consilierii de imagine, consilierea din 
partea firmelor de consultanță politică, salariile 
echipei de campanie, transportul candidatului şi 
a suitei în colegiu, spectacolele de muzică uşoară 
şi populară, etc. vor face ca un candidat să scoată 
din buzunarul propriu şi al firmelor susținătoare 
sume de până la 500.000 de euro. Asta în cazul în 
care excludem mita electorală pe care unele par- 
tide şi candidaţii au început deja să o furnizeze 
sub diverse camuflaje electoratului rural. De alt- 
fel, unul din „avantajele“ actualei formule de 
scrutin uninominal este falicitarea mituirii elec- 
toratului de către liderii (baronii) locali pentru 
că, nu-i așa, e mai la îndemână sâ cumperi 60- 
70.000 de cetățeni, câţi intră, de pildă, în compo- 
nența unui colegiu de deputați, decât un judeţ de 
500.0000 de locuitori. Partidele nu au nevoie de 
intelectuali, de oameni de cultură creativi şi 
oneşti, ci de executanţi, de sfertodocţi potenţi 
economic, de potenţial financiar, nu de aur cenu- 
şiu. Iată de ce legea votului uninominal ar putea 











fi numită, fără teama de a greşi, legea votului 
unipecuniar. 

Conform prezentei legi a votului uninomi- 
nal, există două tipuri de redistribuire: una pe 
judeţ, şi alta la nivel naţional, în funcţie de rezul- 
tatele alegerilor. În cadrul primei etape de redis- 
tribuire se determină numărul voturilor pe care 
le-a obținut fiecare formaţiune politică pe județ, 
de pildă, PD-L 30%, PNL 25%, PSD-PC 20%. Cele- 
lalte procente de până la 100 % respectiv 25% 
aparțin independenţilor perdanţi şi partidelor 
care n-au trecut pragul de 5% pentru a intra în 
Parlament. Numărul de voturi exprimate pentru 
cele trei partide la nivel judeţean care au trecut 
pragul de 5% se împarte la numărul de mandate 
care se acordă pe judeţ (separat la deputați şi sena- 
tori). Să presupunem că în judeţul Sibiu din cei 
420.000 de cetăţeni se prezintă Ia vot 200.000. 
Asta înseamnă că PD-L a primit 60.000 de voturi, 
PNL 50.000, iar alianța PSD-PC 40.000. Voturile 
pierdute (candidaţi independenţi perdanți şi par- 
tidele care n-au trecut pragul de 5%) sunt în nu- 
măr de 50.000. Deci luăm cele 150.000 de voturi 
care au mers la cele trei partide şi împărțim la 6 

(în cazul deputaţilor). Avem astfel 25.000 de vo- 
turi, număr care corespunde unui mandat pe res- 
pectivul judeţ. Calculând de câte ori intră acest 
număr în numărul de voturi obținut de fiecare 
partid pe judeţ, avem următoarea situație: 

PD-L = 60.000 : 25.000 = două mandate şi 

10.000 de voturi rest 
PNL 50.000 : 25.000 = două mandate şi 0 rest 
PSD-PC = 40.000 : 25.000 = un mandat şi 15.000 
rest 

La etapa pe țară a redistribuirii merg, aceste 
restituiri. Deci, numărul de voturi reportate pe 
țară în judeţul Sibiu ar însuma 25.000. 

La nivelul celei de-a doua etape de resdistri- 
buire a mandatelor (pe ţară) se procedează astfel: 
se face o listă cu toate partidele care au trecut pra- 
gul electoral. Apoi, pentru fiecare partid se face 
suma resturilor rămase din toate județele. Fieca- 
re din aceste sume se împarte la numărul de man- 
date rămase nerepartizate din fiecare judeţ. Re- 
venind la presupoziţia că vor exista trei mari par- 
tide care vor trece pragul electoral (PD-L, PNL, 
Alianța PSD - PC) vom avea 3 x 43 operaţii de îm- 
părțire (numărul 43 reprezentând numărul cir- 
cumscripțiilor electorale) şi deci tot atâtea câturi. 
Acestea vor fi ordonate descrescător, iar cel mai 
mic dintre ele va reprezenta coeficientul electo- 
ral pe țară. Fiecare partid va primi în această eta- 
pă de redistribuire atâtea mandate de câte ori 
coeficientul electoral pe țară intră în acea sumă a 
restituirilor rămase de pe județe a partidului. Ur- 
mătorul pas constă în a stabili căror circumscrip- 
ţii (judeţ) le vor reveni aceste mandate obținute 
de fiecare partid. Dacă, de pildă, PSD obţine 20 
de mandate din redistribuirea pe țară, se pune 
problema spre ce candidați PSD, din care circum- 
scripție vor merge aceste mandate. Aici se proce- 
dează astfel: pentru fiecare partid se ia fiecare 
județ la rând, iar restul de voturi rămase acelui 
partid în acel județ se împarte la suma resturilor 
acelui partid din toată ţara. Rezultatul astfel obți- 
nut pe fiecare judeţ se înmulțeşte cu numărul de 
mandate obţinut de acel partid la distribuirea pe 
țară. Rezultatul acestei înmulţiri este numărul de 
mandate la care partidul este teoretic îndreptățit 
în acea circumscripție electorală în urma redistri- 
buirii pe ţară. Deoarece majoritatea acestor rezul- 
tate nu vor fi numere întregi, este nevoie de o ierar- 
hizare a lor pe ţară şi separat pe circumscripție 


pentru a stabili care partid are prioritate în fieca- 
re circumscripție. Repartitorul fiecărei circum- 
scripții electorale se defineşte astfel: în fiecare cir- 
cumscripție electorală se întocmeşte un clasa- 
ment al partidelor în funcţie de numărul teoretic 
de mandate ce revin în acea circumscripție fiecă- 
rui partid (acest număr este socotit după metoda 
de calcul arătată mai sus). În acest clasament se 
rețin doar atâtea partide câte epuizează numărul 
de mandate care au mai rămas de repartizat în 
acea circumscripție. Repartitorul circumscripții 
electorale este ultimul număr din acest clasa- 
ment. Se întocmeşte o listă descrescătoare pe 
țară conţinând numărul teoretic de mandate care 
revin fiecărui partid în fiecare județ (în urma 
redistribuirii pe țară). Primul număr din listă se 
împarte la repartitorul circumscripției la care se 
referă numărul, rezultatul reprezentând numă- 
rul real de mandate al respectivului partid în 
acea circumscripție în urma redistribuirii pe țară. 
Se continuă apoi cu următoarele numere din lista 
descrescătoare pe ţară până se elimină treptat 
toate partidele şi toate circumscripțiile prin acor- 
darea mandatelor cuvenite. În cazul în care un 
număr din lista ordonată pe țară este mai mic de- 
cât repartitorul circumscripției la care se referă, 
se acordă totuşi un mandat. Există şi unele pre- 
vederi suplimentare care specifică modalitatea 
de desemnare a circumscripției care va primi 
mandatele în caz că acestea nu au fost repartizate 
în întregime pe circumscripții în urma proceduri- 
lor descrise mai sus. 

A treia etapă constă în stabilirea nominală a 
candidaţilor care primesc mandatele cuvenite 
unui partid anume într-o circumscripție electora- 
lă (judeţ). Principiul de bază al atribuirii de man- 
date într-o circumscripție electorală este acela că 
pentru fiecare colegiu se acordă un singur man- 
dat. Candidaţii care, independenţi sau nu, obțin 
peste 50% în colegiul în care candidează câştigă 
mandatul în mod direct. Pentru stabilirea celor- 
Ialţi candidaţi care vor obține mandate se întoc- 
meşte un clasament pe județ, în ordinea raportu- 
lui dintre voturile obţinute de candidat şi numă- 
rul de voturi corespunzătoare unui mandat în 
acea circumscripție (acesta din urmă a fost calcu- 
lat în exemplul pe care l-am dat pentru județul 
Sibiu şi era de 25.000 de voturi). Din numărul de 
mandate cuvenite unui partid în acea circum- 

scripţie în urma calculelor efectuate în etapele ju- 
dețeană şi naţională de redistribuire se scade nu- 
mărul de mandate obţinut de candidaţi ai acelui 
partid prin majoritate absolută în colegiul în care 
au candidat, iar numărul de mandate astfel obți- 
nut este cel care va trebui alocat partidului pe baza 
clasamentului mai sus-menţionat al candidaţilor 
din acea circumscripție, candidaţii mai bine pla- 
sați având, fireşte, prioritate şi ţinând cont toto- 
dată de principiul ca un colegiu să nu dea doi can- 
didați pentru Parlamentul României. Acest prin- 
cipiu nu va putea fi încălcat decât în mod excep- 
ţional în cazul în care din calculele anterioare a 
rezultat că respectiva circumscripție electorală 
trebuie să primească mai multe mandate decât 
era prevăzut inițial. 

Acest mecanism impersonal, arbitrar şi dra- 
conic de redistribuire a voturilor ca şi alte con- 
secințe păguboase ale legii uninominalului pot fi 
contracarate doar de voinţa electoratului prin 
susținerea masivă a unei candidaturi indepen- 
dente. Votând pentru un candidat independent, 
electorul îşi va conserva opţiunea transformând 
acest vot pseudo-uninominal într-unul uninomi- 
nal autentic. Mai exact, lon din Mediaş va vota 
pentru el, nu pentru Gheorghe din Poplaca, nici 
pentru Vasile din Mizil. Dacă reprezentanții par- 











tidelor politice sunt într-adevăr animați de o pro- 
fundă conştiinţă civică şi vor să respecte integral 
puritatea actului electiv, îi invităm să renunțe la 
susținerea maşinăriei de partid, la sprijinul finan- 
ciar din partea grupurilor de interese şi să candi- 
deze în calitate de independenţi. Abia atunci elec- 
toratul va avea posibilitatea unei elecţii obiective 
epurată de prejudecăţi partinice, stereotipii 
politice şi abscondităţi legislative. 

În concluzie, neajunsurile majore ale legii 
uninominalului ar fi următoarele: dificultatea 
aplicării ei datorită complexităţii de calcul, ocul- 
tarea libertăţii cetățeanului prin redistribuirea 
votului altor zone electorale, defavorizarea can- 
didaţilor independenţi, neînțelegerea modului 
de funcţionare a acestei legi, atât de către alegă- 
tori, cât şi de către oamenii politici, ceea ce va da 
naştere la neîncredere în procesul electoral. În 
sfârşit, alt neajuns se referă la caracterul ei si- 
bilinic, la conţinutul ei criptic. 

Nu ne rămâne decât să aşteptăm cu emoție 
comunicarea rezultatelor scrutinului legislativ 
din partea Biroului Electoral Central care în 
primele zile ale lui decembrie se va transforma 
într-un oracol ale cărui răspunsuri pythice nu vor 
surprinde decât pe cei neinițiaţi în logica bolnavă 
a jocului politic românesc postdecembrist. 

Criza economică 


americană 


pe înţelesul tuturor 


Dragoș Doran 





oată lumea este de acord că actuala criză 

economică din Statele Unite ale Americii 

se datorează faptului că aproape toate in- 
stituțiile bancare americane au acordat împru- 
muturi fără nici un fel de garanţii sau cu garanții 
minime pentru foarte multă lume. Dacă băncile 
se limitau la a acorda doar împrumuturi clasice, 
cu durata de 20-30 de ani, cu dobîndă fixă, totul 
ar fi fost OK. Doar că băncile nu s-au limitat la 
asta. Au inventat tot felul de împrumuturi exo- 
tice: 

- împrumuturi cu dobîndă extrem de mică 
în primii 3-9 ani, după care dobinda se modifica 
în concordanţă cu dobinzile de pe piață, 

- împrumuturi care permiteau doar plata 
dobinzii în primii 3-5 ani, dupa care automat 
începeai să plăteşti şi împrumutul propriu-zis, 

- împrumuturi care-ţi permiteau să plăteşti 
mai puţin decit ar fi rata lunară, diferența adău- 
gîndu-se valorii împrumutului inițial, etc. 

Toate aceste împrumuturi au creat iluzia că 
oricine îşi poate permite o casă. 

Acest lucru a dus la o explozie a preţurilor în 
sectorul imobiliar. Un fel de Caritas, dar la scara 
mult mai mare. Eu cumpăr casa asta azi, o ţin un 
an, o vînd şi fac un profit frumusel, fără să mă 
chinui aproape de loc. Era o chestie de timp pînă 
se ajungea la punctul critic în care preţurile nu 
mai erau favorabile nici în condiţiile în care banii 
erau extrem de uşor de procurat de la bănci. Oda- 
tă atins punctul critic, imobiliarele nu se mai vin- 
deau aşa de repede. În acelaşi timp, perioada de 
grație a împrumuturilor exotice a început să ex- 
pire. Ceea ce a dus la creşterea bruscă a ratelor 


lunare pentru o mulțime de proprietari, care, 
brusc, au realizat că nu-şi permit casa respectivă. 
Şi au încercat să o vîndă. Deodată au apărut pe 
piață o grămadă de case. Şi, pentru ca să se poată 
vinde rapid, proprietarii au început să scadă din 
preţuri. Cei care au avut noroc au vîndut, chiar şi 
în pierdere. Cei mai puţin norocoşi au dat fali- 
ment. Deodată băncile s-au trezit cu o grămada 
de case super evaluate de care trebuiau să scape 
cumva. Şi le-au vîndut în pierdere. Băncile au 
început să contabilizeze pierderi. Pierderile au 
început să crească, băncile au pus stop împrumu- 
turilor riscante. Dar bulgărele deja se formase şi, 
încet-încet, a tot crescut pînă s-a ajuns Ia situaţia 
din prezent. 

Dar să vedem cum şi de ce s-a ajuns aici. 

Să ne întoarcem un pic în timp. Mai exact în 
1977, pe vremea cînd preşedinte al SUA era 
Jimmy Carter. Administraţia de atunci a emis o 
Lege de Reinvestire în Comunitățile Locale (Com- 
munity Reinvestment Act) prin care băncile erau 
obligate să acorde un anumit procent din împru- 
muturi cu dobînzi preferenţiale (neprofitabile 
pentru bancă) celor cu venituri modeste, pentru 
ca şi aceştia să-şi permită o locuință personală. 
Băncile care nu se conformau erau penalizate. O 
idee bună, în principiu. Cererea de locuinţe a ex- 
plodat. Odată cu cererea au explodat şi prețurile 
locuinţelor. Şi aşa ajungem în anul 1995, pe vre- 
mea cînd preşedinte al SUA era Bill Clinton - care 
a amendat Legea de Reinvestire în Comunitățile 
Locale. Aici intră în scenă Fannie Mae şi Freddie 
Mac, cele două mari Bănci Federale de Credit Ipo- 
tecar care, la momentul crizei financiare, ajunse- 
seră să controleze jumătate din totalul creditelor 
pentru locuințe din Statele Unite. Prin amenda- 

mnâritale administraţiei lui Bill Clinton şi aceste 
două mari bănci erau obligate ca un anumit pro- 
cent din împrumuturile lor să fie acordate prefe- 
renţial celor cu venituri mici. Ceea ce a pus prac- 
tic paie pe foc. 

Între anii 1993 şi 1998, numărul împrumu- 
turilor date în conformitate cu această lege au 
crescut cu 39%, timp în care împrumuturile tradi- 
ționale au crescut doar cu 17%. 

Şi vin anii 1999-2000, cînd dobinzile încep 
să crească. Locuinţele devin mai puţin accesibile. 
Dar sectorul imobiliar se ţine bine. Victima este 
în alt domeniu: sectorul IT (Information Techno- 
logy). În perioada martie 2000 - octombrie 2002 
firmele din sectorul IT au pierdut cinci trilioane 
de dolari din valoarea de la Bursă. 

Şi ce se gîndesc geniile economice? Compen- 
săm pierderile din sectorul IT scăzînd din nou 
dobinzile. Banii devin din nou extrem de accesi- 
bili. Preţurile imobiliarelor reîncep să crească. 
Împrumuturile neperformante cresc şi ele. 160 
miliarde dolari în 2004, 170 miliarde în 2005 şi 
140 miliarde în 2006. 

Dar băncile nu aveau toți aceşti bani disponi- 
bili. Aici intră în scenă marile Bănci de Investiţii. 
Iniţial erau cinci: Bear Stearns, Lehman Brothers, 
Merrill Lynch, Morgan Stanley şi Goldman Sachs. 
Aceste Bănci de Investitii au sărit în ajutorul băn- 
cilor comerciale, folosind banii clienţilor. Părea o 
investiţie sigură, ce poate fi mai sigur decât imo- 
biliarele? Doar că nu s-au limitat să folosească 
banii clientilor, ci au împrumutat bani de la Ban- 
ca Centrală, că banii erau ieftini şi profiturile 
grase şi certe. 

Doar că minunea, ca orice minune, nu a mai 
ținut. Punctul critic a fost atins în 2007. Preţul pe- 


trolului ajunsese de 100$/baril, automat a cres- 
cut şi preţul benzinei. Perioada de graţie a împru- 
muturilor imobiliare a ajuns la final. Ce fac geni- 
ile economice? Scad dobinzile. Doar că nu mai era 
decât o chestiune de timp pînă cînd totul explo- 
da. 

Prima victimă a fost Bear Sterns, la 17 martie 
2008, si a costat contribuabilul american 29 de 
miliarde dolari. Aşa-zişii experţi economici asi- 
gurau lumea că toate probleme din economie 
s-au rezolvat, mărul stricat a fost aruncat din coş, 
celelalte sînt în perfectă stare de sănătate. Din 
nou, eroare. 

7 septembrie 2008 - vine rîndul celor două 
mari bănci federale de împrumuturi imobiliare, 
Fannie Mae şi Freddie Mac să-şi dea duhul la un 
cost de 300 de miliarde de dolari pentru contri- 
buabilii americani. 

Lucrurile se precipită. 13 septembrie 2008 - 
Lehman Brothers dă faliment. 14 septembrie - 
Merril Lynch devine istorie, fiind preluată de 
Bank of America. 25 septembrie 2008 - decesul 
băncii Washington Mutual, cea mai mare bancă 
de economii din America, preluată de JP Morgan 
Chase. 29 septembrie 2008 - banca Wachovia 
este preluată de Citi Group. 

Guvernanții intră în panică. După ce au creat 
problema, acum aşa-zişii experți sînt gata să o 
repare. Cum? Simplu. Bagă frica în populaţie că 
economia o să se prăbuşească dacă sectorul fi- 
nanciar nu primeşte imediat 700 de miliarde de 
dolari. Și de unde să ia aceşti bani? Normal că de 
la buget, adică tot de Ia contribuabilul fraier. Lu- 
mea se revoltă. Parlamentarii sînt bombardaţi cu 
telefoane, e-mailuri şi scrisori de împotrivire. Şi, 
minune! Planul lor de 700 de miliarde pică la vot. 
Prima victorie a lui David modern împotriva lui 
Goliat. Stupoare pe culoarele puterii de la Wa- 
shington. Planul lor de naţionalizare cu forța a 
pierderilor din economie dă greş. Indexul bursei 
de la New York pierde 778 de puncte la 29 sep- 
tembrie 2008. Dar îşi revine a doua zi şi recu- 
pereaza 485 de puncte la auzul ca guvernanţii nu 
se lasă şi vor încerca din nou să treacă prin Parla- 
ment acelaşi plan uşor modificat. Și trece. Goliat 
se ridică şi-l zdrobeşte pe David, cu votul Congre- 
sului, care scoate 700 de miliarde din buzunarele 
americanului de rînd ca să salveze băncile ires- 
ponsabile. 

Părintele 


Marcu Dumitru, 
de la Sihăstria 


Monahul Filoteu Bălan 





monah care a venit pe lume la 12 septem- 

brie 1910, în satul Hătcărău din judeţul 
Prahova, ca unul din cei treisprezece copii ai fami- 
liei Dumitru. Părinții săi se numeau Stere şi Ana. 
Din botez a primit numele de Constantin, iar mai 
apoi, intrând în viața monahală, după ce a stat în 
pușcăriile a trei regimuri politice mai mult de 20 
de ani, a fost călugărit pe la 62 de ani ai vieţii sale 
sub numele de Monahul Marcu. Întreaga sa viață 
a fost un şir neîncetat de suferințe şi de nevoințe, 
iar lucrurile scrise aici nu sînt decât prea puține 
din cele ce şi-a dorit să pună pe hirtie, chemîndu- 
mă pentru acest lucru cu puțin înainte de binecu- 
vîntatul său sfârşit. Şi nu ar fi dorit să facă lucrul 
acesta dacă nu ar fi ştiut folosul citirii Vieţilor 
Sfinților. 

Iar pentru că mulți l-au rugat să lase o măr- 
turie scrisă a vieţii sale de nevoinţe, şi între ei m- 
am aflat şi eu, nevrednicul, s-a rugat ca Dumne- 
zeu să-i descopere ceea ce are de făcut, şi răspun- 
sul rugăciunilor sale se găseşte în această carte. 
Cu multă teamă scriu aceste rînduri, de vreme ce 
anii au trecut şi multe din cele pe care le trăisem, 
le văzusem ori le auzisem au pierit în negura uită- 
rii. Mai mult, cu teamă scriu, pentru că mult prea 
departe este viața adevărată a părintelui (despre 
viața lăuntrică îi este cu neputinţă gîndului a 


C ine este Părintele Marcu? Un binecuvîntat 











cugeta) de ceea ce voi reuşi să scriu. Dar am nă- 
dejde în rugăciunile sale, şi de aceea cu credință 
spun: Binecuvintează, părinte! 
kk 
Despre tatăl său Părintele Marcu nu a apucat 
să-mi povestească nimic, pentru că nici eu nu l-am 
întrebat. Mi-a zis doar că a plecat pe front, în pri- 
mul război mondial, şi a murit pe unul din cim- 
purile de luptă ale acelor ani foarte grei, lăsînd-o 
acasă pe Ana, văduvă la 38 de ani, cu 13 copii. 
kk 
După cinci ani de şcoală, împlinindu-se ter- 
menul de încheiere a ciclului primar?, învățătoa- 


” Fragmente din volumul Mărturisirea unui creştin. Părintele Marcu de Ia Sihăstria, de Monahul Filoteu Bălan 


1 A avut întotdeauna în chilie seria completă a Vieţilor Sfinților editată între anii 1903-1911. În biblioteca 
Mănăstirii Sihăstria se găsea prima ediție a lor, tradusă de Părinții paisieni şi tipărită în Sfînta Mănăstire Neamţu 
între 1807-1814, cu litere chirilice, dar în 1990, cînd s-a apucat de re-editarea lor, Părintele Ioanichie Bălan l-a 
rugat pe Părintele Marcu să i le împrumute, pentru că lucrul pe cărțile acestei ediţii cu litere latine era mai mult 
uşor. De altfel, mai spre sfârşitul acestei cărți cititorul va putea afla câteva însemnări făcute de Părintele Marcu pe 


marginea Vieţilor Sfinţilor. 
2 Adică pe la vîrsta de 12-13 ani. 

rea l-a întrebat ce îşi propune să facă mai departe. 
Iar el i-a răspuns că vrea să fie croitor sau cizmar 
sau timplar. Nici nu se putea gîndi la a continua 
şcoala, sau a sta acasă, deoarece şi el era unul din 
cei 13 copii ai mamei sale, care se lupta pentru a 
le face fiecăruia un rost. Drept care a făcut şcoala 
de croitorie în satul Broaşteles, între Cimpina şi 
Telega. 

După cei trei ani de şcoală de croitorie, a ple- 
cat la Ploieşti să se înscrie la şcoala de comerț. 

În anul 1936 Corneliu Codreanu şi-a tipărit 
cartea sa, „Pentru legionari“. Citirea cărții l-a de- 
terminat pe tînărul Constantin Dumitru să intre 
şi el în Mișcare. Nu după multă vreme şi-a făcut un 
cuib în care s-au strîns mai mulţi tineri şi cunos- 
cuţi de ai săi, iar el s-a ocupat de educarea lor 
după cele scrise în „Cărticica şefului de cuib“, un 
mic manual al vieţii legionare scris după principii 
exclusiv creştine. Acesta a fost începutul unui 
drum plin de sacrificii şi suferințe. 

Iată ce ne-a povestit părintele: „Alt caz în 
care eram la un pas de moarte şi am scăpat: mi-a 
venit ordin de mobilizare (în noiembrie 1939). 
M-am prezentat la Regimentul 1 transmisiuni - 
Bucureşti, am intrat într-un batalion de transmisi- 
uni şi am fost trimis cu batalionul la Focşani, de 
unde am şi fost arestat, după două săptămîni. Am 
fost adus la Bucureşti, la anchetă. Aici, printre 
multele mijloace de tortură s-a folosit următorul: 
mă întindeau pe o masă mai lungă şi mai lată, 
unul mă ţinea de cap, doi de miini, doi băteau cu 
două cauciucuri foarte grele pe tot corpul, şi doi 
cu două răngi de fier peste tălpile încălțate. Dar 
nici nu am răsuflat, nici nu m-am văitat în vreun 
chip, încât cei ce mă băteau au crezut că am murit. 
Şi ca să-mi revin, mă luau de păr şi mă băgau într- 
un lighean cu apă şi mă dădeau cu capul de 
pereţi. Tot ca să-mi revin... Sistemul ăsta l-au folo- 
sit două-trei zile. Văzînd că rezist, mă chinuiau 
într-un demisol al Siguranţei: au scos paturile de 
scîndură care erau acolo şi a rămas un fel de gu- 
noi de sub priciuri. M-au legat de miini şi de pi- 


cioare cu lanțuri, cu mîinile la spate şi mi-au băgat 
o putină cu murdării pentru necesități. Dar cum 
puteam s-o folosesc cînd eram legat de miini și de 
picioare? Şi aşa m-au ţinut câteva zile legat.“ 

În altă zi mi-a povestit că întemnițatul era 
dezbrăcat de tot, fiind lăsat doar cu bocancii în pi- 
cioare şi aşezat pe o masă unde era legat cu mii- 
nile desfăcute. Cei care băteau cu bastoanele 
lungi de cauciuc din lateral îi zdrobeau spinarea, 
fundul şi muşchii picioarelor. Un alt legionar, 
înaintea lui, inginerul Ursu din Vrancea, a primit 
100 de răngi de fier Ia tălpi. Însă Constantin, pen- 
tru că nu vorbea, a fost bătut fără număr. „Am nu- 
mărat pînă la 200, după care am pierdut numără- 
toarea. Însă n-am scos nici un geamăt. Dar, spre 
diferență de Părintele Dimitrie Bejan, care era 
preot şi pe care îl acoperea Darul, nesimţind nici 
o durere de Ia lovituri, eu le-am simţit pe toate 
pînă în virful creierului. N-am scos însă nici un 
cuvînt, avînd, şi atunci, şi după aceea, marea grijă 
să nu pîrăsc pe cineva. De aceasta mi-a fost cel 
mai frică: să nu scap un cuvînt despre cineva. Atit 
de mult m-au bătut, că, deşi fiecare dintre ei bău- 
se cîte o sticlă de votcă înainte de a mă tortura, au 
obosit, căzînd neputincioşi. Darul lui Dumnezeu 
m-a ținut. De atunci am primit porecla de «Fa- 
chirub.“ 

Un alt mărturisitor al acelor ani mi-a spus 
mai apoi că nu de la aceste chinuri i s-a tras pore- 
cla de „Fachir“, ci de la altul, mai groaznic: văzînd 
că nu spune nimic, s-au gîndit că trebuie să fie o 
cale prin care să-i provoace nişte dureri care să-l 
facă să vorbească. Atunci au luat un cuţit cu vîrful 
foarte ascuțit şi, ținîndu-l de lamă, au început să-l 
străpungă peste tot, şi pe abdomen, şi pe torace, 
şi pe miini, şi pe picioare cu vîrful acelui cuțit, 
doar, doar l-ar putea face să scoată vreun sunet. Și 
pentru că nu au reuşit, de aici l-au asemănat fa- 
chirilor indieni. 

„A trecut câtva timp la Ploieşti şi mi s-a dat 
voie să îmi schimb hainele. Am primit un palton 
nou, m-au pus să mă bărbieresc. Atât de mult 


3 În acest sat veneau şi deținuții de la Doftana să ia apă pentru închisoare. 
4 Armata germană ocupase Polonia şi regele Carol al Ilea, cunoscînd foarte bine planurile expansioniste ale lui 
Hitler, care avea nevoie de cimpurile petroliere şi de rafinăriile prahovene, a poruncit atunci mobilizarea 


generală şi pregătiri de război împotriva Germaniei. 


5 Un alt martir al acestei prigoane, care a stat în puşcării pînă în 1964, Ion Ciupală, şi el tot prahovean, apropiat al 
Părintelui Marcu, a fost bătut atât de tare Ia tălpi încât după acest chin rămăsese fără țesuturi protectoare ale 
pielii de pe tălpi, trebuind că calce direct pe os, lucru care îi producea dureri cumplite. Pînă la sfârşitul 
temnițelor sale, neavînd voie să poarte cîrje, cînd era scos din celulă era luat de subsuori de alți doi camarazi. 

mi-am revenit în câteva zile (aproape o săptă- 
mînă) scăpînd de torturi, încât m-au dus din nou 
la Bucureşti. Veneau care mai de care: «Hai să-l 
vedem pe Fachiru'! Ia uite-l cum arată! Ca un nou 
născut!» Aceasta era puterea şi lucrarea rugăciu- 
nii, precum se poate vedea în Vieţile Sfinților 
Mucenici, care de multe ori în urma chinurilor şi 
mutilărilor erau tămăduiți de Hristos, ca prin 
minunea aceasta păgînii care îi vedeau să se 
întoarcă la Adevăr şi pocăindu-se să primească 
Botezul. 

Nimic altceva nu l-a ţinut acolo decît rugă- 
ciunea neîncetată. Iar rugăciunea i-a fost ascul- 
tată de Hristos Mîntuitorul, Care i-a şi răspuns ne- 
voitorului Său astfel: „Acolo fiind, am avut un vis 
- vedenie. Mă găseam cu miinile într-un gard de 
sîrmă ghimpată aşa de deasă şi de ascuţită încât 
nu mă mai puteam ține de ea. Era momentul cînd 
eram gata să cad dincolo, în întunericul pipăibil. 
Şi îmi dădeam seama tot atunci că întunericul era 
aşa de mare, încât nu are sfîrşit, nici înălțime, nici 
lățime, nici margini. Şi m-a apucat o groază aşa de 
mare, că nu mai ştiam ce să fac. Şi nemaiputin- 
du-mă ţine de gardul ghimpat şi crescînd groaza 
care mă cuprindea, atunci m-a prins Cineva de 
mînă şi m-a scos afară, către miază-zi. Avea o mînă 
acoperită de o haină neagră, ca de călugăr. Iar 
mai departe am văzut că era mîna unui călugăr 
adevărat, iar Acel Călugăr era Însuşi lisus Hristos. 
Cînd m-a scos, m-a trecut printre sîrmele gardului 
şi am observat că pe jos era iarbă verde, fir de fir, 
numai iarbă curată, pe un spaţiu ca de un cămine 
de case, adică vreo 40 de metri către miază-zi şi 
cam tot atâţia către răsărit. Iar pe mijloc era o că- 
rare cam de 60 de cm - 1 m lăţime, asfaltată. Şi 
cînd am ajuns cam pe la mijlocul acelui teren, 
poteca o lua către răsărit, tot asfaltată şi tot prin 
iarbă. Iar dincolo de căminul cu iarbă era numai 
grîu curat, fir de fir, verde, mare cam «cât să intre 
cioara în el, de jur împrejur, cît vedeai cu ochii. Şi 
m-a purtat către răsărit tot atât cât de la gard spre 
mijloc. Acolo la răsărit era o căsuță mică, cam cât 
o bisericuță precum cea de la Sihla. Mîntuitorul 
m-a băgat acolo în bisericuță (căci aceasta şi era) 
ținîndu-mă permanent de mînă. Am intrat acolo 


şi era acolo o soră de mănăstire sau o maică”, ce 
aranja nişte felinare şi nişte candele. Am intrat în 
bisericuță în dreapta, cum stăteam altădată în bi- 
serica Sihăstriei8. Acolo era o lumină foarte plă- 
cută şi mă uitam unde sînt ferestrele pe care intră 
acea lumină. Dar privind cu atenție, n-am văzut 
nici o fereastră, ci numai pereți. Şi am ieşit afară 
să văd pe unde pătrundea lumina. Şi tot uitîn- 
du-mă să văd unde e soarele, n-am văzut nici un 
soare, ci o lumină foarte plăcută în atmosferă, dar 
nu de la soare, ci o lumină taborică. Și aşa m-am 
trezit.“ 
kk 

A doua arestare, a suferit-o la Chişinău, tot 
pentru apartenență la Mişcarea Legionară şi pu- 
țin a lipsit să nu fie executat după cedarea Basara- 
biei. Directorul închisorii i-a scos şi i-a trecut pe 
toți deţinuţii graniţa, la îndemnul doamnei 
Russo. 

După lovitura de stat dată de Ion Antonescu 
în ianuarie 41, când legionarii, au fost înlăturați 
de la guvernare şi arestați în masă, Constantin 
Dumitru (monahul Marcu de mai târziu) a fost 
închis din nou. 

kk 

„Fiind eu la Prefectura Ploieşti, eram între 
cei care luptau împotriva prefectului lui Antones- 
cu. Am fost rănit în luptele ce s-au dat acolo de 
mai multe gloanțe: două în spate şi unul în cap, 
care a ajuns la creierul mic, şi altul în mîna stingă. 
Acolo mai erau un tînăr, Badea Popescu (fratele 
lui Nicu), care a şi murit împuşcat atunci, şi Victor 
Silaghi, care trebuiau să ia prefectura în primire. 
A primit şi el două gloanţe în spate, din care unul 
aproape de inimă. Victor Silaghi a murit în bra- 
țele mele. Am fost adus la spital să fiu operat. La 
spital s-a constatat că situaţia era aşa de gravă cu 
glonțul care m-a lovit în cap (urcase din spate 
prin gât şi a ajuns la limită, aproape de creierul 
mic) încît medicii, consultîndu-se, au hotărît să 
nu intervină pentru a nu atinge creierul şi a nu 
muri pe loc. Cu timpul, glonţul a fost înconjurat 
de o pieliță şi nu s-a mai deplasat, nu a mai atins 
creierul şi aşa am scăpat mai tîrziu. La Aiud, în 
ultimii ani de puşcărie, în vremea reeducării, 


6 Aceasta este folosirea termenului „cămin“ în satele din jurul Ploieştiului şi astăzi. 


7 îndrăznesc a merge mai departe şi să mă întreb (căci atunci nu am apucat să-l întreb pe părinte), întrucât, în 
mare, vedenia aceasta vorbeşte despre viața de mai apoi a părintelui, dacă această femeie nu avea să fie mama 


sa, ori poate logodnica sa? 


3 Părintele Marcu avea strana sfinţiei sale partea din spate a bisericii, în dreapta. 

trecînd prin înfometările acelea mari”, s-a con- 
sumat tot mușchiul din jurul glonţului, iar el s-a 
lăsat singur în jos, şi atunci l-a scos doctorul în- 
chisorii. 

Am fugit din spital aşa cum eram, imediat 
după operaţie, şi m-am ascuns la consulatul ger- 
man din Ploieşti. După aceea am plecat la Bucu- 
reşti, împreună cu altcineva, îmbrăcați militar. 
Am stat ascunși în Bucureşti în 1941, 1942 şi o 
bună parte din 1943.* 

Părintele a trecut sub tăcere faptul că la 
început a organizat o mică rezistență armată în 
Bucegi, iar în 1943 a fost arestat pentru că Sigu- 
rana aflase de el şi de faptul că el este omul de 
legătură între vârfurile Mişcării rămase în liber- 
tate şi multe organizaţii clandestine din terito- 
riu. 

Aurmatun proces şi o condamnare la 10 ani 
de închisoare. A fost dus la Aiud, împreună cu 
ceilalți legionari condamnați. De Ia început, deți- 
nuții s-au împărțit în trei grupuri. Un prim grup a 
fost al celor care căutau cu orice preț o soluție po- 
litică şi căutau să fie la curent cu tot ceea ce se în- 
tîmplă în țară. Un al doilea grup, mai mic ca di- 
mensiune, a fost al celor care se blazaseră şi erau 
dispuşi la compromisuri pentru a ieşi din închi- 
soare. Iar al treilea, cel mai mic, a fost grupul 
„misticilor“, al celor care, asumîndu-și prezența 
în acel loc, au înţeles că pentru păcatele lor şi ale 
poporului pe care îl iubeau se află acolo şi că au 
datoria de a se căi, a se ruga şi a lucra faptele 
Evangheliei cât vor putea de mult. În acest din 
urmă grup, din care făceau parte mai multe nu- 
me ce au ajuns adevărate simboluri pentru mar- 
tiriul închisorilor sub regimul comunism, cum ar 
fi Valeriu Gafencu, numit de mulţi „Sfîntul închi- 
sorilor“, Anghel Papacioc, călugărit după eliber- 
are (în 1948) sub numele de Arsenie şi ajuns unul 
din cei mai mari duhovnici ai țării, Virgil Maxim, 
Marin Naidim, preotul Vasile Serghie din Birlad, 
duhovnicul lor, şi alți iubitori de Hristos, s-a nu- 
mărat şi Constantin Dumitru, supra-numit 
„Fachirul“. 

kk 

„După ce am fost arestat a doua oară (şi tre- 
cusem pe la Galda şi Ciugurdel), eram prin 
1950-51 la Aiud. Aici primeam zilnic murături 


stricate şi mălai stricat, care rămîneau de la ar- 
mată. Cînd s-au terminat şi acestea, ne dădeau 
zeamă de fasole şi slăbisem cu toții tare de tot. Eu 
însă mai mult. 

De la un moment dat nu am mai putut să mă 
ridic din pat. Aflasem de la nişte medici cum se 
moare de foame: întîi se consumă grăsimile, apoi 
muşchii - rămii piele şi os -, apoi se consumă 
celulele nobile, celulele nervoase din creier şi din 
inimă. Aceasta se petrecea cu mine: începeam să 
nu mai văd, nu mai puteam vorbi şi gîndi. Într-o 
zi au venit băieții mai tineri de la munci şi m-au 
întrebat cum mă mai simt. N-am putut să le răs- 
pund nimic. Doar plîngeam. Mai târziu le-am spus 
că mă pregătesc să mor. A venit, a doua sau a treia 
zi, praznicul Adormirii Maicii Domnului. Maica 
Domnului a făcut o mare minune: venise, nu se 
ştie cum şi de unde, un vagon de fasole. Acesta s- 
a terminat în câteva zile, la câți inşi eram acolo. 
Dar în acele zile am mîncat fasole, şi încă consis- 
tentă. Aşa mi-am revenit. Pe urmă a fost o anchetă 
privind vagonul. Nimeni nu a ştiut de unde a 
apărut, şi nici nu s-a aflat cine l-a trimis. Ceea ce 
m-a întărit atunci, în încercarea aceea grea, a fost 
un cuvint al lui Nicu Mazăre, cu care eram în 
celulă: Înnoi-se-vor ca ale vulturului tinereţile 
tale.“ 

kk 

Constantin a fost împreună cu „misticii“, plă- 
cutul lui Hristos s-a dăruit pe sine rugăciunii ne- 
încetate şi celorlalte fapte bune atât de iubite de 
monahi. După mărturia Părintelui Iustin, grupul 
„misticilor“ de la Aiud a dat soluţia de supravie- 
țuire în acele grele condiţii şi a schimbat închiso- 
rile în mănăstiri, pentru multele rugăciuni pe ca- 
re toți deținuții le spuneau zi şi noapte, pentru 
Psalmii şi capitolele din Noul Testament care fu- 
seseră învățate pe din afară şi pentru îndeletnici- 
rile duhovniceşti pe care le deprinseseră acolo. Şi 
cât de grea le era viața şi Cine era Cel ce îi întărea, 
se înţelege şi din vizita pe care unul din tartorii 
bolşevici ai acelor ani a făcut-o într-una din închi- 
sorile politice, unde a strigat, plin de uimire, vă- 
zîndu-i pe deţinuţii uscați de foame: „De ce nu 
mai muriți odată, bandiţilor! Ăia de afară sînt 
graşi şi frumoşi şi mor pe capete, iar voi trăiţi, 
criminalilor!“ 


9 La Aiud, între anii 1960-1964, Părintele Marcu a stat la Zarcă, o incintă de izolare a celor ce refuzau colaborarea 


cu „reeducatorii“. 

ARAL > L Seat PRE 
În 1951 ar fi trebuit să fie eliberat, pentru că 
în iunie 1946 i se redusese pedeapsa cu doi ani şi 
şase lui, iar ianuarie 1951 îi expirase termenul de 
condamnare. Dar prin lucrarea celui rău, în loc să 
fie eliberat, a fost trimis în domiciliu obligatoriu 
Ia barajul de Ia Bicaz. „După 1945, cînd am primit 
10 ani, am stat în închisoare doar şase ani şi jumă- 
tate, iar restul i-am făcut în domiciliu obligatoriu, 
la Bicaz, din '51 pînă în '54. 

Atunci m-au trimis din nou la Ploieşti, în 
anchetă, pentru problema cu cel de la „Cablul 
Românesc“, cu care mi se potriveau majoritatea 
datelor. Acela fusese contabil.10 Nu mai ţin minte 
cât m-au anchetat. După aceea m-au trimis la 
Gherla, unde am făcut reclamaţie pentru confu- 
zia creată. De acolo, după câteva zile, m-au dus la 
Bucureşti. Atunci am stat cu prea-sfințitul Anto- 
nie [Plămădeală] pe un prici, şi ne-au eliberat pe 
amîndoi. Eu am intrat la Cernica. Aici am stat doi 
ani, după care am venit la Slatina, unde am stat 
un an şi ceva, iar în '58 ne-au arestat din nou.“ 

La Bicaz, începînd cu 1951, fiind vorba de 
multă muncă fizică, plăcutul lui Dumnezeu s-a dat 
pe sine la mari osteneli. 








= Erie | | 
La ridicarea barajului de la Bicaz au trebuit 
dislocate mai multe stînci. Părintele Marcu a lu- 
crat la cote aflate sub nivelul exploziilor, şi uneori 
era trimis intenţionat să strîngă pietre în vago- 
neţi chiar cînd urma o explozie, ca să fie lichidat 
într-un aparent accident de muncă. Dar tocmai 
atunci, în acele ocazii, şi-a câştigat numele de 
„Costică, omul lui Dumnezeu“, pentru că deşi s-a 
întîmplat de mai multe ori să fie la un pas de 
moarte sub pietrele care cădeau, niciodată nu a 
fost atins de vreuna din ele. 

În primăvara anului 1956 a fost pus în liber- 
tate şi atunci a ales calea cea strîmtă şi necă- 
jicioasă a călugăriei. Cei aproape 13 ani 
care trecuseră ÎL aduseseră pe Mîntuitorul 
Hristos în sufletul său şi Constantin cunoştea 
acum Calea. 

Constantin a intrat în Mănăstirea Cernica 
îndată după eliberare, şi primit fiind de egumen, 
a fost rînduit la felurite ascultări. Avea 46 de ani. 
„Cînd m-am eliberat, în 1956, prin Părintele Be- 
nedict Ghiuş mi s-a dat un bileţel către starețul de 
la Cernica. Starețul mi-a spus: «Mergeţi la grajd». 
La Mănăstirea Cernica am fost la ascultare pe la 








10 La fabrica „Cablul Românesc“ din Ploieşti se furase în acei ani o sumă de bani, şi, prin lucrarea celui rău, 
această răutate i s-a pus în spate lui Constantin, care era de atâţia ani în temniţă. 

vite, la porci, la oi, la seră, şi în primăvară m-au 
dat la vie şi la grădină. 

La Slatina am venit la 15 august 1957, de 
Adormirea Maicii Domnului, pentru Părintele Ar- 
senie [Papacioc], pe care l-am avut duhovnic. Tre- 
buiau să mă călugărească în anul cînd m-au are- 
stat. Dar m-am călugărit prin 72-73, la Sihăstria. 
leşisem definitiv în 1964.“ 

Fratele Constantin era totodată foarte iubit 
şi temut de toţi, pentru că avea multă dragoste, 
dar ținea mult la ascultare şi la tăcere, iar la mun- 
cile cîmpului şi la celelalte care erau de obşte îi 
necăjea pe ceilalți pentru plăcerea lui de a lucra, 
lăsîndu-i fără să vrea pe toți ceilalți în urmă. 

kk 

Era chelar la mănăstirea Slatina: „Într-o 
seară, tîrziu, după ce îmi terminasem ascultarea 
la chelărie, m-am dus ca să mă culc la chilia mea, 
care era deasupra chelăriei. Şi cum eram într-o 
stare între trezvie şi somn, am auzit nişte paşi ur- 
cînd pe scara care dădea către chilia mea. Şi deo- 
dată uşa a zburat de perete şi au intrat în chilie 
mai mulți milițieni cu un locotenent-colonel. Şi 
mi-au zis: «Nu mişca! Eşti arestat.» M-au pus 
într-o dubă a lor, împreună cu Părintele Arsenie 
şi cu alţii. Nu ştiu cine a mai fost, că eram legaţi la 
ochi. Ne-au dus la Rădăuţi, iar în zori de zi am 
fost puşi din nou în dubă şi am plecat către 
Ploieşti. Ştiu că era primăvară, căci la o oprire a 
maşinii, cînd ne-au dat jos, oamenii prăşeau 
porumbul prima dată [era iunie 1958; la munte 
porumbul se face mai tîrziu]. Pe mine m-au oprit 
la Ploieşti, iar Părintele Arsenie a fost trimis la 
Bucureşti, în procesul «Rugului Aprins». Pe mine 
m-au băgat în procesul prahovenilor (legat de 
Miti Dumitrescu şi ceilalți). M-au anchetat la 
Ploieşti 18 luni.“ 

kk 

„De un lucru, totuşi, am fost biruit: nu pu- 
team suporta, în nici un chip, să văd pe alţii tortu- 
rați. Am leşinat de trei ori: întâi cînd m-au chemat 
să le zic unele lucruri pe care refuzam să le spun, 
şi atunci au torturat în fața mea pe un biet om. A 
doua oară cînd au adus, de la o anchetă, pe acest 
creştin întemnițat în aceeaşi celulă cu mine, care 
era zdrobit, din cap pînă în picioare fiind vînăt de 
la multele bite primite. Gardienii l-au adus cu o 
cîrpă şi o sticlă de rachiu, iar deţinuţii trebuiau să- 
1 frece, ca să-şi revină în fire. Şi a mai fost şi întim- 


plarea cu doctorul Uţă, cînd m-a rugat să ţin o 
mînă cangrenată să o opereze. 
kk 

La sfîrşitul lui iulie 1964, printre ultimii care 
a părăsit Aiudul a fost şi fratele Constantin Du- 
mitru. Cei care, în vreun fel sau în altul, primiseră 
reeducarea colonelului Crăciun au plecat mai de- 
vreme. Iar cei care nu au acceptat în nici un fel le- 
pădarea de Hristos, de familie, de neam, de Mişca- 
rea Legionară au fost ținuți pînă cînd închisorile 
politice au trebuit să fie lichidate. 

De aici Fratele Constantin a plecat la Sihăs- 
tria. „Venind la Sihăstria am simţit nişte stări du- 
hovniceşti deosebite. Am fost la Părintele 
Ambrozie Dogaru şi apoi la Părintele Paisie Olaru 
pentru binecuvântare. La Părintele Paisie am 
găsit un bilețel în uşă: «Sînt bolnav, nu primesc pe 
nimeni». Am venit înapoi la Părintele Ambrozie şi 
s-a dus el şi a vorbit cu Părintele Paisie şi am ple- 
cat cu binecuvîntarea sa. Am simțit că m-a însoțit 
această binecuvîntare cel puţin o lună şi jumă- 
tate.“ 

Nu fără frică scriu că tot ceea ce dobîndise în 
închisoare căpăta acum noi puteri. Sihăstria după 
cum mi-a zis, şi după cum am simțit şi eu din 
prima zi cînd am trecut pragul acestei mănăstiri, 
era un loc cu totul aparte. Cuiva i-a fost dat să în- 
țeleagă că dacă sînt locuri pe pămînt mai aproape 
de cer decit alte locuri, Sihăstria este sigur între 
ele. Şi dacă poporul român este încă Creştin Orto- 
dox, cu siguranță aceasta se datoreşte şi rugăciu- 
nilor pustnicilor din locuri ca Sihăstria. Iar acest 
lucru îl poate simţi tot cel cu inima curată, între 
care era şi fratele Constantin. 

kk 

După ce o vreme a fost chelar al mănăstirii, a 
fost rînduit stupar, ca să poarte de grijă de stupi- 
nă. Cumva această ascultare a convenit tuturor: 
egumenului pentru că securiştii care veneau la in- 
tervale regulate nu se mai tulburau de întîlnirea 
cu fratele Constantin şi nu se mai iscau discuţii, 
iar iubitorului de Hristos pentru că avea, în cele 
din urmă, liniştea mult dorită. 

kk 

Părintele Cleopa Ilie a primit blagoslovenie 
ca iarna şi în zilele cu vreme urâtă să se retragă şi 
să stea într-una din chiliile căsuței de la Stupină. 
În ea îşi adusese o masă masivă de lemn şi cărţile 
duhovniceşti cele mai folositoare. Uşă în uşă 

locuia Părintele Marcu. Şi pentru că mult s-a bucu- 
rat bătrînul duhovnic de un aşa sfetnic şi ajutor 
fără de preţ, s-au apucat împreună de lucru la 
cărți. Aşa au putut fi dactilografiate şi apoi înmul- 
țite cărțile Părintelui Cleopa: Predici pentru mo- 
nahi, Predici la Duminici, Predici la Praznicele 
Împărăteşti şi la Sfinţi, Călăuză în credinţa orto- 
doxă, Despre vise și vedenii, Minunile lui Dum- 
nezeu din zidiri, şi altele. 

De această lucrare s-a folosit şi Părintele 
Marcu, de vreme ce a dorit să aşeze la un loc câte- 
va din lucrurile de mare folos ce i-au fost descope- 
rite sau pe care le-a aflat. Astfel au fost Învăță- 
turile despre Fericiri, despre Psalmul 50 şi Psal: 
mul 142, Istorioarele duhovniceşti, şi cîteva com- 
pilaţii din Sfinții Părinţi: Cuvînt pentru pocăință 
(Dulce sfătuire) şi Mărturisire generală, un mic 
tratat despre viața duhovnicească, adunat din 
Filocalie şi altele. 

De prezența sa în obştea Sihăstriei s-au fo- 
losit toţi cei care l-au cunoscut, impunînd prin 
tăcere, smerenie şi dreptate. 

În Sihăstria şi-a continuat viaţa de nevoințe, 
fiind prezent la toate slujbele de noapte şi la Sfîn- 
ta Liturghie, ce se făcea dimineața, zi de zi, pînă 
prin 1994-95, cînd nu a mai putut face zilnic efor- 
tul de a veni Ia slujbe. De atunci şi-a luat ca ne- 
voinţă să împlinească pravila Bisericii la chilie, pe 
lîngă Psaltirea ce o citea toată într-o zi. Spre deo- 
sebire de Părintele Cleopa, care petrecea zece ore 
pe zi la pravila de chilie, Părintele Marcu, petre- 
cînd viață de linişte, stătea 13 ore pe zi la pravilă. 
Iar restul zilei şi al nopţii îşi petrecea vremea cu 
rugăciunea minţii şi cu ostenelile stupăritului 
(vara, mai ales). 

Din două în două ceasuri pomenea vreo câte- 
va sute de pomelnice de la Psaltire, cam un sfert 
din totalul acestor pomelnice din Sihăstria. Aces- 
tea conţineau numele creştinilor (şi nu numai, 
căci de multe ori erau feluriți eretici, romano- 
catolici, protestanți, sectanți, atei şi chiar păgâni) 
care nu se puteau pomeni la Sfînta Liturghie. 
Biserica, prin glasul Părinților, ne învață că cei ce 
trăiesc în păcate de moarte (curvii, avorturi, uci- 
deri, înjurături de cele sfinte, necredință - 
ateism, învățături şi practici neortodoxe ori uma- 
niste precum radiestezie, bioenergie, yoga, şi 
altele de felul acesta care prin lucrarea lor aruncă 
în apostazie sau îndepărtează pe loc Darul Du- 


hului Sfint) nu se pot pomeni la Sfinta Liturghie 
de către preoţi, ci singură rugăciunea particulară 
a fiecăruia dintre noi, dragostea şi jertfa noastră 
pentru ei pot să-i întoarcă la Adevăr, de vreme ce 
mântuirea, sau părtăşia permanentă cu Hristos 
prin Dumnezeiescul Dar, se dă doar celor ce au 
primit Botezul ortodox şi trăiesc bineplăcând lui 
Dumnezeu. Părintele Marcu lua acele cîteva sute 
de pomelnice ale sale din două în două ceasuri şi 
le pomenea. Iar faptul acesta ne lămureşte şi de- 
spre programul său de somn, anume că niciodată 
nu aţipea mai mult de un ceas. 

Şi nu trebuie să ne fie de mirare faptul că nu 
dormea, de vreme ce toți Sfinții Părinţi învață că 
cel ce nu vrea să piardă rugăciunea inimii trebuie 
să nu doarmă mai mult de unul-două ceasuri pe 
zi. 

Deşi pe cine ai fi întrebat în Sihăstria despre 
Părintele Marcu, nu multă lume i-ar fi putut 
spune ceva precis, de vreme ce prezența sa impu- 
nea întotdeauna o stare cu totul deosebită, ceea 
ce îi făcea pe mulți dintre călugări şi fraţi să nu 
ştie ce să spună despre bătrînelul de lîngă ei. Dar 
răspunsul cel mai bun şi mai sincer despre aceas- 
ta este că lîngă cuvioşia sa duhurile rele nu mai 
aveau putere. Sfințea locul unde trăia sau unde 
apărea, prin simpla sa prezență. lar starea aceas- 
ta nemaipomenită nu mi s-a întîmplat prea des să 
o întâlnesc. ÎL rog pe cititor să mă creadă că tre- 
buia să fac eforturi ca să cuget ceva rău în pre- 
zenţa sa. 

Se mai întîmpla uneori iernile, ca din pricina 
zăpezilor, să nu poată să vină la slujbe decît cu 
greutate, ținut fiind în loc de reumatismul căpă- 
tat în închisoare. Îmi amintesc că avea mereu în 
chilie, dacă nu o sobă dogorindă, măcar un reşou 
sau un calorifer electric fierbinte. Așa a fost în ia- 
nuarie 1990, cînd a rămas mai multe zile la chilie, 
şi pentru că avea acel dar de a cunoaşte de mai 
înainte cele ce vor să fie, după ce nu a mai venit 
vreo zece zile Ia biserică, a întrebat ceva despre 
conducerea comunistă a țării. Şi atunci unul din 
părinţii veniți să-l vadă, a exclamat: „Fericit eşti, 
Părinte Marcu, că nu auzi şi nu vezi nimic din cele 
ce se petrec! Iată, au trecut zece zile de cînd a că- 
zut Ceauşescu şi Partidul Comunist!“ 

Mi-a zis, întrebîndu-l despre vederea lui 
Dumnezeu, că i s-a arătat Mîntuitorul Hristos de 
trei ori în viață. Și nu mă miră acest lucru, de 

vreme ce între ostenelile sale duhovniceşti de zi 
cu zi, curăția minţii era una din cele mai mari. 
Spre sfirşitul destăinuirilor sale mi-a vorbit şi de- 
spre acest vis-vedenie de prin octombrie-noiem- 
brie 1998: 

„Nu îmi mai aduc aminte în ce pericol mă 
aflam, dar ştiu că eram urmărit de câteva zeci de 
vrăjmaşi, vreo 50-60, şi eram în biserică, în par- 
tea dreaptă, unde de obicei mai şedeam, aproape 
de icoana Mîntuitorului, sub fereastră. Aceste 
duhuri rele au venit şi în biserică şi s-au aşezat 
deasupra strănii cîntăreţilor din stînga, cam în 
dreptul Proscomidiarului. Mie mi-era frică de ele 
şi am început să fac închinăciuni. Cum mă aple- 
cam, la fiecare închinăciune, cu «Doamne lisuse» 
dispărea încet. Şi tot aşa, zicînd mereu, încă fiin- 
du-mi frică, au dispărut unul cîte unul pînă s-au 
topit toți. Chiar după ce au dispărut toți, încă îmi 
mai era frică, pentru că lăsaseră, acolo unde şezu- 
seră, pe perete, sus, nişte pete negre. Încă uitîn- 
du-mă acolo, a apărut Mîntuitorul lîngă mine, 
fără să-mi spună nici un cuvînt; doar cu ochii îl 
vedeam. Îmi dădea să înţeleg că nu trebuie să-mi 
fie frică, pentru că El e cu mine. Şi încă fiind Mîn- 
tuitorul lingă mine, în mijlocul bisericii, acolo 
unde se citeşte Apostolul, a apărut icoana Maicii 
Domnului cu Pruncul în braţe, o icoană cam de 


70 pe 80 de cm, şi alta mai mică lîngă ea. Şi astfel 
mi-a dispărut frica. Aşa m-am trezit. A doua zi am 
fost la Părintele Cleopa cu o maşină şi i-am spus 
visul şi aceea a fost ultima mea spovedanie către 
sfinția sa, mai înainte să plece dintre noi.“ 

Probabil, cu acea ocazie, pe cînd se întorcea 
la chilie, Părintele Cleopa, petrecîndu-l câţiva paşi 
pe Părintele Marcu, a spus celor care erau de faţă, 
spre a-l smeri, după cum uneori avea obiceiul să 
glumească bătrânul duhovnic: „ÎI vedeţi? Aista-i 
cel mai mare duhovnic al Săhăstriei!“ 

Mă duceam la el cât de des apucam. Dar pen- 
tru păcatele mele, acest „cât de des“ nu era nici pe 
departe des, de vreme ce nu m-am dăruit nevoin- 
țelor aşa cum mă împingea Darul dumnezeiesc ce 
îmi călăuzea zilele cele de început ale vieții mele 
călugăreşti; de aş fi făcut aceasta, nevoia de povă- 
țuire (neînșelată de vreunul din duhurile lumii 
acesteia) şi înțelegere a schimbărilor ce se petre- 
ceau în sufletul meu nu m-ar fi lăsat să mă depăr- 
tez de lîngă picioarele sale. Într-o zi m-am gândit 
să încerc ceea ce făcuse Sfintul Simeon Noul 
Teolog, adică să mă spovedesc sfinţiei sale, care 
era simplu monah, de toate gîndurile şi frămîn- 
tările de peste zi. Făcând aceasta, Părintele Marcu 
şi-a arătat cu adevărat măsura sa cea mare şi mi- 
nunată şi m-a binecuvîntat cu răspunsuri şi 
dezlegări ale celor ce-mi stăteau pe suflet, dîn- 
du-mi-le pe loc şi cu putere. Însă eu, ticălosul, nu 
am ştiut cum să potrivesc lucrurile ca să mă pot 
folosi de o aşa comoară, ci m-am ruşinat că du- 
hovnicul ce-l aveam ar fi putut afla de astfel de 
lucrări duhovniceşti fără blagoslovenia sfinţiei 
sale, care era preot, şi s-ar fi tulburat. Şi din pros- 
tie nu am folosit mîna ce mi-a întins-o bătrânul cel 
cu viață sfintă ca unui ucenic prea iubit. Aşa... nu 
am fost decât un netrebnic ascultător al unor cu- 
vinte care au apucat să rodească în sufletul meu 
mult după aceea, şi poate prea puţin. 

Dacă mă întreabă cineva cum mi-l aduc 
aminte pe Părintele Marcu, primul lucru pe care îl 
pot spune este că niciodată nu l-am găsit pe acest 
Sfint, fie că era zi, fie că era noapte, fie că era pe 
cerdacul chiliei ori printre stupii din faţa casei, fie 
că era în chilie pomenind pomelnice ori citindu-şi 
pravila, fără lacrimi în ochi. De fiecare dată cînd 
veneam, îl vedeam cum i se luminează fața, mă 
binecuvintează şi apoi, cu un gest discret, îşi şter- 
gea lacrimile de pe obraz. 

În ziua de 2 decembrie 1998 marele duhov- 
nic al Sihăstriei, stilpul Bisericii, cel ce prin viața 
şi cuvintele sale ţinuse credinţa vie în ţară în ulti- 
ma jumătate de secol, Părintele Arhimandrit 
Cleopa Ilie, a plecat la Domnul pe la două ceasuri 
după miezul nopţii. Pe la şase dimineaţa un 
părinte înlăcrimat ne-a bătut în uşa chiliei şi ne-a 
spus acest lucru. Am alergat la chilia părintelui 
Cleopa, de unde tocmai îl aduceau părinţii pe 
năsălie la biserică. 

Lucrul minunat fusese că împreună cu Iero- 
monahul Amfilohie de la Diaconeşti fusesem 
seara la Părintele Marcu, iar cînd urcam spre 
stupină, trecînd prin fața chiliei Părintelui Cleo- 
pa, Părintele Amfilohie a avut acest gînd de sus să 
ne oprim pentru o blagoslovenie. „Cine ştie cînd 
pleacă Bătrînul, şi pe urmă ne pare rău că nu l-am 
văzut!...“ Şi am intrat la cuvioşia sa tocmai cînd 
ieşea un preot din Piatra Neamţ. Iar după ce ne-a 
primit şi ne-a binecuvântat, am plecat la Părintele 
Marcu. Mi-a rămas în minte privirea puţin înceţo- 
şată a Părintelui Cleopa, faptul că vorbea foarte 
rar şi nu mai avea vioiciunea de altă dată. 

Iar acum, dimineața, după ce l-am prohodit 
pe marele duhovnic, am urcat la Părintele Marcu 
să-i spun despre duhovnicul său. Dar... cred că 
ştia deja, pentru că, deşi eram primul care ve- 
neam să-i spun că Părintele Cleopa trecuse la 
Domnul, nu a fost deloc surprins, ci doar şi-a fă- 
cut o cruce mare şi cu multă smerenie şi împăcare 
a spus: „Dumnezeu să-l ierte!“. Şi m-am întrebat 
atunci dacă ştia ceea ce îi spuneam, şi îmi zic 
astăzi, cu hotărîre, de data aceasta, că, da!, ştia de 
plecarea duhovnicului său, pentru că nu am 
văzut pe chipul său vreo tresărire, nepărînd sur- 
prins. Aşa m-am dus şi atunci, şi aşa mă duc şi 
acum cu gîndul la Părinţii Patericului, care 
vedeau pe nevoitorii din alte pustii că sînt duşi de 
Îngeri la ceruri şi îşi însemnau ceasul ieşirii lor. 

După ce pe la jumătatea lui februarie 1999 
am isprăvit de scris cele ce mi le-a dictat, într-una 
din seri m-a întrebat: „Ştii, se spune că un monah, 
dacă se mîntuieşte, se mîntuiesc din cei adormiţi 
ai săi pînă la al şaptelea neam. Dar eu nu îmi aduc 
aminte să fi găsit vreo mărturie pentru acest lu- 
cru. Ai putea frăția ta să cauţi?“ Şi zicîndu-i că da, 
am venit după vreo două zile şi i-am spus că în 
Sfinta Scriptură este singurul cuvânt pe care l-am 
găsit (chiar dacă nu numai o dată se pomeneşte 


în Scripturi despre aceasta) şi i-am zis cuvîntul 
din Legea Veche, de la Ieşire, cap. 20, 46: «Să 
nu-ți faci chip cioplit şi nici un fel de asemănare a 
nici unui lucru din câte sînt în cer, sus, şi din câte 
sînt pe pămînt, jos, şi din câte sînt în apele de sub 
pămînt! Să nu te închini lor, nici să le slujeşti, că 
Eu, Domnul Dumnezeul tău, sînt un Dumnezeu 
zelos, care pedepsesc pe copii pentru vina părin- 
ților ce Mă urăsc pe Mine, pînă la al treilea şi al 
patrulea neam, şi Mă milostivesc pînă la al miilea 
neam către cei ce Mă iubesc şi păzesc poruncile 
Mele.» Atunci l-am văzut luminîndu-se la chip. Şi 
întrebîndu-l dacă vrea să mai caut mai departe 
prin cărțile ce le aveam, mi-a zis că nu, de ajuns îi 
este acest cuvînt. 

Am înţeles mai tîrziu că în vreun fel anume i 
se vestise de sus ziua plecării sale din această lu- 
me şi că voia să ştie ce va putea face pentru toți 
cei pe care îi pomenise o viaţă întreagă. După cu- 
vântul Sfîntului Paisie de la Neamţ şi după al alto- 
ra dintre Dumnezeieştii Părinți, ştim că Dumne- 
zeu nu lasă fără cercetare pe robii Săi şi pe toți cei 
părtaşi Dumnezeiescului Dar îi înştiințează din 
vreme despre ceasul ieşirii din această lume. Iar 
Biserica, prin Părinți, îi plinge pe cei ce nu-şi cu- 
nosc ceasul ieşirii. Care, din păcate, sînt mult 
prea mulți. Astfel, întrebîndu-se Sfintul Simeon 
Stilpnicul din Muntele Minunat dacă mulți sînt cei 
pe care îi întâmpină Îngerii la ieşirea din trup, a 
primit de sus răspuns, zicîndu-i: „Unul la zece mii, 
Simeoane“. 

kk 

În ziua de 28 februarie 1999 m-am dus dimi- 
neața la slujbă. Îmi aduc aminte că era începutul 
Postului Mare şi că toată suflarea mănăstirii era 
în biserică. Iar în vremea cînd se citea Ceasul al 
şaselea şi urma să înceapă Sfinta Liturghie, l-am 
văzut pe Ieromonahul Ciprian, eclesiarhul Mă- 
năstirii Sihăstria, că umblă la chivotul de pe 
Sfinta Masă şi pune în linguriţă Sfintele Taine. O 
bănuială m-a cuprins şi l-am aşteptat să iasă din 
altarul paraclisului, iar cînd l-am întrebat, mi-a zis 
că, într-adevăr, se ducea la Părintele Marcu să îl 
împărtăşească, pentru că îşi dădea duhul. Am lă- 
sat slujba şi am alergat cît am putut de repede. 
Am găsit acolo şi pe alți părinți şi frați, şi am 
schimbat cîteva vorbe cu cuvioşia sa. Vorbea 
încet, rar, abia îl puteai auzi. Iar cînd a intrat şi 
Părintele Ciprian ca să-l spovedească şi apoi să-l 

împărtăşească, mi-a spus foarte rar: „Frate 
Florine, te rog să nu pleci, mai am ceva să-ţi 
spun.“ Am ieşit cu toţii afară, apoi bătrînul s-a 
spovedit şi s-a împărtăşit şi am putut intra iarăşi 
în chilia sa. Se întîmplase parcă o minune, căci 
toată chilia era plină de o pace cerească, în fața 
căreia orice gînd amuţea. Am stat o clipă împre- 
ună cu Părintele Marcu, care nu mai putea vorbi, 
şi care s-a sprijinit puţin de pat şi a adormit. Am 
aşteptat, crezînd că se va trezi, dar pentru că toţi 
ceilalți părinți şi fraţi au plecat la biserică, m-am 
gîndit să mă duc şi eu, lăsîndu-l acolo doar pe 
ucenicul său. 

Iar după Liturghie, pentru păcatele mele, 
deşi conştiinţa îmi spunea să urc sus, la chilie, 
înapoi, m-am dus totuşi la masă. Şi aşa s-a făcut că 
în timpul mesei a venit ucenicul de chilie al părin- 
telui şi i-a şoptit ceva la ureche egumenului de 
atunci şi de azi al Sihăstriei, Arhimandritul Vic- 
torin. Părintele Ioanichie, care era de față şi a 
auzit, s-a ridicat şi ne-a spus că Părintele Marcu a 
răposat în Domnul. Am fugit cît am putut de 
repede, şi am ajuns repede la mica chilie. Abia cât 
am mai putut să-i sărut mîna, cu multă durere în 
suflet că nu am făcut aceasta cu un sfert de ceas 
mai devreme. Mi-a zis ucenicul său de chilie că s-a 
trezit şi vreo jumătate de ceas nu a mai rostit un 
cuvînt, apoi pe la unsprezece şi jumătate, aproa- 
pe de amiază, a închis ochii uşor şi atit a fost. 
Părinte scump, iartă-mă că ţi-am greşit! 

Am luat din sertar caietul negru în care în- 
semnasem cele ce mi le-a zis, şi bine am făcut, căci 
de la stăreție au trimis după acte, frații au venit să 
ia fiecare cîte ceva amintire de la bătrînul ne- 
voitor al lui Hristos, şi dacă nu aş fi fost acolo, nici 
rîndurile acestea nu ar mai fi fost. Am luat mai 





masă şi le-am coborit în mănăstire pentru a le 
putea sorta. 

Toţi ne-am întrebat cum şi ce s-ar fi putut 
face pentru a-l pune pe Părintele Marcu în sicriu, 
de vreme ce era atit de cocoşat că niciodată nu se 
mai îndreptase de spate în ultimii 30 de ani. Dar 
luîndu-l pe braţe şi întinzîndu-l pe jos pentru a-l 
îmbrăca cu hainele de înmormîntare (cămaşa 
albă de călugărie, dulamă, rasă şi mantie), o, mi- 
nune!, am văzut cum în faţa noastră se lasă pe 
spate şi se îndreptează încet, încet. Apoi l-am 
putut lua şi pune în sicriu şi pe năsălie. De acolo a 
fost dus în biserica mare a Sihăstriei. În urmă- 
toarele două zile am stat cît am putut la căpătiiul 
său (căci aşa era predania, de a se citi Psaltirea 
lîngă cel ce a murit şi aştepta să fie îngropat). 

Apoi a treia zi, după ce veniseră toate rude- 
niile şi fraţii săi de suferință câţi au putut veni, i 
s-a făcut slujba de înmormîntare în paraclisul de 
iarnă al Sihăstriei. Părintele Ioanichie a ţinut un 
cuvînt minunat (pe care, spre ruşinea mea, nu 
l-am înregistrat şi nici nu am scris ceva mai apoi), 
pătruns fiind în adîncul fiinţei de faptul că cel din 
mijlocul nostru, căruia îi săvîrşeam Taina de tre- 
cere din viața aceasta, fusese poate cel mai prigo- 
nit şi mai chinuit dintre victimele antihriştilor Ro- 
mâniei secolului XX, că făcuse 20 de ani de închi- 
soare şi că ţinuse în spate cu rugăciunea atitea 
suflete care de cele mai multe ori nu i-au cunos- 
cut deloc nevoinţele. Ba chiar şi Mitropolitul Da- 
niel al Moldovei, aflînd de răposarea Părintelui, l- 
a trimis pe exarhul arhiepiscopiei, Arhimandritul 
Clement, să citească un scurt cuvînt elogios, de 
vreme ce şi mitropolitul îl cunoscuse pe Părinte 
în vremea cînd, mai tînăr fiind, urca la stupină 
să-l cerceteze pe Părintele Cleopa şi rămăsese im- 
presionat de duhul bătrînului nevoitor. 

L-am petrecut la groapă şi l-am aşezat în 
spatele cimitirului, undeva lîngă mormîntul sta- 
rețului de altă dată al Sihăstriei, leroschimonahul 
Ioanichie Moroi, aşa cum a lăsat cu limbă de 
moarte: să fie îngropat fără sicriu, doar în rasă. 

Mai departe de rîndurile acestea, eu nu pot 
să vin decât cu mărturia rugăciunilor sale, în a că- 
ror putere am avut nădejde şi în vremea petre- 
cerii sale pământeşti, iar mai vîrtos acum văd cu 
ochii ajutorul lor, de câte ori îl chem în ajutor. 
Cuvioase Părinte Marcu, roagă-te lui Dumnezeu 
pentru noi! 

Pr. D. Stăniloae — 105 ani de 
la naștere, 15 ani de la plecare 


Stelian Gomboș 





ței creştine, suntem capabili să ne cin- 
stim şi să ne omagiem eroii istoriei sau 
martirii credinței precum şi personalitățile mar- 
cante, universale şi naţionale, care au amprentat 
istoria, veacurile şi locurile cu activitatea, cu viața 
şi cu învățăturile ori scrierile lor mult folositoa- 
rel... Anul acesta prăznuim împlinirea a 105 ani 
de la naşterea în viaţa cea pământească, vremel- 
Nică şi 15 ani de la naşterea în viaţa cea veşnică a 
Împărăției Cerurilor a celui mai mare teolog orto- 
dox al secolului al XX-lea, mare cunoscător şi 
mărturisitor al învățăturii scripturistice, patris- 
tice şi dogmatice a Ortododoxiei cea mult slăvi- 
toare - Părintele Profesor Dumitru Stăniloae. 
Apelativul de „teologul“ i se potriveşte întru to- 
tul, deoarece a fost omul care nu numai că a vor- 
bit despre Dumnezeu, ci mai ales a vorbit cu El. 
Aceasta înseamnă că a intrat în comuniune cu EI, 
trăind prin EI şi cu El. 
Teologia Părintelui Dumitru Stăniloae este o 
teologie filocalică. Este frumoasă prin însăşi 


[) e două milenii, de la întemeierea credin- 





natura ei, dar conduce şi la o înfrumusețare du- 
hovnicească a celor ce se apleacă să o studieze. 
Oricine citeşte o scriere a Părintelui poate să-şi 
dea foarte repede seama că are de-a face cu altce- 
va, Cu ceva care nu se mai găseşte, într-o aseme- 
nea consistență şi intesitate, la alți teologi. Iar 
acest ceva este duhul Părinților Filocalici în care 
Părintele Stăniloae a scris şi a trăit. 

Părintele Dumitru Stăniloae - „cel mai in- 
fluent teolog al contemporaneității..., venerat de 
mulți ca un părinte spiritual“ - apare şi astăzi ca 
un părinte spiritual ce ne aduce, prin opera sa, la 
comuniune şi, deci, la comunitate. Este o realitate 
paradoxală să vezi cum teologii protestanți şi 
romano-catolici împărtăşesc aceleaşi idei cu 
teologii ortodocşi, atunci când este vorba de teo- 
logia Părintelui Stăniloae. Şi apare, în mod inevi- 
tabil, următoarea întrebare: Care este cauza aces- 
tei apropieri? Cred că este important să găsim 
răspunsul la această întrebare, deoarece în el se 
ascunde şi misiunea ce ne revine nouă, teologilor 
de astăzi. Însă acest răspuns nu poate fi dat prin- 
tr-o prelegere, un studiu sau o carte, ci trebuie 
urmărit prin întreaga noastră activitate teologică 
ulterioară. De fapt, ceea ce căutăm noi nu este un 
simplu răspuns, ci reprezintă esența gândirii Pă- 
rintelui Stăniloae, care ne adună spre a ne hrăni 
cu darurile teologiei sale. Chiar sfinția sa spunea, 
ca un testament lăsat teologilor de azi, că teologia 
sa îşi va împlini rostul numai în măsura în care va 
plămădi şi cultiva, în mintea celor care o studiază, 
puterea iubirii spre dezvoltarea ideilor Ia care el 
a ajuns. 

Observăm că dragostea şi iubirea ce au stat 
la baza studiului său şi pe care le-a inserat cu pri- 
sosință în creaţia sa, ne cheamă să le cultivăm în 
viața noastră şi a semenilor noştri, din întreaga 
lume. Din aceasta perspectivă, putem spune că 
opera Părintelui Stăniloae este izvorâtoare de iu- 
bire şi comuniune, iar structura supremei iubiri şi 
comuniuni este Sfânta Treime. Din iubirea Sfintei 
Treimi revărsate peste lume sub forma darurilor 

creaţiei şi din iubirea jertfelnică a Mântuitorului 
nostru lisus Hristos îşi extrage şi îşi adună Părin- 
tele Stăniloae forța scrisului său. El nu face teolo- 
gie după modelul matematic, în care rezultatul 
apare în urma unei analize, ci teologia lui are la 
bază modelul agapic. Părintele Stăniloae nu caw 
tă să ajungă prin analiza teologică la descoperi- 
rea lui Dumnezeu, ci, dimpotrivă, el doreşte să 
descrie experiența iubirii şi comuniunii cu Dum- 
nezeu, pentru ca şi alții să pătrundă pe drumul pe 
care else află. Credem că întreaga sa operă poate 
fi văzută ca un răspuns dat iubirii lui Dumnezeu. 
EI se străduieşte şi chiar reuşeşte ca, prin scrisul 
lui, să ne arate cât de mult ne iubeşte Dumnezeu 
şi cât de mult trebuie să-l iubim şi noi. De aceea, 
putem spune că teologia Părintelui Stăniloae se 
adresează nu numai minţii, ci şi inimii şi voinţei 
noastre. Aceasta face să ne dăm seama de ce 
atunci când citim o pagină din lucrările sale sun- 
tem transpuşi într-o stare de linişte, meditaţie şi 
reculegere. 

Mai trebuie reținut faptul că opera Părintelui 
Stăniloae se remarcă prin conținutul să autentic. 
În acest sens, teologia sa este una hristologică şi 
hristocentrică. Ea pleacă de la Iisus Hristos şi prin 
intermediul lui Hristos duce tot la Hristos - 
Domnul şi Mântuitorul. De Ia Hristos Cel mărturi- 
sit în Sfânta Scriptură, prin lisus Hristos propovă- 
duit de Sfinţii Părinți, Părintele Stăniloae ajunge 
Ia Hristos Cel cosmic şi euharistic. Domnul lisus 
Hristos este şi rămâne Același, iar noi suntem îm- 
preună cu Sfinții Apostoli, cu martirii, mucenicii 
și cu Sfinţii Părinți contemporani ai lul Hristos. 

Drept urmare, scrierile Părintelui Dumitru 
Stăniloae sunt impregnate de prezența Mântuito- 
rului lisus Hristos. Aici Domnul Hristos este 
prezent în măreţia slavei Sale, dar şi în smerenia 
Sa slujitoare. Nu este un Hristos conceptualizat, ci 
Hristos Cel unic şi adevărat, Dumnezeul - Om, 
prin care suntem trecuți de la moarte la viață. De 
aceea, şi din acest punct de vedere, opera Părin- 
telui Stăniloae trebuie considerată un punct de 
reper. Ea nu ne lasă să orbecăim în căutarea mân- 
tuirii, ci ne reîntoarce Ia lisus Hristos - Unicul 
Răscumpărător şi Mântuitor. Înălțarea la Cer, aşa 
cum spune Părintele Dumitru în lucrarea sa 
„isus Hristos sau Restaurarea omului“, nu repre- 
zintă o îndepărtare a lui Hristos de umanitatea 
istorică. Prin înălțare lisus Hristos nu părăseşte 


lumea, ci îşi transpune umanitatea asumată în 
planul atotprezenţei duhovniceşti, pentru ca toţi 
să ne putem uni cu El. 

Încă un aspect foarte important ce nu tre- 
buie omis este puterea eliberatoare şi înnoitoare 
pe care o reprezintă opera Părintelui Stăniloae în 
contextul actual. Această operă înlătură toate ata- 
curile pe care impersonalismul, dualismul, exis- 
tenţialismul, gnosticismul, evoluționismul, pre- 
cum şi celelalte concepții ale modernității le-a 
adus împotriva persoanei umane. Omul nu este 
lăsat să fie distrus de aceste concepții, ci este re- 
pus în adevărata sa demnitate. Părintele Stăni- 
loae accentuează foarte mult ideea de persoană 
şi pe cea de comuniune interpersonală. Sfânta 
Treime este Comuniune de persoane: Tatăl, Fiul 
şi Sfântul Duh, dar şi omul este o persoană creată 
după chipul lui Dumnezeu şi care tinde la asemă- 
narea cu El. Ca persoană, omul este menit să intre 
în comunicare şi comuniune cu ceilalți semeni şi 
cu Dumnzeu, fapt ce duce la naşterea unei comu- 
nități ziditoare şi sfințitoare, adică mântuitoare. 
Astfel, eliberat fiind de falsele concepții antropo- 
logice, omului i se oferă perspectiva înnoirii şi 
desăvârșirii prin Hristos şi în Hristos. Sub această 
formă, concepţia antropologică a Părintelui Stă- 
niloae constituie un izvor nesecat de idei care pot 
formula un răspuns consistent şi substanţial 
înaintat provocărilor actuale. 

Dragostea sa față de Adevărul - Hristos la 
făcut pe Părintele Dumitru Stăniloae să nu fie de 
acord cu concepțiile eronate ale vremii, ci să se ri- 
dice împotriva lor şi să le demasce. Aşa se face că 
el a avut mult de suferit de pe urma regimului co- 
munist. În acest fel, se poate spune că teologia sa 
este şi jertfelnică dar şi eshatologică. De aici de- 
ducem că, privind eshatologic, teologul trebuie 
să se jertfească mereu pentru a putea lucra la 
transfigurarea lumii, aşa cum a făcut Părintele 
Stăniloae. 

Alte două elemente ale gândirii Părintelui 
Dumitru Stăniloae pe care le consider foarte im- 
portante sunt darul și dorul. Părintele se foloseş- 
te foarte mult de aceste două noțiuni. El arată că 
întreaga creaţie este un dar al lui Dumnezeu, cu 
tot ceea ce ea cuprinde, iar la rândul său, şi omul 
este un dar ce cuprinde însă şi dorul după Dum- 
nezeu şi nemurire. Ca teologie a darului şi a doru- 
lui, opera Părintelui Dumitru Stăniloae trebuie 

văzută atât ca o mulțumire, cu alte cuvinte ca o 
euharistie, pe care el personal o aduce lui Dum- 
nezeu, cât şi ca un dar pe care Dumnezeu îl face, 
prin noi, ortodocșii, lunii întregi. Depinde de fie- 
care cum îl chiverniseşte, cum îl valorifică şi ono- 
rează acest dar. 

În altă ordine de idei, am constatat că toți 
discipolii care s-au apropiat de opera Părintelui 
Dumitru Stăniloae, nu s-au înfruptat doar dintr-o 
comoară spirituală, ci au aflat pe cel ce a dăruit 
această comoară, ca pe un învățător şi un părinte 
căruia i s-au atașat cu credință şi cu dragoste. 
Apoi vedem cum opera marelui teolog nu se în- 
cheie când încetează să mai scrie, datorită plecă- 
rii sale din viața cea vremelnică, eveniment pe- 
trecut cu cincisprezece ani în urmă, ci se continuă 
prin ucenicii săi. Prin urmare, Părintele Dumitru 
Stăniloae a reuşit să adune sub aripa ocrotitoare 
a dragostei sale, cu competenţă şi căldură inega- 
labilă, teologi nu numai din ortodoxie ci şi din 
celelalte confesiuni creştine, dobândind cu toţii 
același glas și deci o cale unică spre Dumnezeu, 
prin cultivarea şi valoriticarea teologică a operei 
sale, la care, deci, nu au aflat decât miere curată şi 
sfântă, strălucind autenticitatea adevărului mân- 
tuitor. 

Recunoaştem cu toţii adevărul şi realitatea 
că Părintele Stăniloae avea un chip frumos şi 
paşnic, asemeni crinului Bunei Vestiri. În fața lui 
senină şi diafană întrezăreai cu uşurinţă „chipul 
nemuritor al lui Dumnezeu - Iubire“ iar din vor- 
ba lui filocalică simţeai savoarea „persoanei omu- 
lui în veşnic dialog cu Dumnezeu“. Gesturile lui 
calme şi niciodată de prisos concordau cu gândi- 
rea lui sistematică, lipsită de orice ambiguitate. 
Scrisul său părea (şi de fapt chiar este) un urcuş 
nemijlocit către înviere şi prezenta, cu certitudi- 
ne, trăirea sa în Dumnezeu şi cu Dumnezeu. Din 
orice expresie a Părintelui, scrisă ori vorbită, se 
distingea profilul teologului şi a filozofului creş- 
tin ortodox de netăgăduit. A fost teologul care a 
mers la izvoarele dătătoare de binecuvântare şi 
energie necreată, de unde s-a adăpat şi a devenit 
el însuşi izvorul, căci viaţa lui s-a desfăşurat ca pe 
o scenă deschisă. Tot ceea ce el a avut ca dar - ta- 
lanţii şi talentul oferit lui de Dumnezeu - le-a ară- 
tat tuturor, făcând din acestea un bun comun, al 
tuturor. Opera sa teologică poate fi citită şi este la 
îndemâna oricui, însă nu şi interpretarea ei, fiind- 


că o experiență mistică şi duhovnicească este ne- 
cesară celui care încearcă să pătrundă şi să înțe- 
leagă teologia lui atât de variată şi de profundă. 

S-a tot spus despre sfinţia sa că este „cea mai 
mare teolog ortodox al secolului XX“. Şi aşa este! 
Părintele Dumitru Stăniloae este autorul unei 
teologii mărturisitoare şi al unei teologii filoca- 
lice, unice. Asemeni marelui Sfânt Apostol Pavel, 
avea permanent conştiinţa prezenţei proniatoa- 
real lui Dumnezeu. De aceea, nu a scris o teologie 
teoretică, scolastică, ci o teologie trăită, experiată 
în propria-i viață. Lucrările sale sunt mai curând 
o convorbire cu Dumnezeu, decât o vorbire de- 
spre Dumnezeu. Când citim din dogmatica sa, 
parcă îl simțim pe Dumnezeu care suferă datorită 
neputinței noastre de a iubi. A fi cum el a fost, 
acelaşi pentru toți laolaltă şi totodată diferit pen- 
tru fiecare în parte, această calitate nu a aparținut 
decât marilor părinți filocalici ce au realizat în 
chipul lor asemănarea cu Dumnezeu. Pentru Pă- 
rintele Dumitru Stăniloae fiecare om era unic şi 
niciodată nu făcea o ierarhie a persoanelor care-i 
călcau pragul. În camera sa de lucru, asemenea 
unei chilii de călugăr, păşeai cu multă sfială, dar o 
pace îţi inunda întreaga ființă imediat ce intrai în 
spaţiul acela sacru, venerabil, de imortalitate. În 
faţa lui luminată, în ochii să mereu întredeschişi, 
în vorba lui dulce dar fermă, găseai imediat chi- 
pul marelui teolog, ori al părintelui duhovnicesc 
ce exercita acea paternitate duhovnicească, ase- 
menea marilor părinți ai Bisericii din trecut. 

În încheiere voi spune doar că Părintele Stă- 
niloae a trăit nouăzeci de ani, însă în toți aceşti 
ani, el s-a uitat pe sine şi a făcut totul pentru alții, 
pentru Biserica pe care a slujit-o, pentru țara sa, 
pentru Ortodoxia românească şi universală. S-a 
mai spus şi de către alţii, o spun şi eu, că a-l numi 
pe Părintele Stăniloae „părintele meu“ sau „pă- 
rintele tău“, ori „părintele spiritual al unui grup 
de teologi entuziaşti“, ar fi o adevărată nedrep- 
tate. El este pentru totdeauna „părintele nostru“ 
- „Părintele Bisericii Universale“. 

Prin urmare, nădăjduiesc că vom şti, pe mai 
departe, să ne cinstim înaintaşii aşa cum se cuvi- 
ne deşi în aceste vremuri prețuim mai mult pe 
alții de oriunde şi de aiurea, căci ni se par a fi mai 
exotici, mai spectaculoşi, senzaţionali!... Şi totuşi, 
sunt convins de faptul că ce este nobil rămâne, iar 
ce este ieftin, apune!... 

Stefan Iordache - 
Dacă ar mai fi trăit 


O viaţă... 


Paul-Gabriel Sandu 





ăzute din perspectiva dispariției unui om, 

- aşadar din perspectiva dispariţiei unei 

lumi întregi - cuvintele rostite de acesta 
cu puţin timp înainte de moarte primesc aura 
unor profeții adresate fiecăruia dintre noi. Într- 
un interviu acordat lui Mihai Tatulici, reluat de 
mai multe ori pe unul dintre posturile naţionale 
de televiziune, Ştefan Iordache răspundea într-un 
mod aparent straniu unei întrebări fireşti, care ar 
fi putut da, mai degrabă, ocazia unui exercițiu de 
auto-admiraţie. Ce întrebare ar putea satisface 
mai deplin orgoliul unei personalități decât cea 
căreia Ştefan Iordache i-a dat un răspuns cu totul 
neaşteptat: Dacă ar fi avut ocazia să ia viața de la 
început, ar face acelaşi lucru? 

Cum s-ar fi putut răspunde la această între- 
bare? Ştefan Iordache a întârziat un moment răs- 
punsul, nu pentru că nu se hotărâse deja în pri- 
vința lui, ci pentru că încerca să găsească cel mai 
potrivit mod de a-l traduce în cuvinte: Dacă ar 
mai fi avut o viaţă, n-ar mai fi făcut la fel; dacă ar 
mai fi avut încă o viață pe lângă cea dintâi, n-ar 
mai fi făcut la fel; sentimentul transmis celui care 
asculta interviul a fost că enumerarea ar fi putut 
continua la nesfârşit, şi că oricâte alte vieți ar fi 
fost invocate, alegerea ar fi fost mereu alta. 

Acest răspuns, oferit de către un om care a 
ridicat actoria, prin muncă şi talent, la cel mai 
înalt nivel, de către un om pe care toţi cunoscuţii 
îl numeau prieten şi pe care toți colegii îl apre- 
ciau, are în primă instanță un profund aer de stra- 
nietate. Ne-am fi aşteptat cu toţii la un zâmbet şi 
la câteva cuvinte fireşti în locul acestui răspuns. 
Am fi aşteptat răspunsul unui om împlinit, mulțu- 
mit de ceea ce a reuşit să „ctitorească“. Răspunsul 


pe care îl oferea Nietzsche, în forma unui îndemn: 
Trăieşte fiecare clipă așa încât să tie suportabilă 
repetarea ei [a intinit. Ideea eternei reîntoarcei a 
aceluiaşi structurează acest gând al filosofului 
german prin care gândirea nietzscheeană atinge 
una dintre culmile sale. Răspunsul lui Ştefan Ior- 
dache nu intră în conflict cu acest gând. El nu face 
decât să dovedească, acolo unde mai era nevoie, 
că filosofia nietzscheeană, prin îndemnul său, 
este înainte de toate o filosofie a aroganței. În- 
demnul nietzscheean apare, în lumina cuvintelor 
lui Iordache, în întreaga lui superficialitate. Şi 
asta se întâmplă pentru că omul - nu omul în ge- 
neral, ci fiecare dintre noi - este structural vor- 
bind o continuă, neîntreruptă alegere. Alegerea 
de a urma un liceu sau altul, de a deveni scriitor, 
şi nu medic, inginer sau actor, alegerea de a pleca 
sau nu peste granițe, de a te întâlni sau nu cu o 
persoană sau alta. Fiecare dintre noi este astfel, 
în mod radical, alegerile pe care le face, dar şi cele 
pe care nu le face, şi care rămân cumva în urma 
noastră, ca un fel de posibil imposibil. Fiecare ale- 
gere a noastră presupune astfel ratarea unor 
nenumărate alte posibilități, mai mult sau mai 
puţin bune, care ne-ar fi putut purta existența 
într-o cu totul altă parte. Fiind structural liber, 
omul se face vinovat pentru toate posibilităţile 
ratate sau refuzate implicit prin alegerea uneia 
singure. Pentru că fiecare alegere nu este înte- 
meiată decât de noi înşine şi prin propria noastră 
libertate, pentru că aşadar fiecare alegere se înte- 
meiază pe sine însăşi, dar şi pentru că, mai ales, 
liberatea alegerii ne-a fost mai presus de orice 
impusă, omul este un paradox în care faptul de a 
fi liber se confundă cu asumarea acestei libertăți 
la care am fost constrânşi. 

Gândul lui Ştefan Iordache traduce tocmai 

acest pardox al libertăţii umane care ne pune, de 
fiecare dată deja, faţă în faţă cu alegerea pe care o 
avem de făcut şi implicit cu cele pe care trebuie să 
le refuzăm. Dacă omul e infinit mai mult posibil, 
decât real, sau dacă el este cu precădere posibil, 
fiind definit ca ființă tocmai de acest posibil al 
său, iar nu de ceea ce a împlinit deja, atunci privi- 
rea oricăruia dintre noi se va întoarce, pe măsură 
ce posibilul va fi resorbit în real, către acesta din- 
tâi, către acele „...păduri ce ar putea să fie/ şi 
niciodată nu vor fi“ ale poetului. 

Răspunsul pe care îl oferea marele actor nu 
poate fi aşadar numai semnul unor regrete, pe 
care orice om, indiferent de câte ar fi împlinit, le 
păstrează în intimitatea ființei sale. E un fapt că 





pe Ştefan Iordache l-am fi putut auzi spunând că 
nu crede în existenţa prietenilor adevăraţi, ci 
doar în existența momentelor de prietenie; e ade- 
vărat că a regretat de multe ori atmosfera politică 
sau profesională a unei societăți aflate în deze- 
chilibru, însă răspunsul pe care l-a dat luminează, 
într-un mod mai radical, ceva dincolo de orice fel 
regrete şi remuşcări. Ceva ce Heidegger ar fi 
numit faptul de a fi vinovat, fără să fie pusă prin 
aceasta în joc vina față de o persoană sau alta, ci 
vina structurală, decisivă pentru ființa noastră, 
care ne determină să alegem şi să configurăm din 
vastitatea posibilului unicitatea realului. 

Dacă ar mai fi trăit o viață... Numai că timpul 
nu are niciodată răbdare... 

Biserica în lumea 
contemporană! 


Pr. Gheorghe Calciu 





ca nvăţătura ortodoxă ne vorbeşte despre cele 
] două dimensiuni ale Bisericii luptătoare: di- 
mensiunea mântuitoare, verticală, şi dimen- 
siunea pământească, orizontală, adică extensiu- 
nea ei socială. 

Toate actele sacre sunt pentru mântuirea 
oamenilor. Ele îşi au sursa în învățătura hristică, 
în ansamblul sacramentelor, în harul lui Dum- 
nezeu (pogorât la înființarea Bisericii văzute şi 
care, de atunci, a rămas lucrător în lume), dar 
mai cu seamă în prezența reală a lui lisus Hristos 
în Sfânta Euharistie, miracol ce se realizează în 
timpul Sfintei Liturghii, atunci când preotul 
rosteşte „epicleza“ - rugăciunea de invocare a 
Sfântului Duh. 

Dimensiunea orizontală a Bisericii se referă 
Ia rolul ei social în această lume, care, dintotdeauna, 
a avut nevoie de consolare şi de ajutor spiritual 
sau material, pe care nimeni nu i le-a putut oferi 
mai bine decât Biserica. Această dimensiune, 
acest „Apostolat Social“ (cum îl numeşte în scrie- 
rile sale Patriarhul Justinian Marina), îşi are ori- 
ginea în Matei 25, 33-46. Aşa cum vedem din text, 
la sfârşitul lumii nu vom mai fi întrebaţi despre 
credința noastră (căci în clipa aceea vom avea evi- 
dența deplină a lui Dumnezeu), ci de faptele 
noastre, care sunt înşirate cu precizie: dacă am 
hrănit pe cel flămând şi am dat de băut celui înse- 
tat, dacă am îmbrăcat pe cel gol şi am primit pe 
cel străin, dacă i-am vizitat pe cei bolnavi şi pe cei 
din închisori. 


Dacă, după cum pretind protestanții, ne 
mântuim numai prin credință (sola fide), de ce 
atunci îi contrazice Însuşi lisus, Care, la Judecata 
Finală, ne va trimite la iad sau la rai pe baza fap- 
telor noastre? 

Am să mă refer aici cu precădere la aspectul 
social al Bisericii, deoarece, astăzi, grupurile atee 
şi cele politicianiste se simt stânjenite de prezen- 
ţa Bisericii, atât de activă în Vest şi încă atât de 
puţin vizibilă în Est. Bisericile protestante şi cea 
catolică, din lumea occidentală, au conştiinţa im- 
portanței lor, a forţei umane de care dispun cu 
ajutorul lui Dumnezeu, nelipsindu-le curajul de a 
interveni în toate problemele care bântuie lumea 
noastră şi care fac din viaţa socială un infern, une- 
ori mai suportabil, alteori insuportabil, dar, ori- 
cum, un infern pentru inima şi sufletul omului 
creştin. 

Biserica răsăriteană a fost de multe ori 
despuiată, de către puterea politică, de dimensi- 
unea ei socială, iar Biserica actuală, supusă până 
nu demult statelor totalitare comuniste, se în- 
toarce greu şi încet la misiunea ei caritabilă, îm- 
piedicată, în mare parte, de obişnuinţa cu poziţio- 
narea ei într-un fundal îndepărtat al vieţii sociale 
şi, pe de altă parte, de un anume sentiment de 
vinovăţie determinat de subordonarea faţă de 
puterea lumească din perioada ateismului roşu. E 
deajuns ca nişte indivizi fără importanță şi fără mo- 
rală să-şi ridice glasul împotriva ierarhilor - şi 
aceştia din urmă bat imediat în retragere; dintr-un 
sentiment de autocenzură, creat tot de lunga pe- 
rioadă de teroare la care au fost supuşi, ierarhii 


“Textul acesta al Părintelui Gheorghe Calciu (1925-2006), definitivat exact în urmă cu 8 ani (septembrie 2000), 
îşi păstrează pe deplin actualitatea... A fost publicat şi ca prefață a volumului colectiv Romfest 2000 - Despre 
rostul românilor la 2000 de ani de la Nașterea Mântuitorului lisus Hristos. Conferinţe şi comunicări tipărite cu 
binecuvântarea Prea Fericitului Părinte Teoctist, Patriarhul Bisericii Ortodoxe Române, Asociaţia Română 
pentru Cultură şi Ortodoxie, Bucureşti-Sibiu, 2000. Volumul conţine, în mare parte, lucrările celei de-a VII-a 
ediții Romfest, care avea să fie şi ultima. Romfest-ul, forum bienal de spiritualitate şi cultură panromânească, a 
luat naştere în sânul Exilului românesc de pe continentul american - Statele Unite şi Canada - prin strădania 
câtorva vechi luptători anticomuniști. Părintele Gheorghe Calciu a fost ales încă de la început ca Preşedinte de 


Onoare al Comitetului Internațional. 

ortodocşi nu mai au destul curaj să-şi asume pu- 
blic grupurile religioase care activează pentru Bi- 
serică, şi în special organizaţiile de tineri, care 
sunt mai înfocaţi prin natura vârstei şi pe care 
mondialiștii, deviații sexuali şi subminatorii ade- 
vărului credinței îi etichetează cu uşurinţă drept 
„fundamentalişti“ - un fel de lozincă aparținând 
categoriilor de expresii de sorginte marxistă, ca 
„nazist“, „legionar“, „duşman al poporului“ (aici: 
al „democraţiei“), cu care, în trecut, aceiaşi „tova- 
răşi“, sau alții mai vechi, puteau trimite la închi- 
soare cam pe oricine li se năzărea. 

În realitate, Biserica răsăriteană este cea ca- 
re a organizat primele acțiuni sociale, înaintea 
oricărui guvern sau grup caritabil: spitale, case 
de copii, case pentru fetele pierdute, case pentru 
bătrâni etc., şi chiar îngrijiri speciale pentru le- 
proşii care trăiau în lagăre izolate, acolo unde 
numai creştinii - îndeosebi preoții şi monahii - 
aveau curajul să meargă printre ei, pentru a-i în- 
griji, hrăni etc. Această acţiune socială a luat pro- 
porții epopeice prin purtarea de grijă a Sfântului 


Vasile cel Mare, cunoscută în patrologie şi în isto- 
ria Bisericii sub numele de „Vasiliada“. 

Toate aceste date istorice, înşirate aici suc- 
cint, au doar caracter de rememorare. Scopul 
nostru este acela de a vedea dacă Biserica, în Vest 
şi în Est, are şi poate avea un rol important în via- 
ţa socială şi chiar politică. În ciuda strigătelor dis- 
perate ale anumitor categorii de oameni ca Bise- 
rica să rămână între zidurile ei şi să nu se ameste- 
ce în viața curentă a societății (exact ideile comu- 
niste de până în 1990, exprimate însă într-o altă 
tonalitate şi în circumstanţe deosebite!), Biseri- 
cile continuă să aibă un rol din ce în ce mai impor- 
tant în afacerile publice ale societăţii occidentale, 
ca şi - chiar dacă într-o măsură încă insuficientă - 
în lumea răsăriteană postcomunistă. Spaima stri- 
gătorilor izvorăşte din autoritatea mereu mai ma- 
re a Bisericii în Răsărit, ce are puterea de a în- 
grădi fenomenul corupției în fostele țări comu- 
niste (chiar dacă până acum n-a apucat s-o facă 
decât în mică măsură), de a moraliza societatea şi 
de a influența populaţia țărilor respective în pri- 

vința alegerii parlamentarilor pe alte criterii de- 
cât cele ale propagandei deşănțate şi mincinoase, 
punând înapoia noastră isteriile politice, de orice 
natură ar fi ele, şi cercetând pe candidat după fap- 
tele sale: dacă a hrănit pe cel flămând, dacă a îm- 
brăcat pe cel gol, dacă a vizitat pe cel bolnav, aşa 
cum propovăduieşte şi face Biserica. 

Din nefericire, există chiar unii oameni de 
bună-credință ce se asociază atitudinii de deni- 
grare a Bisericii prin ierarhii ei, lovind implicit în 
poporul lui Dumnezeu, care ştie că mântuirea 
vine prin Biserică şi prin harul dat slujitorilor ei, 
indiferent de vrednicia sau nevrednicia lor. 
Aceşti oameni îşi închipuie că Dumnezeu este atât 
de slab încât ar putea să se împiedice de nevred- 
nicia „vaselor“ prin care lucrează, sau că această 
nevrednicie ar zădărnici puterea lui Dumnezeu 
de a lucra în lume! 

În America (mai ales în SUA), situaţie pe care 
o cunosc foarte bine, urmărind-o stăruitor şi în- 
deaproape, influența Bisericilor este pe zi ce 
trece mai puternică, ele implicându-se din ce în ce 
mai mult în viața cetăţii şi barând numeroase 
acțiuni neconforme cu principiile Binelui şi Drep- 
tății. Toţi candidaţii încearcă să câştige aceste gru- 
pări de credincioşi, ştiind că votul lor contează. 
Vă asigur însă că acest vot are o pondere de cel 
mult o pătrime din ponderea pe care ar avea-o 
Biserica Ortodoxă în țările răsăritene, dacă aceas- 
ta s-ar angaja mai ferm în viața socială, urmărind 
cu stăruință şi sfințenie purificarea scenei politi- 
ce. Votul american al Bisericilor reprezintă un 
procent de aproximativ 19%, pe când cel orto- 
dox, bunăoară în România, ar putea reprezenta 
50-60%, presupunând că preoții şi ierarhii şi-ar 
recâştiga încrederea credincioşilor şi ar avea 
curajul să-i sfătuiască pe aceştia cu cine să voteze, 
pornind exact de Ia Judecata lui Iisus Ia sfârşitul 
lumii. 

Cei care strigă împotriva amestecului Biseri- 
cii în viaţa social-politică ignoră câteva lucruri 
elementare: că politica este arta de a conduce 
cetatea (0 artă în care se implică nu numai parti- 
dul sau alesul, ci întreaga cetate, cu atât mai mult 
grupurile organizate), că Biserica se implică în 
politică, iar nu în politicianism, diferența fiind 
cam cea dintre rai şi iad; că Biserica urmează o 
poruncă divină în a apăra individul împotriva 
opresiunii guvernelor, în a lupta împotriva ne- 











reptăţii; în sfârşit, că Biserica nu-şi trimite preo- 
ţii să organizeze partide, sau să facă propagandă 
electorală unui partid anume, ci le explică oame- 
nilor puterea pe care o au (şi care decurge de la 
sine din calitatea lor de cetățeni), călăuzindu-i 
spre făcătorii de fapte bune, iar nu spre indivizii 
vociferanți şi înşelători. 

În Statele Unite, intervenţia asociaţiilor reli- 
gioase a schimbat nu o dată orientarea unor can- 
didați. Astfel, când candidatul Phil Gramm a fost 
atacat de pastorul James Dobson pentru slabul 
său ataşament față de valorile creştine, acesta a 
răspuns: „Eu candidez la postul de preşedinte, nu 
la cel de predicator!“. Declaraţia sa a supărat în- 
treaga Coaliţie Creştină. Phil Gramm şi-a schim- 
bat atitudinea şi, de atunci, chiar după ce a pier- 
dut postul de candidat, nu a încetat să prețuiască 
valorile creştine în viața socială şi politică. Gru- 
purile creştine au reuşit chiar să schimbe hotărâ- 
rea preşedintelui Clinton de a numi un anume 
ambasador în Belgia, pe motiv că era vorba de un 
homosexual declarat public. Care ar fi oare reac- 
ţia anumitor persoane apărătoare ale „demnită- 
ţii“ homosexualilor din România auzind acest lu- 
cru despre democraţia americană? Şi oare ce ar 
spune ei dacă acelaşi lucru s-ar întâmpla la meri- 
dian românesc? 

Biserica are tot dreptul de a interveni în via- 
ţa socială (ba chiar, în anumite limite, şi în viața 
politică) pentru a o încreștina, căci o politică în- 

creștinată ar avea binecuvântarea Bisericii şi ar 
merge pe calea cerută de Dumnezeu. 

O deosebită atenţie trebuie acordată parla- 
mentarilor, care sunt chemaţi să dea legi bune 
țării. Cu cât vor fi mai creştini, cu atât vor fi mai 
apropiaţi de principiile Mântuitorului şi de însăşi 
inima neamului. 

În Parlamentul american, membrii catolici, 
chiar dacă nu sunt cei mai numeroşi, sunt însă cei 
mai uniți, iar poziţiile luate de ei sunt întotdeau- 
na în favoarea Bisericilor, a credinței şi morali- 
tății creştine. Chiar dacă protestanții sunt de trei 
ori mai numeroşi decât catolicii, ei sunt scindaţi 
pe grupuri şi, adeseori, votează unii împotriva 
altora. Dacă Parlamentul român ar avea un pro- 
cent de 80% creştini, viaţa politică s-ar asana de 
la sine, minciuna şi corupția ar fi reduse cu un 
procent similar, iar îngerul Domnului ar pluti 
peste aleşii națiunii. 

Parlamentul american are un capelan per- 
manent, ceea ce Parlamentul român încă nu are. 
Datorită corpului compact al membrilor catolici, 
care nu reprezintă nicidecum o majoritate, 
această legislaţie, deşi democrată şi nu lipsită de 


racile morale, ba chiar tributară unei majorități 
protestante covârşitoare, a fost obligată să 
numească un capelan catolic, eveniment care se 
petrece pentru prima oară în istoria Parlamen- 
tului. Oare Ortodoxia română nu poate obţine un 
capelan ortodox al Parlamentului României? 
Oare nu sunt la noi suficienți parlamentari orto- 
docşi? Toate condiţiile acestea sunt îndeplinite la 
un nivel mult mai înalt decât în America; piedica 
vine, însă, din două părţi: 

1. indecizia ierarhiei române ortodoxe de a- 
şi impune punctul de vedere moral-religios la 
care o obligă poziţia sacră şi datoria creştină pe 
care le are; 

2. agresivitatea adversarilor Bisericii, adver- 
sari ce se manifestă gălăgios şi disperat, cu atât 
mai gălăgios şi mai disperat cu cât îşi dau seama 
cât de stupidă - şi, până la urmă, cât de precară - 
este poziţia lor. 

Un simplu suflu al dreptcredincioşilor i-ar 
zbura pe aceşti detractori de pe schela pe care 
s-au cățărat fără nici o cădere. Dacă minoritatea 
are drepturi, majoritatea îşi are, de asemenea, 
drepturile ei... 








A 

Câteva gânduri 
despre dreptatea 
lui Dumnezeu 


Rîndurile următoare mi-au fost inspirate de niște pasaje întilnite 
într-una dintre cele mai importante lucrări de teologie ortodoxă 
care există în limba română: Omul - animal îndumnezeit, de 
Panayotis Nellas. Felul în care autorul prezintă aici dreptatea 
divină ne ajută să vedem de ce înţelegerea legalistă a dreptății 
divine este necreștină şi de ce această înțelegere legalistă nu poate 
fi respinsă, aşa cum se întîmplă în mod curent, în temeiul disocierii 


între mila și dreptatea lui Dumnezeu. 


Gheorghe Fedorovici 





Dreptatea-ordine 
şi dreptatea-bunătate 


Dreptatea lui Dumnezeu este în primă in- 
stanță creatoare. De aceea, a spune că Dumnezeu 
lucrează cu dreptate este a spune că lucrul Său 
este drept fiindcă Dumnezeu lucrează cu drep- 
tate. Pentru a rămîne lucru al lui Dumnezeu, lu- 
crul trebuie să rămînă drept. Nedreptatea lucru- 
lui este cea care reclamă îndreptarea sa. Prin ur- 
mare, dreptatea lui Dumnezeu este creatoare şi 
îndreptătoare. Cum spune Panayotis Nellas 
urmîndu-l pe Cabasila şi în acord cu înțelegerea 
ortodoxă a Căderii şi a Mîntuirii: „Iubirea care 
este Dumnezeu (1 Ioan 4, 8) a creat zidirea în mod 
liber, din nimic. Acest act al creaţiei, fiind bun, a 
avut ca rezultat un cosmos, adică o ordine şi o 
armonie care constituie dreptatea creaţiei. Prin 
urmare, între dreptatea-bunătate a Creatorului şi 
dreptatea-ordine-armonie a creaţiei există o 
relaţie reală, intensă, iconică. Astfel, revolta sau 
ofensa omului împotriva lui Dumnezeu, nepu- 
tînd să atingă dreptatea lui Dumnezeu - căci cum 
e cu putință ca infinitul să fie afectat sau atins 
într-un fel oarecare de finit? - afectează în mod 
real icoana dreptăţii divine în creaţie, zdrobeşte 


alcătuirea psiho-somatică iconică şi funcționali- 
tatea omului şi ordinea şi armonia creaţiei. 
«Ofensa» [hybris] este, în realitate, o «rană» 
[trauma]. 

Dar, din moment ce căderea reprezintă în 
realitate o «ofensă», trebuie să existe în mod real 
şi «pedeapsa» [timoria] corespunzătoare. «Fiind- 
că trebuia ca păcatul să fie nimicit printr-o pe- 
deapsă oarecare şi să fim izbăviţi de vina lucru- 
rilor pe care le-am greşit faţă de Dumnezeu pri- 
mind o osîndă a pedepsei». Însă pedeapsa care 
vine în mod natural asupra celui ce ofensează nu 
vine de la dreptatea lui Dumnezeu, care nici nu a 
lovit, nici nu cere satisfacție, ci de la dreptatea 
creaţiei Sale. 

Pedeapsa pe care dreptatea neînduplecată a 
creaţiei o aduce asupra omului ar fi veşnică, în- 
vață Cabasila, dacă nu ar interveni dreptatea-bu- 
nătate a lui Dumnezeu să îndrepte dreptatea 
creaţiei transformînd cu iubire de oameni în mod 
interior «pedeapsa» în «leac [pharmakol], vinde- 
cînd astfel «rana» şi pedepsind, nimicind «ocara» 
care este păcatul: «Rana, însă, durerea şi moartea 
au fost născocite dintru început împotriva păca- 
tului... Pentru aceasta îndată după păcat Dumne- 
zeu a îngăduit moartea şi durerea, nu aducînd o 
osîndă asupra unuia care a păcătuit, ci mai degra- 
bă oferind un leac unuia care s-a îmbolnăvit“ 

(Panayotis Nellas, Omul - animal îndumnezeit, 
Sibiu, Editura Deisis, 1994, pp. 37-39). 

Dreptatea ţine de lucrul drept. Atunci cînd 
ceea ce este drept este făcut strimb, intervenția 
dreptății este solicitată de însăşi firea lucrului, 
care aspiră să redevină drept, adică firesc. Lucrul 
nedrept suferă din pricina strîmbăciunii sale, căci 
nedreptatea este improprie firii, este nefirească. 
Adam, după păcat, s-a „strîmbat“. Dumnezeu este 
drept şi Îşi aplică dreptatea nu pentru că ar fi fost 
ofensat de strîmbăciunea (nedreptatea) lumii, ci 
pentru că lumea însăşi are nevoie de dreptatea 
Lui. lar aceasta se întîmplă nu în virtutea atotpu- 
terniciei divine, ci datorită iubirii sale. Dumnezeu 
îndreaptă firea din iubire pentru ea, Dumnezeu 
face creatura dreaptă fiindcă aceasta suferă din 
pricina nedreptăţii ei. Dreptatea divină este iubi- 
re divină, o iubire care nu caută justiție, ci în- 
dreptare, adică recuperare, vindecare. Iubirea nu 
răzbună, nu revendică satisfacţie, ci revindecă 
(c£ ambivalența termenului latinesc vindico). Lu- 
mea este îndreptată de Cel Drept (Romani 8, 33) 
în măsura în care ea Îi primeşte dreptatea. 


Ca omul să fie drept presupune ca el să fie con- 





form dreptăţii în care a fost făcut. Adevărul omu- 
lui ţine de această adecvare la realitatea dreptății 
lui Dumnezeu. Falsul este strîmb, iar ceea ce este 
strimb este nedrept. Adevărul este dreptatea firii, 
iar dreptatea este adevărul ei. Cel drept este 
înainte-văzător fiindcă vede în lumina Dreptății. 
Acest mod adevărat al vederii îndreptate este 
posibil numai prin îndreptarea ei în Cel ce este 
Adevărul. 

Hristos este la dreapta lui Dumnezeu (Ro- 
mani 8, 34) întrucât El este Dreptatea Lui Dumne- 
zeu. Căci prin EI le-a făcut Dumnezeu pe toate. 
Lumea a fost făcută dreaptă înseamnă: lumea 
este marcată de Logos, adică de sens. Făpturile 
create sînt „litere care-şi vestesc autorul”, spune 
Evagrie. Limbajul drept este limbajul adevărat. 
Vorbirea adevărată are puterea îndreptării. Întru- 
cât este Adevărul, Hristos are puterea vorbirii în- 
dreptătoare în sens absolut: „Lazăre, ieşi afară!“; 
„Ridică-te!“; „Efata“; „Talita kumi“. 

lisus Hristos este Dreptul lui Dumnezeu, 
Dreapta Lui, Dreptatea Lui. Este îndreptarea lu- 

mii. Prin Întruparea şi Jertfa Sa, Hristos îl în- 
dreaptă pe om nu în sensul că-l repune într-un 
raport corect cu Dumnezeu; Hristos nu-i aplică o 
corecție omului, şi nici doar o tămăduire (Nellas, 
p.20), ci îl îndreaptă pe om, în El însuşi, pentru ca 
acesta să-şi poată vedea sensul său ultim. Omul 
îndreptat este omul în Hristos, este omul care nu 
are un alt principiu de viaţă şi nici o altă ţintă de- 
cît pe Dumnezeu. Prin omul îndreptat se în- 
dreaptă şi lumea, istoria întreagă îşi dobîndeşte 
sensul ei ultim, „istoria îşi are obîrşia şi ţinta fina- 
lă în Hristos“ (Nellas, p. 22). Sensul ultim al isto- 
riei este determinat de realizarea chipului lui 
Dumnezeu în om, toată istoria nu este altceva de- 
cât drumul de la „chip“ la „asemănare“. Însăși aş- 
teptarea Domnului i-a adus lui Simeon îndrep- 
tarea, şi de aceea noi îl cunoaştem acum sub nu- 
mele de Dreptul Simeon. Asta înseamnă că iadul 
nu este rezultatul dreptăţii divine percepute ca 
nemilostivire. Iadul este timp rămas neîndreptat 
fiindcă a refuzat îndreptarea. Şi a refuzat îndrep- 
tarea fiindcă s-a văzut pe sine drept. 


Biserica, loc drept și loc al 
îndreptării 


Cuvintul „biserică“ provine, după cum se 
ştie, dintr-un cuvînt grecesc care înseamnă „re- 
ge“; basilike era acea clădire care adăpostea, în 
Roma antică, o judecătorie sau o altă instituție 
imperială. Prin neîncetata solicitare a judecății 
lui Dumnezeu, Biserica este loc al judecaţii şi an- 
ticipare a Judecăţii ultime. Ca loc al dreptăţii, Bi- 
serica este locul unde dreptatea este deopotrivă 
cerută şi primită. Tainele fac dreptate credincio- 
şilor (Nellas, pp. 86-93). Întrucit Biserica, ca Trup 
al Celui Viu, este zămislită pe Cruce prin sămînța 
sîngelui şi apei care țişnesc din Coastă, se poate 
spune că toate tainele sînt instituite de fapt pe 
Cruce, de vreme ce taina lucrează prin crucea pe 
care o imprimă în toate. Tainele îndreptează, căci 
crucifică. Crucea este instrumentul îndreptării. 
Amprenta crucii nu este altceva decît amprenta 
Fiului. 

La judecată eşti de faţă. Te înfăţişezi cu fața 
ta. Vrând, nevrînd, judecata te întoarce cu faţa. Ur- 
mărind realizarea dreptăţii, adică îndreptarea, 
actul judecății se reduce Ia o în-făţişare, adică la o 
arătare a feţei. Aplicînd dreptatea, actul de jude- 


cată înfăţişează lucrurile în adevărul lor. Dum- 
nezeu le întoarce pe toate cu fața. 

Căci strimbarea este a feței. Păcatul constă în 
întoarcerea creaturii cu fața spre ea însăşi. Ceea 
ce înseamnă că doar cele care au faţă se pot strim- 
ba şi că doar cele care au față pot fi îndreptate - 
prin reflectarea feţei lui Dumnezeu. A sta cu fața 
spre Dumnezeu în-seamnă a avea fața lui Dum- 
nezeu, a redobîndi asemănarea. 

Oamenii sînt aduşi de faţă prin chemarea 
care premerge înfăţişarea. Judecata nu doar înce- 
pe printr-o solicitare a feţei, ci chiar în asta con- 
stă: „Și întorcîndu-Se, Domnul a privit spre Petru; 
şi Petru şi-a adus aminte de cuvîntul Domnului, 
cum îi zisese că, mai înainte de a cînta cocoşul 
astăzi, tu te vei lepăda de mine de trei ori. Și 
ieşind afară, Petru a plins cu amar“ (Luca 22, 
61-62). Aplicarea dreptății urmăreşte o îndrepta- 
re a acestei feţe, o orientare către ceea ce este de 
față şi totdeauna cu faţa: instanța judecătoare. 
Înaintea ei se stă drept (în picioare). A fi înseam- 
nă a fi de față. 

Dumnezeu stă tot timpul cu fața. EI este față 
pentru că EL este un Da care este totodată un apel. 
Cel chemat se întoarce cu fața către cel care-l 
cheamă. Cel chemat este îndreptat prin simplul 
fapt al întoarcerii către cel care cheamă. Întorcân- 
du-se cu fața, cel chemat răspunde prin însăşi 
această întoarcere. 

Dumnezeu este Faţa pentru că EI este prin 
excelență cel care cheamă şi cel care răspunde. 
Dumnezeu este şi cel care este de față. A fi de față 
înseamnă a fi prezent. A sta cu fața înseamnă a fi 
de față. Prezența este a feței. Prin faptul de a fi 
creat, omul este cel chemat. Prin însăşi faptul de 
a fi, Dumnezeu este cel care cheamă. 

Dar unde sînt oamenii chemaţi? Ei sînt 
chemați într-un loc care este totodată o stare - 
starea celor care sînt de faţă. În Biserică, omul 
este îndreptat, înfăţişat, către locul îndreptării 
sale: Sfinta Cruce. A sta cu fața înseamnă a fi de 
față. Biserica este locul unde se adună martorii, 
adică cei care sînt de față, mărturisind moar- 
tea şi învierea Regelui, a Basileului. Cel îndrep- 
tat este martor al Învierii. Dar nu poţi mărturisi 
Învierea decât dacă eşti şi tu înviat, adică în- 
dreptat prin nemăsurata milostivire a singuru- 
lui Dumnezeu adevărat fiindcă este singurul 
drept. 

Teofania imaginii 


Constantin Mihai 








zii „ca o identificare“, în sensul propriu al 

termenului: metamorfoza produsă de 
subiect când acesta îşi asumă o imagine al cărei 
efect este indicat de folosirea termenului de ima- 
go. Asumarea imaginii sale speculare de către 
ființă implică un caz exemplar: manifestarea ma- 
tricii simbolice în care „eul se precipită într-o for- 
mă primordială, înainte de a se obiectiva în dia- 
lectica celuilalt“. 

Imaginea speculară rămâne suportul lumii 
vizibile. Funcţia stadiului oglinzii constituie o ex- 
presie a funcţiei imaginii care trebuie să stabi- 
lească o relaţie între organism şi realitatea sa, un 
fel de Innenwelt şi Umwelt. Ruptura acestui ra- 
port generează o reconfigurare a structurii su- 
biectului. Momentul în care se încheie stadiul 
oglinzii marchează, prin identificarea ființei cu 
imaginea, dialectica care leagă subiectul de nişte 
situaţii, social elaborate. Stadiul oglinzii este per- 
ceput, deci, în cadrul experienței psihanalitice, 
„ca formator al funcţiei subiectului“. 

Metafora oglinzii reuşeşte să descrie ceea ce 
Henry Corbin numeşte Mundus Imaginalis. Ceea 
ce vedem în oglindă nu este nici fantasmă, nici fi- 
inţa cuiva. Imaginea nu corespunde mereu ființei 
noastre concrete, ci ea depinde realmente de apa- 
riția noastră. Mundus Imaginalis este un plan de 
reflexie între lumea spiritului şi cea a materiei. În 
spaţiul său, aceste coordonate se află în contigui- 
tate, una prin mișcare descendentă (kenosis) şi 
alta prin asceză. Potrivit teoriei Sfântului Maxim 


naliza psihanalitică înţelege stadiul oglin- 


1 Jacques Lacan, Ecrits 1, Paris, Seuil, 1966, p. 90. 


Mărturisitorul, oglinda reflectă chipul lucrurilor 
originare pe care nu le cuprinde în subzistența 
lor descoperită. Oglinda este o mediere care re- 
velează şi ascunde, în acelaşi timp; ea se pliază pe 
modul cognitiv al omului decăzut. Inapt de a cu- 
noaşte adevărul prin intuiţie, omul decăzut tre- 
buie să se mulțumească cu percepţia reflexului 
său pe calea virtuţii şi a cercetării. Conform 
tradiției scripturistice, îngerii care văd mereu chi- 
pul Tatălui, sunt oglindirea Chipului pe care îl pri- 
vesc. Prin urmare, cine contemplă chipurile angeli- 
ce, surprinde, în lumina lor, chiar oglindirea. Omul 
care încearcă să trăiască potrivit modelului apără- 
torilor divini, devine oglinda lor. Îngerii sunt pur- 
tătorii acestui joc de oglinzi, prin intermediul căro- 
ra se poate pătrunde în spaţiul transcendenței. 
Modelul călugărului ca immitatio angeli devine sim- 
bolul permanent în literatura patristică?. 

Problematica ontologică a imaginii se regă- 
seşte în statutul ambivalent atribuit de gândirea 
antică şi medievală imaginii speculare care poate 
fi asimilată fie unei aparenţe iluzorii, fie unei mi- 
metici ontofanice. Valoarea oglinzii, hermeneuti- 
ca imaginilor în oglindă ne permit să decriptăm 
modul în care o anumită determinare a imaginii 
sensibile se regăseşte în proiecția ființei. 

Reprezentarea speculară dă naştere unei 
confuzii care poate apărea între imagine şi mo- 
del. Este cazul experienței autoscopice care ne de- 
termină să conferim imaginii mai multă realitate 
decât are ființa ce se oglindeşte în ea. Narcis este 
un exemplu clasic pentru această experiență în 
care dublul sfîrşeşte prin a lua locul ființei. Inter- 
pretarea gnostică atribuie crearea lumii proiec- 
tării unei imagini arhetipice a omenirii, care a 
rămas prizonieră ca urmare a unei fascinaţii pen- 
tru reflexul său. Imaginea tinde să-şi piardă iden- 
titatea, nu numai în cazul abaterii sale de la 
model, ci şi în momentul producerii unei iluzii 
care poate să genereze disoluția realului. 


2 Andrei Pleşu, Despre îngeri, Bucureşti, Humanitas, 2003, pp. 63-64. 
3 Jean-Jacques Wunenburger, Filosofia imaginilor, laşi, Polirom, 2004, pp. 211-212. 

Teologia creştină a făcut posibilă o bogată 
ontologie a imaginii în jurul problemei centrale a 
Întrupării. Este important să înțelegem modul 
prin care fiinţa lui Dumnezeu devine imagine, 
adică ia forma corporalităţii în lume. Creştinis- 
mul valorizează moştenirea iudaică, interpre- 
tând creaţia lumii ca opera personală a lui Dum- 
nezeu. Din perspectiva neotestamentară, Hristos 
este imaginea/icoana lui Dumnezeu, omul fiind 
invitat să îmbrace această icoană. 

În tradiţia creştină, teologia icoanei urmea- 
ză o altă cale decât cea a Euharistiei. Icoana chris- 
tică nu este o reprezentare asimilabilă unui desen 
sau unui tipar, ci o iradiere care îl restituie pe 
Hristos fără nici o duplicare speculară. În schimb, 
Euharistia este imaginea adevărată a lui Hristos, 
întrucât ea este impregnată de Duhul Sfânt; spre 
deosebire de icoană, Euharistia are o dublă di- 
mensiune: divină şi materială. Ca urmare a Întru- 
pării, imaginea christică a fost făcută vizibilă, 
anulând astfel interdicția veterotestamentară de 
a reprezenta divinul. Prin urmare, oamenii care 
neagă faptul că Hristos poate fi reprezentat prin 
icoană, neagă implicit realitatea Întrupării. 
Imaginea nu se identifică în esența şi substanța sa 
cu modelul. Iconoclasmul comite o blasfemie 
atunci când consideră Euharistia o imagine. 








Euharistia este însuşi Hristos, şi nu imaginea sa. 
Iconodulia ignoră sau neagă funcţia simbolică a 
imaginii sacre. 

Teologia creştină dezvoltă o simbolistică a 
cultului şi a tradiţiei fundate pe funcţia figurilor 
vizibile ale imaginii lui Dumnezeu. Icoana încear- 
că să pună capăt rupturii ontologice între natural 
şi supranatural, între vizibil şi invizibil. Funcţia 
teofanică a icoanei nu epuizează esența invi- 
zibilului, transcendenţa. Teologia imaginii nu a 
încetat să se delimiteze de cultul idolilor. Idolul 
consemnează divinul plecând de la privirea 
umană; el reprezintă un nivel inferior al divinu- 
lui. Pentru a împlini esența sa, icoana trebuie 
să-şi piardă valoarea de imagine divinizată, des- 
chizându-se astfel spre invizibil. Icoana ascunde 
şi dezvăluie distanța existentă între divin şi ima- 
ginea saf. 

Creştinismul se prezintă ca o gândire fecun- 
dă a imaginii unde epifania lui Dumnezeu se rea- 
lizează într-o altă realitate, un fel de Mundus Ima- 
ginalis. Această teofanie ţine de o ontologie a gra- 
delor ființei care, spre deosebire de dualisme, 
propune un spaţiu intermediar, dominat de ființe 
ale intervalului, îngerii. Creştinismul a reuşit să 
elaboreze o sistematică speculativă care facilitea- 
ză triumful imaginii şi utilizarea sa religioasă. 


4 Jean-Luc Marion, L'idole et Ia distance, Paris, Grasset, 1977, p. 25. 

O critică preliminară 
a „conservatorismului 


schimbării“ 


Ovidiu Hurduzeu 





-25 august 2008) a publicat un fragment 

din cartea domnilor Valeriu Stoica şi Dra- 
goş Paul Aligică Reconstrucția dreptei. Între expe- 
rimentul capitalist occidental şi proiectul naţio- 
nal românesc, în curs de apariţie la editura Hu- 
manitas. Potrivit autorilor ei, lucrarea este gândi- 
tă ca o contribuţie la dezbaterea publică în jurul 
identităţii doctrinare a dreptei româneşti astăzi şi 
a viitorului proiect naţional românesc. Domnii 
Valeriu Stoica şi Dragoş Paul Aligică consideră că 
„demersul nostru trebuie citit nu atât ca o afir- 
maţie de ortodoxie doctrinară, cât ca o provocare 
la o dezbatere publică... Nu pretindem că lista 
noastră de teme este exhaustivă. Și în nici un caz 
nu pretindem că am deţine răspunsuri defini- 
tive“. 

După această situare iniţială pe poziţiile 
modestiei discursive şi a dezbaterii civilizate de 
idei, cei doi autori anunță „totuşi câteva teze rela- 
tiv ambiţioase:. 

În fraza următoare, „tezele relativ ambiţioa- 
se“ devin „răsturnare spectaculoasă a felului în 
care vor fi definite şi percepute aceste proiecte 
politice“. Mai mult. Răsturnarea spectaculoasă - 
trecerea de la „abordarea cu fața întoarsă spre 
trecut, la o abordare cu fața către viitor“ - se gon- 
flează într-o ditamai „reconsiderare a înseşi sub- 
stanţei doctrinare a ceea ce numim dreapta ro- 
mânească şi, legat de aceasta, o reinterpretare a 
dimensiunii identitare a proiectului naţional“. 
Deşi domnii Valeriu Stoica şi Dragoş Paul Aligică 
ştiu că „sunt şi alte propuneri“, că există „reacții 
din partea celor care gândesc lucrurile în alte par- 
adigme“, nu par să aibă vreo îndoială că propune- 
rile enunțate în Reconstrucția dreptei vor fi „in- 


R evista 22 în numărul 963 (19 august 2008 


corporate dezbaterii publice“. Optimismul derivă 
din încrederea nestrămutată a celor doi autori în 
progresul omenirii: românii vor prefera cu sigu- 
ranță proiectele politice îndreptate cu faţa către 
viitor celor întoarse către trecut, „care s-ar reven- 
dica de la radicalismul antiliberal şi anticapitalist 
al perioadei interbelice sau s-ar complăcea prea 
mult în nostagia aristocrației secolului al XIX-lea“. 

În acest articol, printr-o acrobație mentală, 
ne vom plasa şi noi „cu fața către viitor“, încer- 
când să ne imaginăm conservatorismul şi tradiția 
aşa cum le vor domnii Stoica şi Aligică: „conserva- 
torism al schimbării“ şi experiment „occiden- 
tal-democratic-capitalist“. (Gânduri rebele ne duc 
imediat la caragialescul „curat murdar, coane 
Fanică“. ) 

Hotărâţi să descoperim „forma de tradiţie cu 
totul atipică“, ne lepădăm de termenul „conser- 
vatorism“ din dicţionare. Bună de aruncat la gu- 
noi definiția din „Le Petit Robert“: „partidul con- 
servator“ este un „defenseur de l'ordre social, 
des idees et des institutions du pass“! Nici 
„Webster“-ul nu-i mai breaz cu al său „conser- 
vatism“ în chip de „disposition to preserve what 
is established and to promote gradual develp- 
ment rather than abrupt change“. lar „Dex“-ul ne 
duce de-a dreptul în eroare: „Conservatism - ati- 
tudine, sistem de idei, convingeri politice care 
acordă importanţă instituţiilor tradiţionale (reli- 
gie, familie, proprietate) şi susțin dezvoltarea 
treptată în locul schimbărilor bruşte“. Este clar că 
autorii dicţionarelor au încercat să explice ter- 
menul „conservator“ într-un mod retrograd, „pe 
baza unei formule gândite şi puse în practică în 
secolul al XIX-lea“. 

Din moment ce termenul „conservator“ 
înseamnă schimbare, şi nu o schimbare oarecare, 
ci un „experiment“, mă întreb dacă „experiment“ 

n-a devenit între timp echivalent cu „stagnare“. 


Nesigur pe cunoştinţele mele, mă văd obligat să 
verific. Cum domnii Stoica şi Aligică nu redefi- 
nesc şi termenul „experiment“, nu am altă soluţie 
decât să recurg, tot la anacronicele dicţionare. 
Sursele consultate îmi confirmă că vechea defi- 
niţie stă încă în picioare: „experiment“ înseamnă 
un procedeu sau metodă care provoacă în mod 
intenţionat şi în circumstanţe controlate unele 
fenomene cu scopul de a descoperi un efect sau 
lege necunoscută. Sau le provoacă pentru a sta- 
bili o ipoteză. 

Edificat, merg mai departe. Ce poate însem- 
na oare termenul „experiment“ în plan politic, 
economic sau cultural? Din nou îmi năvălesc în 
minte gânduri rebele: experimentul iacobinilor 
preluat şi dus la ultimele lui consecințe de revo- 
luţia bolşevică; nazismul şi fascismul, experimen- 
tul khmerilor roşii de dezurbanizare a Cambod- 
giei, colectivizarea agriculturii sub comunişti, ex- 
perimentul Piteşti, experimentul eşuat al „ora- 
şului planificat ştiințific“(Brasilia). Ba mă întreb 
daca nu cumva a fost un experiment şi revoluția 
industrială, cu consecinţele pe care le resimțim 
astăzi: secătuirea resurselor naturale, distruge- 








rea biodiversităţii, gigantismul industrial şi 
hipercomplexitatea civilizațională. 

Chiar dacă am vedea lumea numai în roz, 
orice experiment, inclusiv „experimentul occi- 
dental modern“, nu poate fi altceva decât o ingi- 
nerie. Elite auto-impuse repudiază trecutul unor 
popoare, pentru a propune populațiilor fără Me- 
morie, „condiționate“ pavlovian, un nou model 
de societate, prezentat drept ideal. Prin metode 
propagandistice, cetățenii sunt convinşi că socie- 
tatea viitoare va asigura pacea, dreptatea socială, 
securitatea, prosperitatea etc. În caz că operaţia 
de condiţionare eşuează, parțial sau integral - alt- 
fel spus, populaţia nu poate fi convinsă prin pro- 
pagandă şi stimulente economice - elitele recurg 
într-un grad mai mare sau mai mic la coerciţie şi 
violență (cenzură, îndepărtarea scepticilor şi re- 
zistenţilor.) 

Descrierea „experimentului occidental mo- 
dern“ oferită de domnii Stoica şi Aligică nu lasă 
nici un dubiu. Aglutinarea naţiunilor într-un 
„bloc politic şi civilizaţional“, „reinventarea“ po- 
poarelor lumii pe baza unei „mari strategii isto- 
rice“, „proiectele de reconstrucţie identitară“ a 
fiecărei naţiuni, „schimbarea socială continuă“ 

sunt procese instrumentalizate a căror scop este 
creearea unei engineering society, o utopie năs- 
cută din obsesia scientistă a postmodernităţii 
(obsesie denunțată, printre mulți alţii, de FA. 
Hayek în Counter-revolution of Science: Studies 
in the Abuse of Reason). 

În „marea strategie istorică“, îndrăznim să 
vedem ingineria tehnoglobalistă care reconfigu- 
rează în prezent lumea. Nu este nici o îndoială că 
globalismul, în calitatea sa de „experiment istoric 
generat de vestici“, se leagă de o tradiţie - tradiţia 
vesticilor marxişti, a vesticilor experţi, birocrați şi 
„planificatori“ - tradiţia celor care de două sute 
de ani încoace se tot chinuie să cucerească şi să 
transforme atât natura sălbatecă, cât şi natura 
umană. În nici într-un caz nu poate fi vorba de 
tradiția conservatoare! 

Domnii Stoica şi Aligică ne asigură că „mare- 
le experiment“ - identificat de noi cu tehnoglo- 
balismul - este „capitalist-democratliberal“. În 
opinia autorilor, acestea sunt calități absolute. 
Deodată, intenţia celor doi autori de a „trece din- 
colo de lozinci“ ia accente triumfalist-mesianice. 
„Blocul politic şi civilizaţional“ concoctat de „ma- 
rele experiment“ ne este descris în termenii „ex- 
cepționalismului tipului de cultură şi civilizație 
propuse umanităţii de către Occident“. Este ciu- 
dat cum un discurs ce pretinde să privească lu- 
mea prin ochii secolului XXI, nu reuşeşte să în- 
frângă „inerția locurilor comune“ din mitologia 
secolelor trecute. „Capitalismul democrat libe- 
ral] este diferența specifică faţă de care toate cele- 
lalte civilizaţii şi forme sociale pălesc“, afirmă 
negru pe alb domnii Stoica şi Aligică. A privi 
Occidentul, aglutinat într-un „bloc politic şi civi- 
lizaţional“, din perspectiva unei presupuse supe- 
riorități imperiale - mă gândesc la „excepțio- 
nalismul“ celei de „A treia Rome“ fasciste sau ru- 
seşti, la Manifest Destiny american, la superiori- 
tatea rasială profesată de nazişti - mi se pare un 
exercițiu propagandistic ratat din deschidere. 

Pe de o parte, „elitele“ le contestă românilor 
dreptul de a avea martiri creştini şi o mitologie 
naţională. Pe de altă parte, îi invită să se reformeze 
în chip de mândri apărători ai „blocului“ „având ca 
punct de sprijin şi reper excepționalismul occiden- 
tal“. Mândria de a fi român este astăzi „politic in- 
corectă“, iar conştiinţa unicității şi a poziţiei noas- 
tre în istorie este considerată de-a dreptul 


legionară. Mândria de a fi „atins de acest excep- 
ționalism“ (al blocului civilizațional) este însă pro- 
pagandistic cultivată şi pecuniar motivată. 

Domnii Stoica şi Aligică privesc „marele ex- 
periment“ neoliberal din unghiul inevitabilității 
sale istorice. „Este un trend istoric... Ne place sau 
nu capitalismul democrat liberal este nucleul ex- 
perimentului occidental modern“ - ne explică 
domniile lor cu siguranță marxistă. În opinia 
celor doi autori, când aparţii „familiei civiliza- 
ționale“ a Occidentului - chiar dacă rolul tău în 
familie este cel al Cenuşăresei - orice mișcare de 
dreapta nu poate fi decât globalistă, capitalistă, 
democrată și liberală. Domnii Stoica şi Aligică nu 
ne explică prin ce minune, în practica neolibe- 
rală, cele patru elemente au ajuns să conviețuias- 
că fericit. Augusto Pinochet şi liderii chinezi n-au 
introdus neoliberalismul prin metode democra- 
tice. Corporaţiile transnaţionale n-au nevoie de 
„democrați“, ci de lucrători ieftini, obedienţi şi 
productivi. Oriunde globalismul a implementat 
politici neoliberale, democraţia s-a supus prag- 
matismului economic, libertatea persoanei, liber- 
tăţii comerțului. Democraţia de astăzi are prea 
puțin în comun cu valorile democratice tradiţio- 
nale. Este o „democraţie de masă“ (termen folosit 
de Paul Edward Gottfried în After Liberalism), un 
produs de consum, decontextualizat, formulat în 
termenii statului managerial, se adresează unui 
cetățean pasiv şi lipsit de cultură politică. Demo- 
craţia de masă şterge granița dintre consensul 
popular şi controlul birocratic prin promovarea 
unei retorici a grijii faţă de cetăţean. De multe ori 
această grijă este o încercare deghizată de a regle- 
menta viața persoanei în cele mai mici amă- 
nunte. 

Nu înțelegem cum capitalismul global de ori- 
entare neoliberală a ajuns să-şi etaleze „excepţio- 
nalismul“ sub faldurile conservatorismului. Nu 
cumva „conservatorismul“ profesat de domnii 
Stoica şi Aligică este atât de „atipic“ încât devine 
de nerecunoscut? Nu este el însuşi o inginerie? Un 
produs fabricat la comandă? Nu ne aventurăm să 
dăm un răspuns atâta timp cât n-am citit cartea. 
Din fragmentul publicat în Revista 22 reiese însă 
clar intenţia autorilor de a înfrăţi neoliberalismul 
şi neoconservatorismul (care oricum sunt inter- 
şanjabile) într-un discurs propagandistic de fac- 
tură neo-wilsoniană. 

Parafrazându-i pe cei doi distinşi autori, 
îndrăznim să afirmăm că apariţia unei alte lucrări 
proslăvitoare a „capitalismului democrat liberal“ 
nu face decât să „ne îngreuneze vederea“ şi să 
blocheze din start „dezbaterea intelectuală şi po- 
litică privind direcţiile de acţiune colectivă ce ne 
stau în faţă“. 

Într-o dezbatere publică serioasă privitoare 
la viitorul dreptei româneşti, adevărul ar ieşi la 
iveală. De pildă, s-ar dovedi că neoliberalismul de 
astăzi nu are prea multe în comun cu liberalismul 
clasicsau „economic“ a lui Adam Smith sau Alexis 
de Tocqueville - un liberalism al statului minimal 
a cărui funcţie se reducea la păstrarea ordinei 
publice. Nici nu se aseamănă cu liberalismul „li- 
bertarian“ a lui Hayek şi a „Școlii austriece“. Neo- 
liberalismul nu este atât o doctrină politică, cât 
ideologia şi practica economică a corporatismu- 
lui industrial şi financiar transnaţional pe care 
noi l-am numit tehnoglobalism (datorită rolului 
preponderent al noilor tehnologii în răspândirea 
sa planetară). Teoriile neoliberale şi neoconser- 
vatoare despre un „self-regulating market“ sunt 
hilare. Pe plan internaţional, „comerțul liber“ es- 
te controlat de instituții supranaţionale precum 
Banca Mondială, Fondul Monetar Internațional 
sau Organizaţia Mondială a Comerțului. Pe plan 
intern, puterea intervenţionistă a statului mana- 
gerial în economie a crescut exponențial în 
„epoca neoliberală“. Statul acţionează direct 
(vezi intervenţia directă a statului în actuala criză 
financiară din SUA) sau indirect asupra econo- 
miei prin diferite agenţii de monitorizare, acor- 
dare de licențe, managementul riscului, protecția 
consumatorului, a mediului înconjurător etc. Aşa 
s-a ajuns ca guvernul federal american să devină 
cel mai mare angajator al țării. John Plender, într- 
un raport asupra economiei mondiale, întocmit 
de ziarul Financial Times scria: „Niciodată con- 
ducătorii de firme n-au fost atât de constrânşi de 
către regulamentele guvernamentale“.! Soluţia 
propusă este „better regulation“ nicidecum „no 
regulation“. În Marea Britanie, pentru a se reduce 
birocraţia s-a mărit birocraţia, creindu-se noi 
„agenţii“ şi alte regulamente (de exemplu, The 
Better Regulation Executive, Better Regulation 
Commission şi Better Regulation Act). Să mai 
amintim de „piaţa liberă“ din România şi puterile 


intervenţioniste ale statului român? În general, 
în democraţiile occidentale intervenționismul 
economic al statului şi al agenţiilor transnaţio- 
nale este mult mai extins astăzi decât în trecutul 
„keynesian“. 

Să nu ne lăsăm însă amăgiți. Intervenţionis- 
mul îl sufocă pe micul întreprinzător, dar afectea- 
ză prea puţin marea corporație, care nu ar putea 
supraviețui fără corporate welfare, subvenţiile şi 
legile protectoare oferite generos de statul mana- 
gerial, de Ia scutiri de taxe, protejarea „proprietă- 
ţii intelectuale“ şi a patentelor până la investiţiile 
din bani publici în infrastructură (transport, tele- 
comunicaţii ), cercetare şi educaţie. De regulă, în 
ordinea neoliberală, riscurile şi cheltuielile mari- 
lor companii sunt socializate, iar profiturile pri- 
vatizate. 

În „blocul civilizaţional şi politic“ de care 
apalținem, „experimentul neoliberal“ este privit 
cu un scepticism din ce în ce mai răspândit. Chiar 
susținătorii lui devotați, cum ar fi reputata publi- 
caţie BusinessWeek, au început să-şi exprime 
mari îndoieli. Într-un articol revelator „Shaking 
Up Trade Theory“ (6 decembrie 2004), Aaron 
Bernstein trece în revistă efectele negative ale 
globalizării asupra economiei SUA, citând datele 
şi statisticile oferite de mari analişti americani. 

„Elitele“ dâmboviţene fac urechea surdă la 
orice nu-i pe linia „corectitudinii politice“. Cum 
destinul lor este legat de birocraţia de la Bruxel- 
les, grupurile mondialiste şi corporaţiile transna- 
ționale, care promovează Vajnica Lume Nouă, 
orice semnal de alarmă, menit să-i aducă la reali- 
tatea lui hic et nunc, îi deranjează profund. Când 
aceste semnale vin de la dreapta lor, maşinăria 
propagandistică intră în alertă maximă. 

În prezent dezbaterile pentru definirea iden- 
tităţii doctrinare a dreptei româneşti îmbracă un 
caracter teatral. Sau, pur şi simplu, diversionist. 
Neoliberalii şi neoconservatorii (liberali deghiza- 
ți) se susţin reciproc, îşi fac bezele prin sălile de 
conferințe, apar „pe sticlă“ să discute jovial 
despre „reconstrucția identității specifice“. Ca şi 
când nu s-ar fi întâmplat nimic. Ca şi când ade- 
vărata restauraţie conservatoare n-ar bate la uşă. 


Nota autorului: Vom reveni cu un nou co- 
mentariu după apariţia cărții. 


1 John Plender, „Tilt in the balance of boardroom power“, Financial Times, 21 ianuarie 2004 

Uniunea Europeană... 
o nouă URSS? 


Silviu Man 





u este nimic nou în a afirma că UE este 

una dintre cele mai recente obsesii națio- 

nale. Dacă la începutul anilor '90, clasa 
conducătoare se încorda într-un găunos „Nu ne 
vindem țara“ (slogan cât se poate de previzibil - 
populaţiei i se livrase sistematic, după sfânta re- 
țetă comunistă, imaginea unui Occident hulpav, 
ros de cancerul capitalismului), de câţiva ani 
buni, aceeaşi clasă conducătoare trimite bezele 
Bruxelles-ului, în timp ce se străduie să plombeze 
cu acquis comunitar cariile sociale autohtone. 

Ce este UE pentru noi? Pentru cei mai mulți 
dintre români, UE este e numele de cod al unui 
jandarm continental, cu glas patern, studii supe- 
rioare şi cravată, mirosind a Dior şi a bună-cre- 
dință, singurul care „îi mai poate scutura“ pe 
aleşii noştri cei corupți. Cineva exulta pe forumul 
unui ziar: „Văd în organismele UE singura noas- 
tră salvare din mocirla imoralității în care ne tă- 
vălim de atât de mult timp“. Deci, singura modali- 
tate prin care am putea să scăpăm de mizeria lă- 
sată de comunism şi perpetuată cu meticulozitate 
după Revoluţie. 

O instanță universală, în drept să dea direc- 
tive vizavi de mărimea castraveților, gradul de 
curbură al bananelor şi bețelor de chibrit (nici o 
exagerare, cei neinformaţi pot verifica), cerceta- 


rea ştiinţifică, transhumanţa şi libertatea de 
exprimare pe internet” (recent s-a pus problema 
înregistrării bloggerilor din UE!"), ţigărilor şi 
băuturilor energizante. Dar, pe de altă parte, un 
donator universal, care pompează generos bani 
(ne)rambursabili pentru comunele sărace, pen- 
tru infrastructură, pentru agricultură şi educaţie. 
Un prieten al democraţiei, al păcii şi drepturilor 
omului. Un Olimp al experţilor, al specialiştilor, al 
tehnocraţilor. Un paradis aseptic al bunurilor, 
confortului, plăcerii, lipsei de prejudecăţi dar şi al 
eficienţei, corectitudinii (politice), transparentei 
şi ordinii. Furnizorul unic de fericire. 

În toată țara, steagurile albastre cu steluțe 
flutură vesel pe primării, hoteluri, biserici. UE 
ne-a adus cristalinul prefix „euro-“ (care poate fi 
montat cu uşurinţă pe orice noţiune) şi ideea că a 
fi european înseamnă a trăi în cea mai bună din- 
tre lumile posibile. „Eurosceptic“ şi „euroentu- 
ziast“ au devenit noi categorii ontologice. Timpul 
nostru istoric are ca punct de reper major data de 
1 ianuarie 2007. Dar nu ne punem întrebarea „cu 
ce preţ?“, a persoanei responsabile, apte de cal- 
cule pe termen lung, ci preferăm să ne întrebăm 
fripturistic: „nouă ce ne iese“? 

Ce ştim, de fapt, despre UE? Identitatea aces- 
tui organism este nebuloasă pentru noi. Care este 
structura UE, care sunt relaţiile dintre diversele 
comitete şi comiţții, cum se aleg membrii acestora 


* Benjamin Henrion, reprezentând Ia Bruxelles The Foundation for a Free Information Infrastructure, o organiza- 
ție non-profit având ca obiectiv stabilirea unei pieţe libere în IT avertizează asupra unei directive care ar da 
dreptul producătorilor de software şi providerilor de internet să monitorizeze întreg traficul de date, cu 
scopul/pretextul căutării materialelor piratate: „în viitor, aplicaţii software populare precum Skype sau chiar 
Firefox ar putea fi declarate ilegale în Europa dacă nu sunt certificate de o autoritate administrativă. Acest lucru 
va compromite întreaga dezvoltare liberă a internetului aşa cum o cunoaştem acum;. 


“ eurosceptic.ro: Autoarea Proiectului, Marianne Mikko (Grupul Socialist din Parlamentul European, Estonia), 
afirmă că, deşi blogosfera „a fost până acum un loc al bunelor intenţii şi a fost în general caracterizat de intenții 
sincere“, există riscul din ce în ce mai mare ca, pe măsură ce bloggingul devine o activitate comună, acesta să 
devină „o sursă de poluare a cyberspaţiului“. Ea crede că, pentru a preveni acest lucru, este nevoie de un fel de 
etichetă de calitate aplicată asupra blogurilor şi a bloggerilor, a căror identitate și motive pentru a scrie pe blog 
trebuie făcute publice (sublinierea mea, S.M.). Astfel, Raportul d-nei Mikko sugerează clarificarea statutului 
juridic şi de altă natură al blogurilor şi încurajează „etichetarea“ lor voluntară în funcție de responsabilitățile şi 
interesele profesionale şi financiare ale autorilor şi editorilor lor. 


E 

- rămân întrebări lipsite de importanță pentru 
cei mai mulţi dintre noi. Şi, mai important, nu 
ştim care este scopul ei de dincolo de declaraţiile 
stafidite. Nu ni se pare paradoxal că un organism 
instituţional care trebuie să funcționeze eficient 
(ab)uzează de o limbă de cauciuc ce abundă în 
concepte de maximă imprecizie, secătuite de 
sens. Nu ne miră deloc că o simplă uniune eco- 
nomică a deviat într-un sistem care impune stan- 
darde culturale. Cartea lui Vladimir Bukovski 
Uniunea Europeană... o nouă URSS? tradusă în 
româneşte de Dan C. Mihăilescu, încearcă să ri- 
dice câteva semne de întrebare asupra proce- 
deelor de lucru europene şi să dea clarificări în 
privinţa originii acestora. 

N-ar trebui să uităm că proiectul „casei co- 
mune europene“ datează din 1987 şi îi aparține 
lui... Gorbaciov - până atunci, Comunitatea euro- 
peană fiind doar un spaţiu economic unic, even- 
tualitatea unei integrări politice lipsind din agen- 
dă. Nu ar trebui să ne fie indiferent gândul că 
acelaşi Gorbaciov a rezumat politica URSS în 
privința Europei Occidentale prin formula: „su- 
grumare prin îmbrățişare“. Şi nici declaraţia lui 
Felipe Gonzalez, preşedintele guvernului spaniol 
care îi explica aceluiaşi Gorbaciov, în octombrie 
1990: „Ani şi ani - şi în mare măsură artificial - 
noi am susținut acest antagonism [opoziţia cla- 


sică între capitalism şi socialism, n.m. S$.M.]. 
Astăzi, am ajuns la o concluzie stranie. De când 
am ajuns la putere, a trebuit să lupt cu tovarășii 
mei din partid ca să-i fac să înțeleagă că economia 
de piaţă este cel mai bun instrument pentru a ne 
îndeplini scopurile principale. Nu un scop în sine, 
ci doar atât: cel mai bun instrument.“ 

Deja ar trebui să ne întrebăm cum pot fi 
amestecate socialismul european şi perestroika 
sovietică într-un proiect atât de luminos. Şi ce e 
oare cu acea expresie „sugrumare prin îmbrăţişa- 
re“? Nu e o glumă? Să mai dăm un exemplu intere- 
sant, urmând ca cititorul să studieze mai pe larg 
în cartea lui Bukovski relația pătimaşă dintre 
comuniştii ruşi şi socialiștii din Occident. Spre 
exemplu, Giscard d'Estaing, fost preşedinte al 
Franţei, aflat în delegaţia Comisiei Trilaterale îm- 
preună cu David Rockefeller şi Henry Kissinger, îi 
spune lui Gorbaciov: „La ora actuală, Europa occi- 
dentală experimentează o perestroika înnoindu- 
şi structurile. E greu de spus exact în ce moment 
se va petrece această înnoire, în cinci, zece, sau 
douăzeci de ani, dar în Europa de Vest se va naşte 
un nou stat federal modern. Noi către aşa ceva 
înaintăm, iar URSS trebuie să se pregătească să 
negocieze cu un astfel de stat unic care va reuni 
statele Europei occidentale“. 

Scopul acestei întâlniri era sprijinirea URSS 
prin integrarea în instituții economice şi financia- 
re mondiale (ex. GATT sau Fondul Monetar Inter- 
naţional). Data exactă a acestei declaraţii este... 
18 ianuarie 1989, adică pe vremea când, vorba 
autorului, „Tratatul de la Maastricht era încă în 
scutece“. Este aşadar de bun-simţ să te întrebi, 
precum Bukovski: „cum de puteau aceşti oameni 
să ştie dinainte care va fi voința popoarelor lor 
față de atari schimbări spectaculoase, menite să 
le zguduie statutul «peste cinci, zece sau douăzeci 
de ani?“. Unde mai are loc democraţia de vreme 
ce exista deja un plan de la care nu trebuie să 
existe abateri (precum Danemarca în 1992 sau 
recentul caz al Irlandei)? 

Rămâne, deci, să reflectăm asupra proble- 
melor ridicate de Bukovski, mult mai spinoase şi 
mai complexe decât le-am expus eu în această 
scurtă prezentare. Să ne punem nişte semne de 
întrebare. Să ne informăm şi din alte surse. Chiar 
şi bloguri, cât încă nu sunt marcate cu „bun şi 
aprobat“ sau „etichete de calitate“... 

Amintiri despre Societatea Academică „Prietenii Ştiinţei“ 


Pentru o istorie 
culturală o 


George Popescu Glogoveanu 





drept subiect: Cum am scris Medelenii 

Mare orator, Ionel Teodoreanu era şi avo- 
cat, precum şi un fertil romancier, cu priză la 
tineretul interbelic (1937-1944). Însă, nu s-a ridi- 
cat la nivelul caracterial al fratelui său, Păstorel 
Teodoreanu, neîntrecutul epigramist de la Iaşi. 

Subiectul, spunea conferențiarul, i-a fost sug- 
erat de fratele său, care i-a povestit odată că a ieşit 
într-o dimineaţă în afara oraşului Iaşi şi a văzut 
un lucru neobişnuit, fantastic, şi anume: uitân- 
du-se pe bolta cerească, a văzut luna prăvălindu- 
se pe după dealurile oraşului. Această poveste 
(idee) i-a inspirat subiectul romanului care a 
făcut mare vâlvă în rîndurile tineretului, înainte 
de 1940. 

Mi-am pus mereu problema cum o fabulaţie 
putea declanşa izvorul creator al autorului pen- 
tru a putea construi un roman în două volume, cu 
impudoarea lui şi cu improvizaţiile care au incitat 
mintea şi fantezia multor tineri. 

Pe de altă parte, trebuie să mărturisesc că 
acum, când scriu aceste pagini, sunt în posesia 
unor informaţii care mă înduioşează, şi anume că 
la procesul savantului atomist George Manu - 
lucrase la Paris, timp de doi ani cu Marie Curie, la 
perfecționarea bombei atomice -, proces care a 
avut loc în 1949, la Bucureşti, avocatul Ionel 'Teo- 
doreanu fusese angajat ca apărător al profesoru- 
lui George Manu, învinuit de Tribunalul poporu- 
lui pentru rezistenţa lui la ocuparea țării de către 
trupele bolşevice, precum şi pentru întocmirea 
unui raport detaliat, trimis la ONU, cu privire la 
ceea ce fac comuniştii în România. În loc să-l ape- 
re pe George Manu, Ionel Teodoreanu l-a acuzat. 
După terminarea procesului şi anunțarea sentin- 
ței, una de condamnare la foarte mulți ani de 


C onferința lui Ionel Teodoreanu a avut 


închisoare, avocatul Ionel Teodoreanu s-a apropi- 
at de George Manu şi a încercat să se scuze pentru 
că nu a putut face mai mult, totodată lăsându-l să 
înțeleagă că nu va sta mult în închisoare şi va fi 
eliberat. Drept răspuns, George Manu i-a întors 
spatele lui Ionel Teodoreanu. 

Profesorul George Manu a murit în celula de 
la Zarca Aiudului, de tuberculoză. A ajuns ca un 
schelet care abia îşi mai putea trage sufletul, fără 
nici un fel de îngrijire medicală, din cauza faptu- 
lui că refuzase să se dezică de credința lui româ- 
nească şi creştină. Astfel a murit una dintre cele 
mai mari speranțe ale României în materie de fi- 
zică atomică. 

kk 

O perlă a gândirii filosofico-teologice, un 
aristocrat al trăirii valorilor creştine şi un mare 
pedagog a cărui pedagogie devenită vocaţie şi 
ruptă din trunchiul metafizicii a fost profesorul 
Vasile Băncilă. Deşi făcuse studii înalte la Paris, 
totuşi îi mărturisea lui Nae Ionescu că nu a citit 
suficient pentru a se considera om de cultură şi 
pentru a deţine toate tainele înțelepciunii, dar 
mentorul său, ilustrul Profesor de logică şi meta- 
fizică i-a răspuns că atât cât ştie este de ajuns. Nae 
Ionescu îl descoperise bine, cu flerul său de mare 
învățător. Modestia şi smerenia socratică ale lui 
Băncilă îl îndemna să afirme că ştie că nu ştie 
nimic. Rari au fost oamenii mari care au scris şi au 
vorbit despre alți oameni mari, dar au fost unii 
dintre aceştia care au scris cu patos, cucernicie şi 
competență. Unul dintre aceştia a fost profesorul 
şi gânditorul Vasile Băncilă. EI a făcut parte din- 
tr-o familie care a dat culturii şi gândirii româ- 
neşti trei titani. Vasile Băncilă a terminat Facul- 
tatea de Litere şi Filosofie cu mențiunea Magna 
cum laude, iar examenul de capacitate pentru 
promovarea în învățământ l-a luat aproape cu 
nota 9,94. A scris mult, eseuri, studii, programe 

aliste. Ba mai mult, nu a fost niciodată arestat, 
spre deosebire de Nae Ionescu sau Mircea Eliade, 
care au fost ridicați la ordinul lui Carol al II-lea. 
Băncilă a fost chiar profesor la clasa prințului 
Mihai. 

Duhul şi Adevărul care îl serveau şi îl învă- 
luiau, l-au apărat de toate nimicniciile vremii. De 
aceea a avut foarte mulți prieteni şi admiratori. 
Una dintre problemele importante abordate de 
el a fost aceea a cosmicismului românesc, sub for- 
ma sa de ontologie care, la Blaga, făcea parte din 
metafizica sa. Acest cosmicism nu avea nuanţe de 
cosmologie naturalistă sau materialistă, ci era în- 
cadrat într-o metafizică creştină pe care îşi pu- 
neau pecetea revărsările de lumină sofianică ale 
înțelepciunii divine, simbolizată prin spațiul 
cupolei Sfintei Sofia de la Constantinopol. 

O altă problemă viza ideea etnicității româ- 
neşti din care s-a născut naționalismul său. Altă 
chestiune se referea la metafizica spaţiului din 
care s-a născut ideea spaţiului mioritic la Blaga şi, 
în fine, metafizica spaţiului şi a apelor din care s- 
a născut metafizica Bărăganului şi a Olteniei de 
Nord la Băncilă - pe care a vizitat-o cu un grup de 
elevi şi de care a rămas profund impresionat. 
Această idee e comună şi lui Blaga, şi lui Băncilă. 

De aceea, Lucian Blaga aşeza ştiinţa, cultura 
şi destinul omului românesc nu în limitele fiziolo- 
giei, ale naturalismului, ci în perspectiva metafizi- 
cii. Vasile Băncilă intuia aceste salturi ale lui Bla- 
ga şi căuta să i le sublimeze, să-l încurajeze pe 
acest drum, să i le interpreteze a justa lor valoa- 
re, căci şi Blaga văzuse şi simţise în el pe unul din- 
tre marii scormonitori ai adâncurilor cugetării şi 
simțirii româneşti. Despre Blaga au mai scris şi 
alții, precum: Sextil Puşcariu, Emil Cioran, Septi- 
miu Bucur, Bazil Munteanu, Ion Chinezu, dar par- 
că nici unul ca Vasile Băncilă, aşa de profund şi 
frumos. 

La ora când Vasile Băncilă ţinea conferința la 
„Prietenii Ştiinţei“ despre Momentul românesc 
actual şi opera lui Blaga, filosoful ardelean era 
cunoscut în toată țara şi grație cărților sale publi- 
cate una după alta, cu prolificitatea care îl carac- 
teriza pe Mircea Eliade. Momentul românesc ac- 
tual pe care îl evocă Băncilă era un moment spir- 
itual de mare intensitate, iar opera lui Blaga era o 
lucrare de amplă respiraţie, deschizând noi per- 
spective. Nu trebuie să trecem cu vederea nici fap- 


tul că acestei prezențe româneşti în orizontul 
spiritual al lumii i se adaugă una care confirmă 
apariția magistrală a lui Blaga în cultura română, 
şi de ce nu europeană. 

Această încununare nu este alta decât ale- 
gerea sa ca membru al Academiei Române, fapt 
susținut chiar de Suveranul de atunci al țării îm- 
potriva opoziţiei lui Iorga. Acest fapt dovedea că 
spiritul şi energiile creatoare româneşti erau pre- 
eminente. 

Cât despre Băncilă, el rămâne intelectualul- 
model al României eterne, naţionalist, creştin 
ortodox, tradiționalist de cea mai pură factură şi, 
nu în ultimul rând, un om adevărat. Nu este de 
prisos să amintim că Vasile Băncilă a fost o pe- 
rioadă de timp director al Şcolii Normale din 
Brăila, unde a dobândit o importantă experiență 
pedagogică, ulterior funcționând ca profesor de 
filosofie la Liceul Mihai Viteazul din Bucureşti. 
Conferința ui Vasile Băncilă de la „Prietenii Şti- 
inţei“ era un moment unic în istoria spirituală, 
înglobând cultura, arta, viaţa religioasă a naţiu- 
nii, îndeosebi a tineretului din timpul României 
moderne de după primul război mondial. 

Învățământul lui Nae Ionescu şi opera lui 
Lucian Blaga îşi vedeau roadele împlinite. Nae Io- 
nescu îşi încheiase la Universitatea din Bucureşti 
toată pleiada de probleme pe care le prezentase 
nu numai studenţilor săi, ci şi publicului dornic 
de a- asculta. Nae Ionescu ţinuse profundul curs 
de metafizică şi cel de logica colectivelor, Blaga 
continua opera sa de diplomat în capitalele euro- 
pene. Publicase o parte din trilogiile sale. Multitu- 
dinea de reviste umpluse spațiul publicistic, în 
special Cuvântul, Calendarul, Gândirea, Univer- 
sul literar, Vestitorii, Iconar, Secolum, Însemnări 
sociologice, Logos, Rânduiala, Predania şi multe 
altele, săpând adânc în câmpul românesc şi reali- 
zând transformarea conştiinţei de la materialis- 
mul, pozitivismul şi iluminismul apusean către o 
viziune spiritualistă, existenţialistă, trăiristă şi or- 
todoxistă. Vitrinele librăriilor erau pline de cărți 
care respirau o altă viziune a lumii, opera lui Bla- 
ga era gustată cu nesaţ, cărțile noilor ucenici ai lui 
Nae Ionescu şi Blaga erau prezente. O nouă viață 
culturală şi spirituală pulsa. Cultura importată 
era pe patul morţii. 

Conferința lui Vasile Băncilă era o confirma- 
re a acestor lucruri. Este interesant faptul că toată 

pentru învățământ, articole etc. A fost membru al 
grupării Gândirea. 

Originar din Brăila, asemenea lui Nae lones- 
cu şi Panait Istrati, Vasile Băncilă era tot atât de 
apropiat de Lucian Blaga despre care a scris şi a 
vorbit ca nimeni altul şi cu care a întreținut o în- 
delungată corespondență. Pe Vasile Băncilă îl 
apropia de filosoful ardelean ethosul românesc 
din care se inspirau ambii gândirişti şi pe care 
Blaga a încercat să-şi construiască sistemul său 
filosofic. Se pare totuşi că nu a favorizat pe unul 
în dauna celuilalt, pentru că şi despre Nae Iones- 
cu, Vasile Băncilă a scris pagini tulburătoare şi de 
o mare adâncime şi efect. Probabil că în Lucian 
Blaga întrezărea o vână românească specifică ar- 
delenilor, mai adâncă decât la Nae Ionescu, care îl 
făcea să- ţină în raza sa de acţiune. Se poate că 
era vorba şi de o filiație de natură ontică, căci, du- 
pă unul dintre părinți, şi Vasile Băncilă era arde- 
lean. Şi apoi despre Blaga avea mai mult ce scrie, 
Vasile Băncilă, încă din tinereţe, căutând să-şi 
construiască un sistem filosofic, lucru de care 
Nae Ionescu avea serioase rezerve. 

În orice caz, Vasile Băncilă a făcut legătura 
sufletească între aceşti doi coloşi ai culturii 
române, Nae Ionescu şi Lucian Blaga, apropiind 
cele două provincii româneşti nu numai din 
punct de vedere istorico-politic, ci şi din punct de 
vedere cultural şi spiritual. Vasile Băncilă îl con- 
sidera pe Lucian Blaga o mare energie româneas- 
că, nativă, autentică, leagăn al românismului, 
provincia de baştină a dacilor liberi, seva sau țara 
de peste munți pe care a păstrat-o şi a conservat: 
o aproape două mii de ani, cu toată tragedia ocu- 
pațiilor străine de care a avut parte. Lucian Blaga 
a exclamat o dată: „tu eşti unul dintre cei doi-trei 
mari eseişti ai noştri. Într-o zi, ne vei băga în buzu- 
nar“. Şi într-adevăr, Băncilă, cu studii temeinice 
în țară şi în străinătate, plus o experiență bogată 
în învățământ şi în publicistică, nu l-a dezis deloc 
pe compatriotul său. Apropierea lui Vasile Băn- 
cilă de Blaga nu a fost deloc întâmplătoare. Ea are 
multe motive şi semnificaţii deosebite, căci ei 
vibrau ca două sunete de la aceeaşi coardă. lată şi 
unele explicaţii: după unul dintre părinți, Băncilă 
îşi avea şi el originea în ţara Ardealului. EI nu se 
simțea atras de această regiune numai din punct 
de vedere biologic, ci şi sufleteşte, căci tatăl său 
era originar din Săcelele Braşovului. Vasile 


Băncilă publică pentru lămuriri Semnificaţia 
Ardealului. 

Lumea de astăzi nu îşi dă seama şi nu apre- 
ciază la justa ei valoare ce forță sufletească aveau 
oamenii deceniilor de după primul război mon- 
dial, ce putere acumulată în ființa lor sute de ani 
de împilări, privaţiuni şi ostracizări de la popoa- 
rele străine, care năvăliseră peste noi şi devenise- 
ră stăpâne peste țara şi drepturile noastre mile- 
nare, iar noi, cei care îndurasem atâta amar de 
ani nedreptățile lor, clocoteam ca un vulcan, de la 
mic la mare, pentru a ne afirma, pentru a ne re- 
vărsa în afară tot clocotul ce zăcea în ființa noas- 
tră. Cutremurat de atâta puritate a gândului ex- 
primat, încălzit sufleteşte şi extaziat în ființa mea 
de tânăr idealist, sorbeam cu nesaţ mărgăritarele 
ce curgeau din gura acestui vrăjitor al cuvântului 
care dorea să tămăduiască de ignoranță şi ne- 
ştiinţă lumea de atunci, ca dintr-un adânc, ca 
dintr-un izvor de apă fermecată, ca dintr-o cas- 
cadă. Vasile Băncilă poza ca un mag al ideilor, ca 
un apostol fără sutană. EI îl făcea cunoscut lumii 
pe un alt mare mag al ideilor, Lucian Blaga care 
dorea să aducă o nouă lumină a aceluiaşi adevăr 
creştin şi românesc, îngemănând poezia cu 
filosofia. 

Țara, cultura şi politica se găseau la răscruce 
de vânturi. O nouă aşezare a ideilor era necesară. 
În Ardeal era Blaga, în Vechiul Regat era Nae 
Ionescu. Băncilă îi iubea pe amândoi deopotrivă 
şi voia să-i servească şi să-i facă cunoscuţi lumii, 
să-i aşeze în fruntea ideilor şi orientărilor. Dar el 
era tot aşa de mare ca şi ei, tot atât de bogat su- 
fleteşte. Deşi atât Blaga, cât şi Nae Ionescu aveau 
ucenici, vocea, ideile şi adâncimea lui Băncilă îl 
făceau mai autorizat. EI s-a impus ca fiu al ade- 
vărului, fără ocolişuri, fără politicianisme, fără 
întortochieri de cuvinte şi fără sofisme. 

Băncilă era un om al adevărului integru. Era 
iubit şi respectat deopotrivă de Biserică, universi- 
tari, scriitori şi ziarişti. Modestia lui impunea; era 
o modestie creştină, sinceră pe care nu o puteai 
respinge, ignora. Problemele pe care le trata în 
cărţi, în conferințe, în articole de revistă, incitau, 
erau provocatoare, vitale, cerând o rezolvare 
urgentă. Nu l-au atacat şi contrazis nici duşmanii 
(pentru că nu prea avea), nici criticii (pentru că 
nu aveau motive). L-a ocolit chiar şi dictatura lui 
Carol al II-le şi nu s-a atins de vederile lui naţion- 

opera filosofică blagiană e structurată pe idei şi 
probleme precise, împărțite în trilogii: trilogia cu- 
noașterii, trilogia culturii, trilogia valorilor, trilo- 
gia cosmologică, trilogia istorică, care dau impre- 
sia unui sistem de gândire bine închegat, deşi toa- 
te aceste trilogii sunt constituite din eseuri care îl 
definesc ca pe unul dintre marii noştri eseişti. Şi 
pe bună dreptate căci eseul nu este altceva decât 
episodul care face legătura dintre ştiinţă şi filoso- 
fie. Blaga nu scrie întâmplător şi nu scrie despre 
orice. 

Se constată în scrisul blagian responsabili- 
tatea cuvântului aşternut pe hârtie. EI nu narea- 
ză. El oficiază. E nu descrie o problemă, ci o adân- 
ceşte. El nu face filosofie pe înțelesul tuturor. La 
el ca şi la Băncilă, totul e aproape metafizicizat. Şi 
acolo unde pare a fi biologie, totul este transfigu- 
rat prin înțelesuri metafizice. De aceea, opera sa 
este operă de profunzime, operă care vizează val- 
orile eterne ale existenței, sub diferite forme. 

Nimeni nu l-a înțeles şi nu l-a desluşit mai 
bine pe Blaga decât Băncilă, căci şi acesta din ur- 
mă, comentatorul, tălmăcitorul îşi trage seva din 
aceleaşi adâncimi şi taine. Ambii filosofi erau 
învăluiţi de aceleaşi mistere care se multiplicau 
mereu ca oceanele cu apa mărilor şi a fluviilor. 
Aşa erau ei, viața şi gândirea lor, două mistere. 
Vâna metafizică a lui Băncilă era tot atât de adân- 
că ca şi a lui Blaga. Este o filiaţie unică. Este o fa- 
talitate. Rar s-a întâlnit în cultura română o 
Osmoză, o suplinire, am putea spune, aşa de per- 
fectă. Atunci când Vasile Băncilă comentează, 
parcă gândeşte şi scrie Lucian Blaga. E un caz spe- 
cific. Ca profunzime analitică, Băncilă este tot 
atât de pătrunzător ca şi Blaga. Ambii sunt me- 
tafizicizați până şi în pedagogie. Metafizicismul 
lui Băncilă provine din structura sa, căci el 
trăieşte cu capul în transcendentul cerului său 
ortodox şi cu piciorarele adânc înfipte în ontolo- 
gia şi cosmologia pământului românesc, aproape 
ca nimeni altul. Apa şi pământul Bărăganului i-au 
inoculat în suflet viziunea metafizică a acestui 
cosmicism românesc, iar Blaga este în osmoză cu 
el. A spune că Blaga a creat fără Băncilă înseamnă 
a afirma că Goethe a creat Faust fără concursul 
lui Schiller. 

Revenind la problema atât de vitală a etnicis- 
mului românesc, sub forma particulară a aprio- 
rismului etnic la Blaga, putem spune că ea este o 

















E estinea organică care a subzistat din totdeauna 
în subconştientul său. Blaga s-a născut cu acest te- 
zaur, etnicitatea, pe care a cultivat-o apoi, prin 
cercetarea folclorului românesc. Dar plămada 
exista, o avea din copilărie, din mediul în care şi- 
a trăit această perioadă a vieţii, educaţia şi folclo- 
rul. Chiar dacă din motive politice sau de con- 
junctură ar fi vrut să scape de această avere, nu 
putea. Ea se fixase pregnant în structura sa şi l-a 
urmărit în toată viața, în toată opera sa. Este ma- 
tricea stilistică de care vorbeşte în trilogia cul- 
turii. Poate şi aceasta îi alimenta pathosul său 
pentru valorile naţionale. La Blaga, totul se năş- 
tea din acest sol românesc, precum firul de iarbă 
sau mătasea porumbului; cultura, credința şi 
chiar civilizaţia românească îşi aveau sursele aici. 
Blaga purta cu el un destin, destinul culturii ro- 
mâneşti. Din această plămadă a construit el meta- 
fizica sa. De aceea, destinul său ca om sau creator 
de valori, se împleteşte aşa de minunat cu desti- 
nul neamului românesc. La Blaga, etnicitatea este 
ceva organic, nu este ceva rațional, cerebral; ea 
ține de fibra lui morfologică. Etnicitatea a devenit 
o țesătură ontologică care l-a structurat organic şi 
s-a implementat în opera sa, precum în structura 
propriului său copil. Acest zăcământ a constituit 
fenomenul originar care la făcut unic în toată 
istoria culturii româneşti. Un lucru minunat este 
faptul că peste acest aluat ontologic s-a revărsat 
aurora cosmicismului, acea viziune sofianică care 
conferă frumuseţe şi rodnicie spatiului mioritic. 
Este un lucru greu de ghicit cum de Vasile Bănci- 
lă, atât în panoplia exemplară a operelor şi gândi- 
rii lui Blaga, intitulată Lucian Blaga, energie ro- 
mânească, cât şi în alte prezentări ale filosofului 

de la Lancrăm, se împleteşte armonios cu viziu- 
nea blagiană, prin frumuseţea descriptivă, pute- 
rea de pătrundere în taina gândului celui prezen- 
tat şi comentat. Această osmoză, această suplini- 
re, şi de ce nu intuire a tot ceea ce Blaga a scris şi 
a gândit, dovedeşte faptul că este posibilă taina 
unirii a două suflete şi cugete într-o singură viziu- 
ne şi structură sufletească. În plus, Vasile Băncilă, 
în calitate de comentator al lui Blaga, se ridică la 
aceeaşi înălțime a genialităţii atinse de prietenul 
său, filosoful ardelean. Deşi Băncilă nu avea da- 
rurile creaţiei poetice cu care era dotat Blaga, 
totuşi țesătura de culori şi imagini în care îmbră- 
ca minunatul său studiu despre Blaga, precum şi 
alte lucrări ale sale despre prietenul său arde- 
lean, toate sunt dovada unui mare înzestrat cu 
aceste comori şi taine lirice. Conferinţa lui Bănci- 
lă despre momentul românesc actual şi opera lui 
Blaga, ţinută la Craiova, la 6 februarie 1938, în 
cadrul Societăţii „Prietenii Ştiinţei“, a venit cu pu- 
țin timp înainte de instaurarea dictaturii regale a 
lui Carol al II-lea şi a camarilei sale nefaste pentru 
destinul României moderne. Dictatura regală, 
despotică şi criminală, l-a menajat pe marele gân- 
ditor şi profesor Vasile Băncilă, deşi el era cunos- 
cut ca apologet al etnicismului şi naționalismului, 
fie pentru faptul că era profesor al clasei prințului 
Mihai, fie, mai degrabă, pentru faptul că această 
dictatură regală nu s-a atins de nici un membru al 
grupării Gândirea. 
kk 

Profesorul Ilie Popescu Teiuşan, fost director 
al Şcolii Normale din Craiova, unde a profesat 
cândva renumitul profesor Ştefan Velovan care îi 
poartă şi numele, a ținut în cadrul Societăţii „Prie- 
tenii Ştiinţei“ trei conferințe, despre psihologia 
copilăriei; psihologia tinereții şi psihologia bătrâ- 
neții. În timpul regimului comunist, localul Şcolii 
Normale de băieți, unde a activat ca întemeietor 
şi director reputatul profesor Ştefan Velovan, un 
mare pedagog, a fost cedat Facultăţii de Construc- 
ţii şi Maşini, astăzi Facultatea de Mecanică, iar 
Şcoala Normală de băieţi s-a contopit cu cea de 
fete, sub denumirea de Liceul Pedagogic. Faima 
de altădată a acestei instituții educative a scăzut 
considerabil. Urmaş al marelui dascăl Ştefan Ve- 
lovan, care a încurajat tineretul să urmeze diver- 
se specializări universitare pentru a deveni oa- 
meni de cultură, ca de exemplu medicul psihiatru 


Alexandru Olaru - absolvent al acestei Şcoli 
Normale şi al Facultăţii de Medicină şi de Filosofie 
de la Cluj, avându-i ca profesori pe Blaga, D.D. 
Roşca şi alţii - a ajuns el însuşi profesor de psihi- 
atrie la Facultatea de Medicină din Craiova, cu 
lucrări de specialitate de maximă importanță 
pentru cultura română. Aceste şcoli interbelice 
care nu erau altceva decât faruri de lumină ce au 
creat adevărate personalități, sunt, astăzi, de ne- 
recunoscut. Aşa se explică faptul că şcoala româ- 
nească a dat nu numai culturii româneşti, dar şi 
culturii universale numeroşi oameni de valoare, 
aducând acestui învățământ aprecieri unanime 
ca fiind o şcoală cu temelii serioase, bine con- 
dusă, îndrumată şi ridicată la un înalt nivel peda- 
gogic. 

Ceea ce trebuie să desprindem din aceste 
încercări de a rezolva problema educaţiei unui 
popor plecând din copilărie, trecând prin tinere- 
țe şi culegând roadele Ia bătrânețe, este cunoaşte- 
rea detaliată a psihologiei vârstelor, adică a mate- 
rialului uman care trebuie prelucrat. Mai întâi tre- 
buie să ţinem cont de faptul că psihologia copi- 
lăriei este diferențiată; cu alte cuvinte, un suflet 
de copil nu seamănă cu sufletul altuia, fiecare 
având structura lui proprie, determinată de gena 
imprimată de părinţi, bunici, străbuni; trebuie să 
ținem seama, de asemenea, de mediul în care 
copilul s-a dezvoltat. Pentru a depista din punct 
de vedere psihologic caracterul copilului, este ne- 
voie să recurgem la genetică şi la mediul de pro- 
veniență. De aceea, este absolut necesar de a 
îmbina datele rezultate din informaţia genetică - 
ereditate - cu datele provenite din mediul în care 
s-a născut, a crescut şi s-a dezvoltat. Cu cât aceste 
date sunt mai precise, cu atât procesul de cunoaş- 
tere a psihologiei copilului, tânărului şi, apoi, a 
bătrânului poate fi definit cât mai aproape de 
realitate. Educaţia bazată pe erori va eşua, iar cel 
supus ei nu va fi un om normal, ci un hibrid. To- 
tuşi, educația rămâne o mare taină. Experiența 
zilnică, în şcoli sau în familie, a dat greş de multe 
ori întrucât nu s-au luat în consideraţie datele 
provenite din genetică (ereditate), iar mediul a 
fost atât de viciat încât nu s-a înregistrat nici un 
rezultat pozitiv. 

kk 

O conferință plină de substanță a fost aceea 

a Profesorului universitar dr. Petruş Niculescu de 

la Facultatea de Medicină din Bucureşti, despre 
Frământările sufleteşti ale amurgului vieții. O 
temă la obiect. E adevărat, fiecare sector de viață 
are caracteristicile lui, stările lui sufleteşti, fră- 
mântările lui sufleteşti care nu se confundă cu 
cele ale altor vârste. Amurgul vieţii este, într-ade- 
văr, o perioadă de mare zbucium, pentru unii, 
mai ales, ci nu cum se crede, de pace, de împăcare 
şi de linişte. O perioadă de reculegere şi chiar de 
mare căință. Este perioada când omul face tre- 
cerea de la viaţă la moarte. Este zona când omul 
se află pe marginea prăpastiei şi atunci apar în 
gândirea lui, în sufletul lui, cele mai mari între- 
bări, cele mai mari ispite. De ce oare? Fiindcă este 
momentul marilor rupturi. De aceea el trebuie să 
dea răspunsurile cele mai convenabile care să-l li- 
niştească, şi nu să-l tulbure sau să-l alarmeze, care 
să-l tempereze, şi nu să-l violenteze. Amurgul vie- 
ţii este o zonă de mari răspântii, este zona mar- 
ilor conflicte. 

Frământările sufleteşti ale acestei perioade 
pot să fie de un tragism tulburător sau pot să fie 
de o melancolie sfâşietoare, care să crispeze su- 
fletul, gândirea şi sentimentele celui în cauză. Pe 
lângă frământările strict sufleteşti ale omului 
ajuns în amurgul vieţii, mai sunt şi acele frămân- 
tări de natură strict metafizică care îi tulbură mai 
adânc liniştea şi care, în loc să-i aducă pacea şi 
consolarea dorită, dimpotrivă, el se vede con- 
fruntat cu o serie de întrebări care îl răscolesc şi 
mai mult. Sunt întrebările pe care şi le pune şi la 
care nu poate răspunde, întrebări de nuanţa ur- 








mătoare: „Unde merg?“, „Ce mă aşteaptă?“, „Voi 
păţi ceva?“, „Ce mi se pregăteşte?*. 

Acest necunoscut e mai neliniștitor decât 
întrebările pe care şi le pune ca om aflat la sfâr- 
şitul vieţii. Contactul cu necunoscutul e mai tul- 
burător; el produce un fel de înfricoşare, un fel de 
înfiorare. Necunoscutul este o trecere spre o zonă 
şi o lume necunoscută care pot oferi surprize, dar 
acestea nu sunt niciodată favorabile, ci dimpo- 
trivă sunt înfricoşătoare, derutante, chiar mira- 
culoase pentru că prezintă un viitor neidentifica- 
bil, opac, care nu precizează ceva, ci mai mult în- 
fricoşează prin necunoscutul său. De aceea per- 
spectiva pe care ţi-o deschide această lume prin 
întrebările puse devine terifiantă. Ancorarea în 
ea, fără rezerve, nu ţi-o poate da decât credința 
fermă în veşnicia unei lumi de dincolo, într-o sal 
vare a sufletului, scutită de răspunderi morale şi 
spirituale. 

„Eu, ca medic, îmi asum răspunderea pentru 
ceea ce spun. Unii dintre noi, medicii, am mers cu 
investigația până dincolo de organele ce compun 
corpul omenesc şi am descoperit acolo multe 
mistere pe care filosofii abia le intuiesc“. 

De aceea aceste frământări de natură metafi- 
zică devin mai tulburătoare, precum şi mai înfri- 
coşătoare pentru că implică o doză de responsa- 
bilitate mai mare decât frământările sufleteşti 
propriu-zise, deci o responsabilitate morală şi spi- 
rituală cu care nu te poți juca. Situaţiile de indife- 
rentism ale unora la aceste grave probleme arată 
superficialitatea unei categorii de oameni care 
iau în derâdere sau tratează cu uşurinţă proble- 
mele grave ale vieţii, ci nu le acordă importanța, 
gradul de superioritate şi gravitatea cu care ar 
trebui tratate. Problemele metafizice sunt de o 
aşa mare importanţă încât nu pot fi întrecute de 
altele. Ele constituie cheia vieții viitoare, ca şi 
aceea a nemuririi omului, realizat din punct de 
vedere spiritual, adică a veşniciei lui. De aceea 
gravitatea lor este cât se poate de mare, iar rodni- 
cia lor este cu atât mai favorabilă omului, cu cât 
soluţiile pe care elle dă ca răspunsuri la întrebări, 
sunt mai temeinice şi mai aproape de adevărul 
absolut. Trebuie să ne ferim, în ultimă instanță, 
de a cădea în vraja moralei utilitariste, naturalis- 
te sau pozitiviste, ci să mizăm pe linia unei mora- 
le pur spiritualiste, pentru ca rezultatele să fie pe 
măsura dorințelor noastre. 

Vă puteți abona: 

(2002) e Vasile Chira - lect. univ. dr., Facultatea de Teologie „Andrei Şaguna“, Universitatea „Lucian 
Blaga“ - Sibiu e Răzvan Codrescu - scriitor, ultima carte publicată: Gâlceava dracului cu lumea. Mic 

eseist, ultima carte publicată De la Descartes la Nae Ionescu. O analiză a cartezianismului şi a crizelor 
sale majore (2006) e Stelian Gomboş - doctorand în teologie, publicist, a publicat volumul Smerita 
încercare întru desăvârșirea începutului (Ed. Agnos, 2008) e Ovidiu Hurduzeu - scriitor, doctor în i- 

Nr. 1— martie 2003, dedicat lui 
Nicu Steindhardt 
Nr. 2 — aprilie 2003, dedicat lui Mircea Eliade 
Nr. 3 — mai 2003, dedicat lui Lucian Blaga 
Nr. 4- iunie 2003, dedicat lui 
Mihai Eminescu 
Nr. 5-iulie 2003, dedicat lui 
Nicolae Paulescu 
Nr. 6 -— august 2003, dedicat lui Sandu Tudor 
Nr. 7 — septembrie 2003, dedicat lui 
Nae Ionescu 
Nr. 8— octombrie 2003, dedicat lui 
Valeriu Gafencu 
Nr. 9 — noiembrie 2003, dedicat Părintelui 
Dumitru Stăniloae 
Nr. 10-11 — decembrie 2003, dedicat lui 
Vasile Băncilă 
Nr. 12 — februarie 2004, dedicat lui 
Nichifor Crainic 
Nr. 13 — martie 2004, dedicat lui 
Mircea Vulcănescu 
Nr. 14-15 — aprilie-mai 2004, dedicat lui 
Radu Gyr 
Nr. 16 — iunie 2004, dedicat lui Vintilă Horia 
Nr. 17 — iulie 2004, dedicat 
lui Ștefan cel Mare — epuizat 
Nr. 18 — august 2004, dedicat lui 
Ernest Bernea 
Nr. 19 — septembrie 2004, dedicat lui 
Constantin Noica 
Nr. 20 — octombrie 2004, dedicat 
Părintelui Arsenie Boca — epuizat 
Nr. 21-22 — noiembrie-decembrie 2004, 
dedicat Părintelui Constantin Galeriu 
Nr. 23 — ianuarie 2005, dedicat lui Vasile Lovinescu 
Nr. 24 — februarie 2005, dedicat lui Octavian Goga 
Nr. 25-26 — martie-aprilie 2005, dedicat 
Părintelui Constantin Voicescu 
Nr. 27 — mai 2005, dedicat lui Nicolae Iorga — epuizat 
Nr. 28 — iunie 2005, dedicat 
Părintelui Arsenie Papacioc — epuizat 
Nr. 29 — iulie 2005, dedicat Părintelui Zosim Oancea 
Nr. 30 — august 2005, dedicat lui Vasile Voiculescu 
Nr. 31 — septembrie 2005, dedicat 
Părintelui Liviu Brânzaș 
Nr. 32 — octombrie 2005, dedicat lui Aron Cotruş 
Nr. 33 — noiembrie 2005, dedicat 
Părintelui Iustin Pârvu 
Nr. 34 — decembrie 2005, dedicat lui Paul Goma 
Nr. 35 — ianuarie 2006, dedicat lui Horia Bernea 
Nr. 36 — februarie 2006, dedicat lui loan Alexandru 
Nr. 37 — martie 2006, dedicat 
Părintelui Teofil Părăian 
Nr. 38 — aprilie 2006, dedicat Părintelui Calciu 
Nr. 39 — mai 2006, dedicat lui Pan M. Vizirescu 
Nr. 40-41 — iunie-iulie 2006, dedicat lui 
Ion Gavrilă 
Nr. 42-43 — august-septembrie 2006, 
dedicat Părintelui Adrian Făgețeanu 
Nr. 44 — octombrie 2006, dedicat lui 
Gabriel Constantinescu 
Nr. 45 — noiembrie 2006, dedicat lui 
Simion Mehedinţi 
Nr. 46 — decembrie 2006, dedicat 
Părintelui Rafail Noica 

Nr. 47-48 — ianuarie-februarie 2007, 

dedicat Părintelui Benedict Ghiuş 
Nr. 49 — martie 2007, dedicat lui 

Toan Ianolide — epuizat 
Nr. 50 — aprilie 2007, dedicat lui Marcel Petrişor 
Nr. 51 — mai 2007, dedicat părintelui Nicodim Măndiță 
Nr. 52 — iunie 2007, dedicat Mitropolitului Bartolomeu 
Nr. 53-54 — iulie-august 2007, dedicat Părintelui Trifa 
Nr. 55 — septembrie 2007, dedicat lui Alexandru Mironescu 
Nr. 56 — octombrie 2007, dedicat Părintelui Sofian Boghiu 
Nr. 57 — noiembrie 2007, dedicat lui Teodor M. Popescu 
Nr. 58 — decembrie 2007, dedicat lui 

Demostene Andronescu 
Nr. 59-60 — ianuarie-februarie 2008, dedicat Părintelui 

Ioanichie Bălan 

Nr. 61 — martie 2008, dedicat lui Dan Botta 
Nr. 62 — aprilie 2008, dedicat Maicii Mihaela Iordache 
Nr. 63 — mai 2008, dedicat Mitropolitului Nicolae Colan 
Nr. 64 — iunie 2008, dedicat Aspaziei Oțel Petrescu 
Nr. 65 — iulie 2008, dedicat Părintelui Mina Dobzeu 
Nr. 66 — august 2008, dedicat Mariei Brâncoveanu 
Nr. 67 — septembrie 2008, dedicat Părintelui 

Chesarie Gheorghescu 





Cei care doresc să-şi completeze colecția publicației 
ROST pot trimite contravaloarea revistei 

(3 lei/exemplar), prin mandat poştal, pe numele: 

Târziu Claudiu Richard, OP 23, CP 27 Bucureşti. 
Precizaţi pe mandatul poştal ce număr al revistei doriți, 
în câte exemplare şi adresa dvs. Pentru informații sunați 
la tel.: 0740.103.621 

